বৰটোকোলা - অসমীয়া ৱিকিপিডিয়া\nপ্ৰজাতি: L. javanicus\nবৰটোকোলা (ইংৰাজী: Lesser Adjutant Stork, বৈজ্ঞানিক নাম: Leptoptilos javanicus) Ciconiidae পৰিয়ালৰ অন্তৰ্গত এবিধ ডাঙৰ আকাৰৰ বগলীজাতীয় চৰাই। এই গোত্ৰৰ অন্যান্য চৰাই সমূহৰ দৰেই ইয়াৰ ডিঙি আৰু মূৰত কোনো নোম বা পাখি নাই (bare)। ইয়াক সাধাৰণতে জলাশয় সমূহত চৰি থকা দেখা যায়। বৰটোকোলা দক্ষিণ-পূব এছিয়াত ভাৰত ৰ পৰা জাভা লৈকে বহুল ভাৱে বিস্তৃত।\n2 বিতৰণ আৰু বসতিস্থল\nবৰটোকোলাৰ মূৰ অংশ\nবৰটোকোলা হ'ল ডাঙৰ ঠোঁট, তপামূৰীয়া, থিয় দীঘল প্ৰায় পাখিহীন ডিঙিৰে বগলীজাতীয় অলপ ডাঙৰ আকাৰৰ চৰাই। ইয়াৰ কান্ধ, পেট, বুকুত বগা পাখি আছে। পিঠি আৰু ডেউকা ক'লা। ঠেং মটীয়া বৰণৰ। ইয়াৰ দেহৰ গড় দৈৰ্ঘ্য প্ৰায় ৪৭-৯৩ ছে: মি:; উচ্চতা প্ৰায় ১১০-১২০ ছে: মি: আৰু ইয়াৰ ওজন প্ৰায় ৪-৫.৭১ কি.গ্ৰা. হয়।  বৰটোকোলাৰ লগত প্ৰায়েই সামঞ্জস্য দেখা পোৱা অন্যবিধ চৰাইৰ প্ৰজাতি হ'ল হাড়গিলা ( Greaterer Adjutant), ইয়াৰ ডিঙিত এটা টোপোলা থাকে। কিন্তু বৰটোকোলাৰ ডিঙিত টোপোলা নাথাকে আৰু ই হাড়গিলাতকৈ আকাৰত সৰু। উৰন্ত অৱস্থাত ডিঙি ভাজটো টোপোলাৰ দৰে দেখা বাবে দূৰৈৰপৰা ইয়াক হাড়গিলা বুলি প্ৰায়ে ভুল কৰা হয়।মতা আৰু মাইকী চৰাটো দখাত একে যদিও মতাটোৰ ঠোঁটটোৰ আকাৰ অলপ ডাঙৰ।প্ৰজননৰ সময়ত ইয়াৰ মুখৰ অংশ ৰঙা আৰু ডিঙি অংশ কমলাৰঙী হৈ পৰে।\nবিতৰণ আৰু বসতিস্থল[সম্পাদনা কৰক]\nবৰটোকোলা বহুলভাৱে বিস্তৃত আৰু প্ৰায়বোৰ অঞ্চলতে ই থলুৱা। ইয়াক সাধাৰণতে ঘন কাঠনিৰ মাজত ডাঙৰ নদী আৰু হ্ৰদ সমূহত দেখা পোৱা যায়। বৰটোকোলা ভাৰত, নেপাল, শ্ৰীলংকা, বাংলাদেশ, ম্যানমাৰ আদি দেশত পোৱা যায়। ভাৰতৰ পূৰ্বত্তৰ ৰাজ্য যেনে- অসম, পশ্চিমবংগ, বিহাৰ আদিত ইয়াৰ অধিক বিস্তৃতি দেখা যায়। ভূটানত ইয়াক অঘৰী পক্ষী হিচাবেহে দেখা যায়। দক্ষিণ ভাৰতত ইয়াক প্ৰায় দেখা নাযায় বুলিব পাৰি।\nবৰটোকোলাই জলাশয় সমূ্হত প্ৰধানকৈ মাছ, ভেকুলী, সৰীসৃপ আৰু ডাঙৰ আকাৰৰ অমেৰুদণ্ডী প্ৰাণীসমূহ খাই জীয়াই থাকে। প্ৰজননৰ সময়ত ইহঁতে কেতিয়াবা সৰু চৰাই আৰু নিগনি আদিও ধৰি খায়। সেই সময়ৰ বাদে অন্য সময়ত ই অকলশৰে থাকে। উত্তৰ-পূব ভাৰত আৰু দক্ষিণ ভাৰতত বৰটোকোলাৰ প্ৰজননৰ সময় ক্ৰমান্বয়ে নৱেম্বৰ-জানুৱাৰী আৰু ফেব্ৰুৱাৰী-মে’ হয়। ইয়াৰ বাহ প্ৰধানকৈ ওখ গছত ঠাল-ঠেঙুলী আদি দি বনোৱা হয়। বাহটোৰ দীঘ আৰু প্ৰস্থ ১ মিটাৰৰো অধিক আৰু সিমানেই গভীৰো হোৱা দেখা যায়। এবাৰত তিনিৰ পৰা চাৰিটাকৈ পোৱালি জন্ম হয়। সাধাৰণতে বৰটোকোলা নীৰৱ চৰাই।\n↑ BirdLife International (2012). "Leptoptilos javanicus". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106003840। আহৰণ কৰা হৈছে: 16 July 2012.\n↑ Blanford, WT (1898). The Fauna of British India. Birds. Volume 4. প্ৰকাশক London: Taylor and Francis. পৃষ্ঠা. 374–375. http://archive.org/stream/birdsindia04oaterich#page/375/mode/1up.\n↑ 3.0 3.1 3.2 Ali, S & SD Ripley (1978). Handbook of the Birds of India and Pakistan. Volume 1 (2 সম্পাদনা). প্ৰকাশক New Delhi: Oxford University Press. পৃষ্ঠা. 107–109.\n↑ Elliot, A. (1994). "Order Ciconiiformes. Family Ciconiidae (Storks)". In del Hoyo, J., A. Elliot & J. Sargatal. Handbook of the Birds of the World. Volume 1. Ostrich to Ducks. প্ৰকাশক Barcelona, Spain: Lynx Edicions. পৃষ্ঠা. 436–465.\n↑ 5.0 5.1 Hancock & Kushan, Storks, Ibises and Spoonbills of the World. Princeton University Press (1992), ISBN 978-0-12-322730-0\n↑ 6.0 6.1 Rasmussen PC & JC Anderton (2005). Birds of South Asia. The Ripley Guide. Volume 2. প্ৰকাশক Washington DC and Barcelona: Smithsonian Institution and Lynx Edicions. পৃষ্ঠা. 64.\n↑ Weckauf R & M Handschuh (2011). "A method for identifying the sex of lesser adjutant storks Leptoptilos javanicus using digital photographs". Cambodian Journal of Natural History (1): 23–28. http://www.cambosastra.org/wp-content/uploads/2011/08/CJNH-2011-July-2011.pdf.\n↑ Baral HS (2005). "Surveys for Lesser Adjutant Leptoptilos javanicus in and around Koshi Tappu Wildlife Reserve, Nepal". Forktail খণ্ড 21: 190–193. http://www.orientalbirdclub.org/publications/forktail/21pdf/Baral-Adjutant.pdf.\n↑ Subaraj R and A. F. S. L. Lok (2009). "Status of the Lesser Adjutant Stork (Leptoptilos javanicus)". Nature in Singapore খণ্ড 2: 107–113. http://rmbr.nus.edu.sg/nis/bulletin2009/2009nis107-113.pdf.\n↑ Choudhury, A. (2005). "First record of Lesser Adjutant Leptoptilos javanicus for Bhutan". Forktail খণ্ড 21: 164–165. http://www.orientalbirdclub.org/publications/forktail/21pdf/Choudhury-Adjutant.pdf.\n↑ Andheria, A. P. (2001). J. Bombay Nat. Hist. Soc. খণ্ড 98 (3): 443–445.\n↑ Andheria, A. (2003). "First sighting of lesser adjutant-stork Leptoptilos javanicus from Sanjay Gandhi National Park, Mumbai". J. Bombay Nat. Hist. Soc. খণ্ড 100 (1): 111.\n↑ 13.0 13.1 Baker, ECS (1929). Fauna of British India. Birds. Volume6(2 সম্পাদনা). প্ৰকাশক London: Taylor and Francis. পৃষ্ঠা. 329–330. http://archive.org/stream/BakerFbiBirds6/BakerFBI6#page/n369/mode/1up.\n↑ Maust, M., Clum, N. and Sheppard, C. (2007). "Ontogeny of chick behavior:atool for monitoring the growth and development of lesser adjutant storks". Zoo Biol. খণ্ড 26 (6): 533–538. doi:10.1002/zoo.20156. PMID 19360599.\n"https://as.wikipedia.org/w/index.php?title=বৰটোকোলা&oldid=278968"ৰ পৰা অনা হৈছে\nএই পৃষ্ঠাখন 26 মে' 2021 তাৰিখে ১১:৩৬ বজাত অন্তিম সংশোধন কৰা হৈছিল।


দীপাৱলীৰ নিশা পৈশাচিক আনন্দ! পদপথৰ কুকুৰৰ ভৰিত বান্ধি ফুটালে বোম, ক্ষত বিক্ষত শৰীৰৰfirecracker-tied-with-streetdogs-leg-then-blast-in-kharagpur-west-bengal-hb– News18 assam\nদীপাৱলীৰ নিশা পৈশাচিক আনন্দ! পদপথৰ কুকুৰৰ ভৰিত বান্ধি ফুটালে বোম, ক্ষত বিক্ষত শৰীৰ\nএনে পৈশাচিক ঘটনা সংঘটিত কৰিলে পশ্চিমবংগৰ পশ্চিম মেদিনীপুৰত। ঘটনাক কেন্দ্ৰ কৰি ক্ষুব্ধ অঞ্চলটোৰ লোক।\nLast Updated : November 06, 2021, 11:00 IST\nআদালতৰ নিৰ্দেশক অৱমাননা কৰি উৰে নিশা আতজবাজী ফুটাই আনন্দত মতলীয়া হ'ল একাংশ। কিন্তু আনন্দ-ফুৰ্তিৰ নামত এনে এক ঘৃণনীয় কাণ্ড সংঘটিত কৰিলে, যাক এতিয়া সকলোৱে একেমুখে ধিক্কাৰ দিছে। ঘটনাটো সংঘটিত হৈছে পশ্মিবংগৰ পশ্চিম মেদিনীপুৰত।\nজানিব পৰা মতে, শুকুৰবাৰে সন্ধিয়া একাংশ উন্মাদ লোকে পদপথৰ এটা কুকুৰৰ ভৰিত বোম বান্ধি ফুটাই দিয়ে। উৰি যায় কুকুৰৰ এখন ঠেং। আনকি ক্ষত বিক্ষত হৈ পৰে শৰীৰ। এই ঘটনাৰ কথা জানিব পাৰি অঞ্চলটোৰ কিছুসংখ্যক লোকে কুকুৰটোক উদ্ধাৰ কৰি পশু চিকিৎসায়ত ভৰ্তি কৰে।\nএনেদৰে কুকুৰৰ ওপৰত চলোৱা আক্ৰমণৰ বিৰুদ্ধে সৰব হৈ পৰিছে সকলো। ছচিয়েল মিডিয়াত ইতিমধ্যে ভাইৰেল হৈ পৰিছে এই খবৰ। পশুপ্ৰেমীৰ দাবী, যি এই ঘটনা সংঘটিত কৰিছে, সেইসকলক অতি সোনকালে গ্ৰেপ্তাৰ কৰিব লাগে।\nDiwaliStreet DogWest Bengal


এম.এন.চি. ছোৱালী মহাবিদ্যালয়ত সহকাৰী প্ৰবক্তাৰ পদ খালী ২০২০-MNC Girls College Recruitment Assistant Professor 2020- Apply Offline\nJanuary 9, 2020 Parag Talukdar Assam Job, Assam, Assam Govt Jobs, NET/SLET/SET, Ph.D 0\nএম.এন.চি. ছোৱালী মহাবিদ্যালয়ত সহকাৰী প্ৰবক্তাৰ পদ খালী ২০২০-MNC Girls College Recruitment Assistant Professor 2020- Apply Offline: এম.এন.চি. ছোৱালী মহাবিদ্যালয়ে অসমীয়া আৰু ৰাজনৈতিক বিজ্ঞানৰ (Assamese and Political Science) ৪ টা সহকাৰী প্ৰবক্তা পদৰ বিজ্ঞাপন মুকলি কৰিছে । এম.এন.চি. ছোৱালী মহাবিদ্যালয়ৰ সহকাৰী প্ৰবক্তা পদৰ আবেদন ১৮/০১/২০২০ তাৰিখৰ ভিতৰত কৰিব পাৰিব । এম.এন.চি. ছোৱালী মহাবিদ্যালয়ৰ সহকাৰী প্ৰবক্তা পদৰ এপ্লিকেছন ফৰ্ম, (Application Form) তাৰিখ, (Date) আদিকে ধৰি সকলোখিনি আমাৰ ৱেৱচাইট www.newsinassam.com ত পাব ।আপোনালোকে অধিক জানিবৰ বাবে এম.এন.চি. ছোৱালী মহাবিদ্যালয়ৰ ৱেৱচাইট www.mncbm.ac.in চাব পাৰে । অধিক নিয়োগ সম্পৰ্কীয় বাতৰি পাবলৈ আমাৰ ৱেৱচাইট Newsinassam.com সদায় visit কৰে যেন…\nMNC Girls College Recruitment Assistant Professor 2020:\nMNC Girls College Recruitment Assistant Professor 2020: Applications In prescribed format of DHE, Assam along with complete Bio-Data and self attested copies of all testimonials from HSLC onwards are hereby invited for filling up the Assistant Professor posts. Date of interview will be intimated over telephone/ email/ registered/ speed post in due course of time. No TA/DA is admissible. Incomplete/defective applications violating the norms of OM no AHE.407/2017/44 dtd Dispur 08 11 2018 will be summarily rejected and no call letter will be issued to such applicants.\nMNC Girls College Recruitment Assistant Professor 2020-Notification Detaials\nএম.এন.চি. ছোৱালী মহাবিদ্যালয়ৰ সহকাৰী প্ৰবক্তা পদৰ বিজ্ঞাপনৰ বিৱৰণ তলত দিয়া হ’ল ।\nMNC Girls College Recruitment Assistant Professor 2020-Vacancy Details\nএম.এন.চি. ছোৱালী মহাবিদ্যালয়ৰ সহকাৰী প্ৰবক্তা পদৰ খালী পদৰ বিৱৰণ তলত দিয়া হ’ল ।\nMNC Girls College Recruitment Assistant Professor 2020-Educational Qualification\nএম.এন.চি. ছোৱালী মহাবিদ্যালয়ৰ সহকাৰী প্ৰবক্তা পদৰ শিক্ষাগত অৰ্হতা তলত দিয়া হ’ল ।\nMNC Girls College Recruitment Assistant Professor 2020\nMNC Girls College Assamese\nMNC Girls College Political Science Post\nOFB Recruitment 6060 Trade Apprentice Posts 2020-Apply Online\nMWRD Bihar Recruitment 2020-Apply Online 200 JE Vacancy


ভাৰতত কৰ'না-সর্বনাশৰ বাবে দোষী নৰেন্দ্র মোদীঃ দ্য ল্যানছেট Prag News : Best Assamese News Channel, Latest Assam News Live Today , North East Breaking News\nভাৰতত কৰ'না-সর্বনাশৰ বাবে দোষী নৰেন্দ্র মোদীঃ দ্য ল্যানছেট\nনতুন দিল্লীঃ ভাৰতত কৰ’না-সর্বনাশৰ বাবে প্রধানমন্ত্রী নৰেন্দ্র মোদীক দোষাৰোপ কৰিছিল অষ্ট্ৰেলিয়া, ফ্রান্স কিংবা আমেৰিকাৰ ভালেকেইটা সংবাদ মাধ্যমে। এইবাৰ সৰব হৈ পৰিছে প্ৰখ্যাত মেডিকেল জার্নেল 'দ্য ল্যানছেট'-এ।সম্প্রতি প্রকাশিত সম্পাদকীয় পঢ়ি বহুতে কৈছে, উত্তৰ স্বাধীনতাৰ পাছত আন্তর্জাতিক মঞ্চত এনেদৰে কেতিয়াও অপদস্থ হোৱা নাছিল ভাৰতবৰ্ষ। প্রথম অনুচ্ছেদত ল্যানছেটে উল্লেখ কৰিছে যে- 'ভয়ংকৰ এই কৰ'নাৰ সংক্রমণ ৰোধ কৰাৰ পৰিৱৰ্তে সমালোচনাৰ টুইট মচিবলৈহে আগ্রহ প্ৰকাশ কৰিছে মোদী চৰকাৰে।'দেশবাসীৰ প্রতি কেন্দ্ৰৰ এই মনোভাব ক্ষমাৰ অযোগ্য'- বুলিও মন্তব্য কৰিছে তেওঁলোকে। এই সংকটৰ পৰা মুক্তিৰ উপায় কি? ল্যানছেটৰ মন্তব্য-'মোদীৰ প্রশাসনে নিজে এই ভুল স্বীকাৰ কৰাৰ লগতে ইয়াৰ শুধৰণি নকৰিলে কৰিবলগীয়া একো নাই।'\nএপিনে দিল্লীত কৃষক আন্দোলন, আনফালে চাৰি ৰাজ্য তথা এটি কেন্দ্ৰীয় শাসিত অঞ্চলত ভোট! মাজতে আকৌ হৰিদ্বাৰত অনুষ্ঠিত কুম্ভমেলাত লক্ষ লক্ষ পূণ্যার্থীৰ সমাৱেশ। অনস্বীকাৰ্য যে- এই সময়ৰ পৰাই কিন্তু দেশত কৰ'না সংক্ৰমণৰ গ্রাফ ঊৰ্ধ্বমুখী হোৱা পৰিলক্ষিত হৈছিল। প্রায়বোৰ বিৰোধী দলৰ লগতে মাদ্রাজ হাইক’র্টেও ইয়াৰ বাবে কাঠগড়াত তোলে নির্বাচন কমিছন তথা নৰেন্দ্ৰ মোদীক।\nল্যানছেটে ভাৰতৰ এই ভয়াৱহ পৰিস্থিতিৰ বাবে সমস্ত দোষ মোদীৰ ওপৰত জাপি দিয়াৰ সনান্তৰালকৈ দেশত এতিয়া দৈনিক সংক্রমণ হৈছে ৪ লক্ষাধিক লোক। বিগত বছৰৰ পৰা আৰম্ভ কৰি চৰকাৰী তথ্য অনুসৰি এতিয়ালৈকে ক'ভিড-১৯ত আক্ৰান্ত হৈ মৃত্যু হৈছে ২ লাখ ৩৮ হাজাৰ লোকৰ। ল্যানছেটত প্রকাশিত সম্পাদকীয়ত দাবী কৰা হৈছে যে- '১ আগষ্টৰ মাজভাগত দেশত কৰ'নাত মৃতকৰ সংখ্যা ১০ লাখৰ দিশে অগ্ৰসৰ হ’ব। এইক্ষেত্রত এই 'জাতীয় বিপর্যয়' মাতি অনাৰ বাবে দ্বায়িত্ব ল’ব লাগিব নৰেন্দ্ৰ মোদীয়েই।\nল্যানছেটে লিখেছে, 'চিকিৎসালয়ত বিচনা নাই। গণচিতা জ্বলিছে শ্মশানত।বিধ্বস্ত দেশৰ স্বাস্থ্যকর্মী। ভাৰতৰ এই দুর্যোগ স্বচক্ষে সঁচাকৈ চাব নোৱাৰি।'অথচ সংক্রমণ নিয়ন্ত্ৰণৰ বাহিৰলৈ যাব বুলি জানিও ধর্মীয় বা ৰাজনৈতিক সমাগমৰ অনুমতি দিয়া হৈছিল কিয় বুলি- প্রশ্ন উখাপন কৰিছে মেডিক্যাল জার্নালখনে। সম্পাদকীয়ত আৰু লিখা হৈছে, 'দ্বিতীয় ঢৌৰ আভাস থকা সত্ত্বেও কোনো ব্যৱস্থা গ্ৰহণ কৰা নাছিল ভাৰত চৰকাৰে। বৰঞ্চ মার্চ মাহত যেতিয়া সংক্ৰমণ তীব্ৰতৰ হৈ পৰিল তেতিয়াও, ভাৰতৰ স্বাস্থ্যমন্ত্রীয়ে দাবি কৰিছিল যে-কৰ’নাৰ বিৰুদ্ধে ভাৰত এতিয়া জয়ৰ পথত! অথচ সেই সময়ত -আইচিএমআৰৰ চার্ভেত প্ৰকাশ হৈছিল যে, দেশবাসীৰ মাত্র ২১শতাংশৰ শৰীৰত এণ্টিবডী তৈয়াৰ হৈছে।'


xukhdukh.com November 05, 2013 goodnews,\n১. আজি ডঃ ভূপেন হাজৰিকাৰ দ্বিতীয় মৃত্যু বাৰ্ষিকীঃ ৰাজ্যজুৰি চৰকাৰী তথা বেচৰকাৰী সামাজিক সংগঠনৰ উদ্যোগত আয়োজিত হৈছে সোঁৱৰণী অনুষ্ঠানৰ৷\n২. কামাখ্যা মন্দিৰৰ চূড়াৰ আৰ্হিত নিৰ্মাণ হ’ব ভূপেনদাৰ সমাধিঃ ডিচেম্বৰৰ পৰা আৰম্ভ হ’ব লগীয়া সমাধিক্ষেত্ৰৰ নিৰ্মাণৰ বাবে ৰাজ্য চৰকাৰে আগবঢ়াইছে ১০কোটি টকা, এবছৰৰ ভিতৰত সমাধিক্ষেত্ৰৰ কাম কৰিব সম্পূৰ্ণ৷\nশিৱসাগৰৰ পৰা বিমান বৰুৱাই পঠোৱা ফটো\n৩. আজিৰে পৰা গুৱাহাটীৰ চানমাৰিত অনুষ্ঠিত হৈছে অসম প্ৰকাশন পৰিষদৰ দ্বাৰা আয়োজিত গুৱাহাটী সাহিত্য উৎসৱ আৰু গ্ৰন্থমেলা ২০১৩: অহা ১৪নৱেম্বৰলৈকে চলিব লগা এই গ্ৰন্থমেলা আজি উদ্বোধন কৰিব অসমৰ মাননীয় ৰাজ্যপালে৷\n৪. ডাঃ ৰণোজ পেগুৰ নেতৃত্বত মিচিং স্বায়ত্ত শাসিত পৰিষদৰ নিৰ্বাচিত প্ৰতিনিধিয়ে গ্ৰহণ কৰিলে দ্বায়িত্ব ভাৰঃ সকলো জাতি-জনগোষ্ঠীৰ লোকৰ সম-মৰ্যদা নিশ্চিত হব বুলি ঘোষণা কৰিলে নতুন মুখ্য কাৰ্যবাহী সদস্য গৰাকীয়ে৷\n৫. গুৱাহাটীত উন্মোচিত হ’ল নতুন বাৰ্তালোচনী "মহাৰথী": উন্মোচন কৰিলে বিশিষ্ট সাংবাদিক জ্যোতি প্ৰসাদ শইকীয়াই৷ আলোচনীখনৰ সম্পাদনা কৰিছে অসীম কুমাৰ বৰাই৷ আন্তঃৰাষ্ট্ৰীয় স্তৰৰ বা-বাতৰিৰ পৰা ধৰি থলুৱা জীৱিকাৰ উৎস পৰ্যন্ত সকলো দিশ এই বাৰ্তালোচনীয়ে সামৰি লব বুলি জানিব পৰা গৈছে৷\n৬. ৰাষ্ট্ৰীয় স্তৰত শিল্পীৰ তুলিকাৰে তুলি ধৰিব অসমৰ সমস্যাৰাজিঃ মুম্বাইৰ জাহাংগীৰ আৰ্ট গেলেৰীত অনুষ্ঠিত হ’ব আঠজনকৈ অসমীয়া শিল্পীৰ যৌথ চিত্ৰ প্ৰদৰ্শনী৷\n৭. ব্যক্তিগত খণ্ডৰ শিক্ষানুষ্ঠানৰ শিক্ষক সকলৰ দৰমহাৰ বাবে নতুন আইন প্ৰনয়ন কৰিব অসম চৰকাৰেঃ ৭খন জিলাৰ ৭৪৮গৰাকী টেট উত্তীৰ্ণ প্ৰাৰ্থীলৈ নিযুক্তি পত্ৰ প্ৰদান অনুষ্ঠানত ডিব্ৰুগড়ত এই কথা ঘোষণা কৰিলে অসমৰ শিক্ষা মন্ত্ৰীয়ে৷\n৮. ৰাষ্ট্ৰসংঘৰ গাণনিকৰ দৰে সন্মানীয় পদ অধিকাৰ কৰিবলৈ সক্ষম হৈছে ভাৰতীয় মহাগাণনিক শশীকান্ত শৰ্মাইঃ নিৰ্বাচনৰ অন্তিম যুঁজত ফিলিপাইনছৰ মনোনীত প্ৰাৰ্থীক তেখেতে কৰিলে পৰাজিত৷\n৯. নগাঁৱত উন্মোচিত হ’ল বলীন বৰাৰ গ্ৰন্থ "জীৱনটোৱেই এটা বা-মাৰলী"৷\n১০. মাহেকীয়া আলোচনী "বাৰ্তাপখিলী"ৰ উদ্যোগত আয়োজিত অনুষ্ঠানত ডঃ নমিতা ডেকাক প্ৰদান কৰিলে পুষ্পাদেৱী জালান সোঁৱৰণী বঁটা৷\n১১. অহা ১৭ নৱেম্বৰত উন্মোচিত হ’ব জীৱন নৰহ সম্পাদিত গ্ৰন্থ "অ’ মোৰ আপোনাৰ দেশঃ লক্ষ্মীনাথ বেজবৰুৱা": ৩০টা ভাষাত এই গীতটি পৰিবেশনৰ অনুষ্ঠানতে এই গ্ৰন্থ উন্মোচিত হ’ব৷ এই গ্ৰন্থত অনুদিত গীতটিৰ লগতে বিভিন্ন জনৰ প্ৰৱন্ধ সংকলিত হৈছে৷\n১২. স্পন্দন শব্দৰ পৰা হৃদয়লৈ প্ৰকাশনে প্ৰকাশ কৰি উলিালে ৪০গৰাকী কবিৰ কবিতাৰে এক কাব্য সংকলন "শ্ৰদ্ধাঞ্জলি": ফেচবুকৰ মাধ্যমেৰে সমন্বয় সাধন কৰি কবি সকলে গ্ৰহণ কৰিলে এই প্ৰশংসনীয় পদক্ষেপ৷\n১৩. বৰমা সাহিত্য সভাৰ সোণালী জয়ন্তী ও ৰসৰাজৰ ডেৰশ বছৰীয়া জন্ম-জয়ন্তীৰ লগত সংগতি ৰাখি আয়োজিত হৈছে অসম ভিত্তিক এখন ৰচনা প্ৰতিযোগিতাৰঃ বিষয় " লক্ষ্মীনাথ বেজবৰুৱাক চুটীগল্পত সমাজ চেতনা"৷\n১৪. বৈঠালাংছ’ত ছেমছন ইংতি স্মাৰক আলোচনাচক্ৰ আৰু বক্তৃতা অনুষ্ঠান সম্পন্নঃ তেখেতক কাৰ্বি-আংলংৰ ভৱিষ্যৎ স্বপ্নদ্ৰষ্টা ৰূপে অভিগিত কৰিলে ৰংবং তেৰাঙদেৱে৷\n১৫. জোনাইত উন্মোচিত হ’ল মিচিং ভাষাৰ কাব্যগ্ৰন্থঃ "এখন মুক্তি পৃথিৱী বিচাৰি" শিৰোনামাৰ এই গ্ৰন্থও তুলি ধৰিলে উদীয়মান কবি জুৱেল পেগুৰ কাব্য প্ৰতিভাক৷


প্ৰাকৃতিক সম্পদৰ ব্যৱস্থাপনা (দশম শ্ৰেণী) -NCERT - Gorajan Goodluck Tutor Centre\nHome Class 10 HSLC NCERT soluton দশম শ্ৰেণী সাধাৰণ বিজ্ঞান প্ৰাকৃতিক সম্পদৰ ব্যৱস্থাপনা (দশম শ্ৰেণী) -NCERT\nপ্ৰাকৃতিক সম্পদৰ ব্যৱস্থাপনা (দশম শ্ৰেণী) -NCERT\nAdmin July 15, 2019 Class 10, HSLC, NCERT soluton, দশম শ্ৰেণী, সাধাৰণ বিজ্ঞান,\nপ্ৰশ্নাৱলী (পৃষ্ঠা নং 269)\n1. পৰিৱেশ হিতৈষী হ’বলৈ তোমাৰ কি কি পৰিৱৰ্তন কৰিব লাগিব ?\nউত্তৰঃ তলত উল্লেখ কৰা অভ্যাসৰ পৰিৱৰ্তনসমূহে মোক অধিক পৰিৱেশ হিতৈষী হোৱাত সহায় কৰিব পাৰেঃ\n(i) ব্যৱহাৰ কৰি নথকা অৱস্হাত বিজুলীবাতি,পাংখা আদি বন্ধ কৰি ৰখা ৷\n(ii) বিদ্যালয়,অফিচ-কাৰ্যালয় আদিলৈ অহা-যোৱাৰ বাবে ব্যক্তিগত বাহনৰ পৰিৱৰ্তে ৰাজহুৱা বাহন ব্যৱহাৰ কৰা ৷\n(iii) বিজুলীবাতি বা টিউব লাইটৰ সলনি চি.এফ.এলৰ ব্যৱহাৰ ৷\n(iv) জৈৱ-নিম্নীকৰণ আৰু জৈৱ অ-নিম্নীকৰণ আৱৰ্জনাৰ পৃথকে পৃথকে ব্যৱস্হাপনা ৷\n(v) গা-ধোৱা বা কাপোৰ ধোৱা পানী শৌচাগাৰ চাফা কৰিবলৈ ব্যৱহাৰ কৰা ৷\n(vi) প্লাষ্টিকৰ মোনাৰ ব্যৱহাৰ পৰিহাৰ কৰা ৷\n(vii) এপিঠিত লিখা কাগজ পেলাই নিদি ওলোটা পিঠি তালিকা আদি লিখিবৰ বাবে ব্যৱহাৰ কৰা,খাম ওলোটাই লৈ পুনঃব্যৱহাৰ কৰা আৰু কাগজ অপচয় নকৰা ৷\n(viii) গ্ৰীষ্মকালত গা-ধোৱাৰ বাে গৰম পানী ব্যৱহাৰ নকৰা ৷\n(ix) খাদ্য অপচয় নকৰা ৷\n2. ক্ষন্তেকীয়া উদ্দেশ্যেৰে সম্পদ আহৰণ কৰাৰ সুবিধা কি হ’ব পাৰে ?\nউত্তৰঃ ক্ষন্তেকীয়া উদ্দেশ্য আগত ৰাখি সম্পদ আহৰণ কৰাৰ সুবিধাসমূহ হ’লঃ\n(i) বৃহৎসংখ্যক জনসংখ্যাৰ চাহিদা পূৰণ হ’ব ৷\n(ii) বৰ্তমান প্ৰজন্মৰ প্ৰয়োজন হ’ব ৷\n(iii) ঔদ্যোগিক আৰু অৰ্থনৈতিক উ্ন্নয়নৰ লগতে পৰিৱেশৰ সংৰক্ষণ হ’ব ৷\n(iv) বৃহৎ মুনাফা হ’ব ৷\n3. সম্পদৰ এনেধৰণৰ সুবিধাৰ পৰা দীৰ্ঘম্যাদী সুবিধাবোৰ কেনেকৈ পাৰ্থক্য কৰিবা?\nউত্তৰঃ হ্ৰস্যম্যাদী উদ্দ্যেশ্যেৰে আৰু দীৰ্ঘম্যাদী উদ্দ্যেশ্যেৰে সম্পদ ব্যৱস্হাপনা কৰাৰ সুবিধাসমূহৰ মাজৰ পাৰ্থক্য হ’লঃ\nহ্ৰস্যম্যাদী উদ্দেশ্যেৰে সম্পদৰ ব্যৱস্হাপনা\nদীৰ্ঘম্যাদী উদ্দেশ্যেৰে সম্পদৰ ব্যৱস্হাপনা\nবৰ্তমান প্ৰজন্মৰহে প্ৰয়োজন পূৰাব, ভৱিষ্যৎ প্ৰজন্মলৈ নাথাকিব ৷\nযথোচিত ব্যৱহাৰৰ ফলত বৰ্তমান প্ৰজন্মৰ প্ৰয়োজনীয়তা পূৰোৱাৰ উপৰি ভৱিষ্যৎ প্ৰজন্মৰ বাবেও সংৰক্ষিত হ’ব ৷\nধনী আৰু দুখীয়াৰ মাজত সম্পদৰ সমবিতৰণ নহয় ৷\nধনী আৰু দুখীয়াৰ মাজত সম্পদৰ সম আৰু সুষম বিতৰণ ৷\nসংৰক্ষণ সম্ভৱ নহয় ৷\nভৱিষ্যৎ প্ৰজন্মৰ বাবে সংৰক্ষিত হয় ৷\nআৱৰ্জনা ব্যৱস্হাপনা কৰা নহয় ৷\nআৱৰ্জনা এনেভাৱে ব্যৱস্হাপনা কৰা হয় যাতে পৰিৱেশ প্ৰদূসিত নহয় ৷\nঅধিক হাৰত ব্যৱহাৰ হয় ৷\nবহনক্ষম ব্যৱহাৰচ হয় ৷\n4. সম্পদসমূহৰ সমভাৱে বিতৰণ হ’ব লাগে বুলি কিয় ভাৱা ? আমাৰ প্ৰাকৃতিক সম্পদসমূহৰ সমবিতৰণৰ বিৰুদ্ধে কি শক্তিয়ে কাম কৰি আছে ?\nউত্তৰঃ ধন বা কৰ্তৃত্ব নিৰ্বিশেষে পৃথিৱীৰ পৰা আহৰণ কৰা মুল্যৱান প্ৰাকৃতিক সম্পদসমূহ যাতে সকলো লোকৰ বাবে উপলব্ধ হয় তাক সুনিশ্চিত কৰাৰ বাবে সম্পদৰ সমবিতৰণ আৰু ভাৰসাম্যযুক্ত বিতৰণ খুবেই প্ৰয়োজনীয় ৷ প্ৰতিজন ব্যক্তিৰে প্ৰাকৃতিক সম্পদ ব্যৱহাৰ কৰাৰ অধিকাৰ আছে ৷ সেয়ে, সুবিধাসমূহ ধনী-দুখীয়া দুয়োটা শ্ৰেণীয়ে যাতে সমভাৱে পায় আৰু দেশৰ প্ৰগতিত অৰিহণা যোগাব পাৰে, তাৰ বাবেই ই জৰুৰী ৷\nআমাৰ প্ৰাকৃতিক সম্পদসমূহৰ সমবিতৰণৰ বিৰুদ্ধে কাম কৰি থকা শক্তিসমূহ হ’লঃ\n(i) ধনিক শ্ৰেণীৰ খ্যাতি\n(ii) ক্ষমতাশালী লোকৰ কৰ্তৃত্ব\n(iv) ধনৰ লোভ ইত্যাদি\n(পৃষ্ঠা নং 273)\n5. বন আৰু বন্যপ্ৰাণীসমূহ কিয় সংৰক্ষন কৰিব লাগে ?\nউত্তৰঃ বন আৰু বন্যপ্ৰাণীসমূহ সংৰক্ষণ কৰাৰ কাৰণ হ’লঃ\n(i) জৈৱ-বৈচিত্ৰ্য অটুট ৰাখি পৰিস্হিতিতান্ত্ৰিক ভাৰসাম্য বজাই ৰখা ৷\n(ii) বিভিন্ন উদ্ভিদ, প্ৰাণী আৰু অণুজীৰ প্ৰজাতি সংৰক্ষনক্ষক্ষক্ষক্ষক্ষক্ষক্ষক্ষক্ষণত ৷\n(iii) মানুহ আৰু অন্যান্য প্ৰাণীৰ খাদ্য আৰু আশ্ৰয় যোগানত ৷\n(iv) বৃষ্টিপাত আৰু জলবায়ু স্বাভাৱিক হৈ থকাত ৷\n(v) কাঠখৰি, বিভিন্ন কেঁচামাল যেনে- চিল্ক, লা, মৌ, কাঠ,ঔষধ, চামৰা আদি লাভ কৰাত ৷\n(vi) বিয়োজনৰ পিছত ভূমিত পুষ্টি যোগোৱাৰ ক্ষেত্ৰত ৷\n(vii) ভূ-জল পাবৰ বাবে, বানপানীৰ প্ৰাবল্য, ভূমি অ ৱক্ষয় ৰোধৰ বাবে ৷\n(viii) পৰিস্হিতিতন্ত্ৰ স্ৱাভাৱিক ৰুপত কাৰ্যকৰী হৈ থকাৰ ক্ষেত্ৰত ৷\n(ix) ৰাষ্ট্ৰৰ অৰ্থনৈতিক আৰু সামাজিক বিকাশ সুনিশ্চিত কৰাৰ ক্ষেত্ৰত ৷\n6. বনাঞ্চল সংৰক্ষণ সম্পৰ্কে মতামত আগবঢ়োৱা ৷\nউত্তৰঃ বনাঞ্চল সংৰক্ষণৰ বাবে তলত দিয়া পদক্ষেপসমূহ গ্ৰহণ কৰিব পৰা যায়ঃ\n(i) বাণিজ্যিক উদ্দেশ্যত গছ কটা বন্ধ কৰা ৷\n(ii) বনানীকৰণ কৰা ৷\n(iii) বনাঞ্চল ধ্বংস আৰু জীৱ-জনত্ত চিকাৰ বন্ধ কৰাৰ বাবে কঠোৰ চৰকাৰী আইণ প্ৰণয়ন কৰা৷\n(iv) বনাঞ্চল ৰক্ষাৰ বাবে স্হানীয় লোকক উৎসাহ যোগোৱা ৷\n(v) সাৱধানতাৰে বনজুই আৰু অত্যধিক পশুচাৰণ বন্ধ কৰা ৷\n(vi) ইন্ধনৰ বাবে প্ৰাকৃতিক উৎস যেনে-খৰি, কয়লা আদি ব্যৱহাৰ কৰিব লাগে আৰু পৰাপক্ষত অক্ষয়িষ্ণু শক্তি উৎস যেনে- সৌৰশক্তি, বায়ুশক্তি আদি প্ৰয়োগ কৰি লাগে ৷\n(vii) কেন্দ্ৰীয় আৰু ৰাজ্যিক চৰকাৰে সামাজিক বনানীকৰণ কাৰ্যসূচী গ্ৰহণ কৰিব লাগে ৷\n(viii) কৃষি বনানীকৰণ পদ্ধতি প্ৰয়োগ কৰি একেডোখৰ মাটিতে কৃষি, বনানীকৰণ আৰু পশুপালনৰ ব্যৱস্হা কৰিব লাগে ৷\n(ix) সংকটাপন্ন আৰু বিপন্ন প্ৰাণী সংৰক্ষণ কৰাৰ লগতে বন্যপ্ৰাণী তথা প্ৰজাতিসমূহক সুৰক্ষা দিব লাগে ৷\n(x) উদ্ভিদকুল আৰু প্ৰাণিকুলৰ সংৰক্ষণৰ বাবে বৈজ্ঞানিক গৱেষণাৰ পৃষ্ঠপোষকতা কৰিব লাগে ৷\nপ্ৰশ্নাৱলী (পৃষ্ঠা নং 276)\n7. তোমালোকৰ অঞ্চলত থকা পৰম্পৰাগত পানী সঞ্চয়ন পদ্ধতি বা ব্যৱস্হাপনাবোৰ বিচাৰি উলিওৱা ৷\nউত্তৰঃ পৰম্পৰাগত জল ব্যৱস্হাপনাৰ পদ্ধতিসমূহ হ’লঃ\n(i) পুখুৰী, হ্ৰদ বা খাল আদি খন্দা ৷\n(ii) বৰষুণৰ পানী সংৰক্ষণৰ বাবে শিলাৰ জলাশয় স্হাপন ৷\n(iii) বান্ধ আৰু নলা খন্দা ৷\n(iv) জলাধৰ নিৰ্মাণ ৷\n(v) নৈ-নিজৰা মানৱসৃষ্ট নলাৰে বোৱাই অনা ৷\n(vi) চালৰ পানী ধৰি সংৰক্ষণ কৰা ৷\n8. পাহাৰীয়া অঞ্চল বা সমতল অঞ্চল বা মালভূমি অঞ্চলৰ পৰম্পৰাগত পানী সঞ্চয়ন পদ্ধতিবোৰৰ মাজত তুলনা কৰা ৷\n9. উত্তৰঃ পাহাৰীয়া অঞ্চল বা সমতল অঞ্চল বা মালভূমি অঞ্চলৰ মাজৰ পাৰ্থক্য হ’লঃ\nপাহাৰ অঞ্চলৰ জল ব্যৱস্হাপনা\nসমতল বা মালভূমি অঞ্চলৰ জলব্যৱস্হাপনা\nপাহাৰৰ দাঁতিকাষৰীয়া অঞ্চলত পানীৰ আধাৰ স্হাপন কৰা হয় যাতে বৈ অহা পানী তাত জমা হয় ৷\nপ্ৰধানতঃ অৰ্ধচন্দ্ৰাকৃতিৰ মাটিৰ বান্ধ, নাইবা চাপৰ পোন কৃক্ৰিত আৰু শিলগুটিৰে বন্ধোৱা “চেক ডামচ” সাধাৰণতে বোৱতী পানীয়ে কৰা দ জানত নিৰ্মাণ কৰা হয় ৷\nপাহাৰীয়া অঞ্চলত পানী কমকৈ বাষ্পীভৱন হয় বাবে পানী প্ৰায় সকলো ঋতুতে সংগ্ৰহ কৰিব পাৰি ৷\nবাৰিষাকালৰ পিছতে পানী শুকাব ধৰে ৷\nকঠিন শিলাৰে গঠিত বাবে প্ৰায় ভাগ ঠাইতে পানী ভূ-গৰ্ভস্হ হ’ব নোৱাৰে ৷\nবান্ধে কেৱল পানী ধৰি নাৰাখে, ই ভূ-গৰ্ভৰ পানী উদজীৱিত কৰে ৷\nনলা, বাহৰ নলা আৰু অন্যান্য পদ্ধতিৰে পানী এঠাইৰ পৰা আন এঠাইলৈ সৰবৰাহ কৰা হয় ৷\nযিহেতু পানী ভূগৰ্ভস্হ হয়, সেয়ে বৃহৎ এলেকাত উপলব্ধ হয় ৷\nউদাহৰণঃ- মেঘালয়ৰ বাহৰ নলী, হিমাচল প্ৰদেশৰ কোলহ্\nউদাহৰণঃ- তামিলনাডুৰ এৰিচ, ৰাজস্হানৰ খাদিন ৷\n10. তোমালোকৰ স্হানীয় অঞ্চলৰ পানীৰ উ্ৎসবোৰ বিচাৰি উলিওৱা ৷ সকলো মানুহে বাস কৰা সেই অঞ্চলত পানীৰ প্ৰচুৰ পৰিমাণে পাইনে ?\nউত্তৰঃ চহৰ অঞ্চলত বিচাৰি পোৱা পানীৰ উৎসসমূহ হ’লঃ\n(i) ভূ-গৰ্ভস্হ পানী\n(ii) পৌৰনিগমে যোগান ধৰা পানী\nগ্ৰামাঞ্চলত বিচাৰি পোৱা পানীৰ উৎস সমূহ হ’লঃ\n(iii) সামুহিক কুঁৱা\nচহৰ অঞ্চলত এনে উৎসমূহেই যথেষ্ট ৷ কিনত্ত তথাপি নাটনি হ’লে পৌৰ নিগমে নলী আৰু টেংকেৰে পানীৰ যোগান ধৰে ৷ আনহাতে, গ্ৰামাঞ্চলত উক্ত উৎসসমূহে সকলোৰে চাহিদা পূৰণ কৰে ৷ কিন্ত্ত খৰালি পানী শুকাই যায় ৷ সেয়ে পানীৰ নাটনি দেখা যায় ৷ তাৰ ফলত মানুহে পানী স্হানীয় বিক্ৰেতাৰ পৰা ক্ৰয় কৰিব লগা হয় ৷\nঅনুশীলণী (পৃষ্ঠা নং 278-279)\n1. পৰিৱেশৰ ক্ষমতা ৰক্ষাৰ কাৰণে ঘৰখনত কেনেধৰণৰ পৰিৱৰ্তনৰ পৰামৰ্শ আগবঢ়াবা ৷\nউত্তৰঃ ঘৰখনত তলত দিয়া ধৰণে পদক্ষেপ লৈ পৰিৱেশ হিতৈষী হ’ব পাৰিঃ\n(i) পলিথিনৰ সলনি মৰাপাট, কাগজ আৰু কাপোৰৰ ব্যৱহাৰ বেগ ব্যৱহাৰ ৷\n(ii) বাল্,টিউব লাইটৰ সলনি চি.এফ.এল. ব্যৱহাৰ ৷\n(iii) টেপ আৰু পাইপত হোৱা ফাঁট বা সুৰুঙা মেৰামতি কৰা ৷\n(iv) গা-ধোৱা পানী গৰম কৰাৰ বাবে সৌৰশক্তি ব্যৱহাৰ কৰা ৷\n(v) জৈৱ-নমনীয় আৰু জৈৱ-অনমনীয় আৱৰ্জনা পৃথকে মজুত কৰা ৷\n(vi) বৈদ্যুতিক সামগ্ৰী যেনে বাতানুকুল যন্ত্ৰ, শীতলীকাৰক যন্ত্ৰ, গিজাৰ, হীটাৰ আদি উচ্চ বিদ্যুৎ ৰাহি কৰা প্ৰযুক্তিৰে নিৰ্মিত হ’ব লাগে ৷\n(vii) গা-ধোৱা আৰু কাপোৰ ধোৱাৰ বাবে ব্যৱহাৰ কৰা পানী শৌচাগাৰ চাফা কৰা কামত ব্যৱহাৰ কৰা ৷\n(viii) ৰাসায়নিক সাৰৰ সলনি বাগিচাত জৈৱ হাৰ ব্যৱহাৰ কৰা ৷\n2. পৰিৱেশৰ ক্ষমতা ৰক্ষাৰ কাৰণে তোমালোকৰ বিদ্যালয়ত কেনেধৰণৰ পৰিৱৰ্তনৰ পৰামৰ্শ দিবা ?\nউত্তৰঃ বিদ্যালয়ত পৰিৱেশৰ হিতৈষী পৰিৱেশ গঢ়ি তুলিবৰ বাবে ল’ব পৰা পদেপসমূহ হ’লঃ\n(i) খেলপথাৰত,কৰিড’ৰ আদিৰ দাঁতিত গছ ৰোৱা ৷ ইয়ে কেৱল অক্সিজেনেই যোগান নধৰে, ছাঁ দিয়াৰ ওপৰি নান্দনিক দৃশ্য গঢ়ি তুলিব ৷\n(ii) লাইট আৰু পাংখা আদি প্ৰয়োজন নহ’লে বন্ধ কৰি থোৱা ৷\n(iii) শৌচাগাৰ, টেপ আদিত পানীৰ অপচয় বন্ধ কৰা, পানীযোগান ব্যৱস্হাৰ সঁজুলিসমূহ মেৰামতি কৰা ই্যাদি ৷\n(iv) জৈৱ অৱনমনীয় আৰু অজৈৱ অৱনমনীয় আৱৰ্জনা পৃথকে মজুত কৰা ৷\n(v) বিদ্যুৎ শক্তিৰ বাবে সৌৰশক্তি সংগ্ৰহৰ ব্যৱস্হা কৰা ৷\n(vi) বিদ্যালয়ত প্লাষ্টিকৰ ব্যৱহাৰ নিষেধ কৰা ৷\n3. এই অধ্যায়ত আমি দেখিলো বন আৰু বন্যপ্ৰাণীৰ প্ৰধানকৈ চাৰিটা অংশীদাৰ (stakeholders)আছে ৷ এইবোৰৰ ভিতৰত কোনটো অংশীদাৰৰ বনসম্পদৰ ব্যৱস্হাপনাৰ বিষয়ে সিদ্ধান্ত ল’ব পৰা কৰ্তত্ব থাকিব লাগে ? তুমি কিয় তেনেকৈ ভাবা ?\nউত্তৰঃ বনাঞ্চল আৰু বন্যপ্ৰাণীৰ ক্ষেত্ৰত চাৰিটা অংশীদাৰ হ’লঃ\n(i) স্হানীয় লোক\n(ii) বন বিভাগ\n(iv) বন্যপ্ৰাণী আৰু প্ৰকৃতি সচেতন লোক ৷\n(i) এই সকলোৰে ভিতৰত স্হানীয় লোক যিয়ে বনাঞ্চলৰ আশে-পাশে বাস কৰে তেওঁলোকৰে বনাঞ্চলৰ উতপাদিত সামগ্ৰীৰ ব্যৱস্হাপনাৰ ক্ষেত্ৰত সিদ্ধান্ত লোৱাৰ কতংত্ব থকা উচিত ৷ দেখা যায় যে বনাঞ্চলত বাস কৰা লোকসকলে বহহু শতিকাজুৰি বহনক্ষম উপায়েৰে বনজসম্পদ ব্যৱহাৰ কৰি আহিছে ৷ তেওঁলোকে পৰিৱেশৰ ভাৰসাম্য বিনষ্ট নকৰে ৷ তাৰ বিপৰীতে তেওঁলোকে প্ৰয়োগ কৰা জীৱন ধাৰণ শৈলীয়ে পৰিস্হিতিতান্ত্ৰিক ভাৰসাম্য অটুট ৰখাতহে সহায় কৰে ৷ তেওলোকে এনেধৰণৰ পদ্ধতি বিকাশ কৰিছে যে ভৱিষ্যৎ প্ৰজন্মৰ প্ৰয়োজনীয়তা পূৰণৰ সামৰ্থ্যৰ সৈতে আপোচ নকৰাকৈ বৰ্তমান প্ৰজন্মৰ প্ৰয়োজনীয়তা পূৰণৰ বাবেহে তেওঁলোকে সম্পদৰ ব্যৱহাৰ কৰে ৷\nসি যি কি নহওক, কেৱল স্হানীয় লোককে সম্পূৰ্ন দায়িত্ব বা কৰ্তৃত্ব দিয়াটো যুগুত নহয় ৷ সেয়ে বনজ সম্পদৰ ব্যৱস্হাপনাৰ ক্ষেত্ৰত চৰকাৰী কৰ্তৃপক্ষৰ হস্তক্ষেপ অতি আৱশ্যকীয় ৷\n4. তলৰ সম্পদসমূহৰ ওপৰত অজন সাধাৰণ ব্যক্তি হিচাপে কেনেধৰণৰ ব্যৱস্হাপনাৰ দায়িত্ব ল’বা :\n(a) বন্যপ্ৰাণী আৰু বনাঞ্চল\n(b) জল সম্পদ\n(c) কয়লা আৰু পেট্ৰ’লিয়াম\nউত্তৰঃ তলত উল্লেখ কৰা ব্যৱস্হাসমূহ লব পৰা যায়ঃ\n(a)বন্যপ্ৰাণী আৰু বনাঞ্চলঃ\n(i) জৈৱবৈচিত্ৰ সংৰেক্ষণৰ ওপৰত গুৰুত্ব দিয়া ৷\n(ii) নিৰ্বিচাৰভাৱে গছকটা বন্ধ কৰা ৷\n(iii)বনানীকৰণৰ যোগেদি বন্যপ্ৰাণীৰ বাৱস্হানক সুৰক্ষা দিয়া ৷\n(iv)বন্যপ্ৰাণী চিকাৰ কৰা লোকক বাধা দিয়া ৷\n(v)অনুষ্ঠান আদিৰ জৰিয়তে মাননুহৰ মাজত বন্যপ্ৰাণি আৰু বনাঞ্চলৰ গুৰুত্ব সম্পৰ্কে সজাগতা বৃদ্ধি কৰা ৷\n(b) জল সম্পদঃ\n(i) ব্যৱহাৰ নকৰা সময়ত পানীৰ টেপ বন্ধ কৰি ৰখা আৰু পানী যোগান ব্যৱস্হাৰ সকলো সামগ্ৰী সঘনে মেৰামতি কৰি ৷\n(ii) খোৱাৰ উপযোগী পানী কেৱল পেয় জল হিচাপে ব্যৱহাৰ কৰা .\n(iii)গৰু-ছাগলী আদিক নদী বা পুখুৰী আদিত নমাই গা-ধুৱোতা গৰাকীক বাধা দিয়া ৷\n(iv)জলসম্পদ সম্পৰ্কে মানুহৰ মাজত সজাগতা সৃষ্টি কৰা ৷\n(v)কাপোৰ ধোৱা আৰু গা-ধোৱা পানী শৌচাগাৰ আদি চাফা কৰাত ব্যৱহাৰ কৰা ৷\n(c) কয়লা আৰু পেট্ৰ’লিয়ামঃ\n(i)বাল্বৰ সলনি ফ্লুৰ’চেন্ট কাইট আৰু চি.এফ.এলৰ ব্যৱহাৰ কৰা ৷\n(ii)অপ্ৰয়োজনীয় বৈদ্যুতিন সামগ্ৰী বন্ধ ৰখা ৷\n(iii)মটৰ চাইকেলৰ পৰিৱৰ্তে কম দূৰত্ব যাবৰ বাবে খোজকঢ়া বা চাইকেল চলোৱা ৷\n(iv)শক্তিৰ বিকল্প উৎস যেনে-সৌৰ শক্তি আৰু বায়ু শক্তি ব্যৱহাৰ ৷\n5. তুমি অজন সাধাৰণ ব্যক্তি হিচাপে বিভিন্ন ধৰণৰ প্ৰাকৃতিক সম্পদবোৰৰ ব্যৱহাৰ কৰিবলৈ কি কৰিবা?\nউত্তৰঃ বিভিন্ন প্ৰাক,তিক সম্পদ ব্যয় নিয়ন্ত্ৰণলৈ আনিবৰ বাবে তলত দিয়া ধৰণে পদক্ষেপ গ্ৰহন কৰিব পৰা যায়ঃ\n(i) লাইট, পাংখা, ফোনৰ চাৰ্জাৰ আদি ব্যৱহাৰ নকৰা অৱস্হাত বিজুলীৰ সংযোগ বিচ্ছিন্ন কৰি ৰখা ৷ অপ্ৰয়োজনীয়ভাৱে ফোন চাৰ্জত নিদিয়া ৷\n(ii) প্ৰয়োজনতকৈ অধিক পানী খৰচ নকৰা ৷ যেনেঃ গা-ধোবৰ বাবে শ্বাৱাৰ ব্যৱহাৰ নকৰা, ব্ৰাছ কৰি থকা সময়ত পানীৰ টেপ খুলি নোতোৱা ইত্যাদি ৷\n(iii) প্ৰয়োজনতকৈ অধিক খাদ্য কাঁহীত নলৈ অপচয় বন্ধ কৰা ৷\n(iv) বহীৰ সকলো পৃষ্ঠাই কামত খটুৱাই কাগজৰ অপচয় কমোৱা ৷\n(v) বাতৰি কাকত, ভগা পুতলা, প্লাষ্টিকৰ মোনা আদি পৃথকে পৃথকে থৈ পুনঃব্যৱহাৰযোগ্য কৰা ৷\n(vi) ব্যৱহৃত খাম ওলোটাই পুনৰ ব্যৱহাৰ কৰা, কলমত ৰিফিল ভৰোৱা, পুৰণা কাপোৰ পেলাই নিদি দান কৰা ইত্যাদি ৷\n(vii) কম দূৰত্ব অতিক্ৰমৰ বাবে এলিভেটৰৰ পৰিৱৰ্তে খটখটী ব্যৱহাৰ কৰা ৷\n6. যোৱা এটা সপ্তাহ ধৰি তুমি কেনেধৰণৰ কাৰ্যপন্হা হাতত লৈছা তাৰ এটা তালিকা প্ৰস্তুত কৰা (পাঁচটাকৈ)\n(a) আমাৰ প্ৰাকৃতিক সম্পদ সংৰক্ষন ৷\n(b) আমাৰ প্ৰাকৃতিক সম্পদৰ ওপৰত হেঁচা বৃদ্ধি ৷\nউত্তৰঃ (a) আমাৰ প্ৰাকৃতিক সম্পদ সংৰক্ষণত সহায় কৰাকৈ যোৱা সপ্তাহত মই কৰা পাঁচটা কাৰ্য হ’লঃ\n(i) স্কুলৰ বাবে ৰাজহুৱা গাড়ীৰ ব্যৱহাৰ ৷\n(ii) ব্ৰাছ কৰি থাঁকোতে আৰু শ্বেম্পু আৰু চাবিন ঘহোঁতে পানীৰ টেপ বন্ধ ৰখা ৷\n(iii) গছ এজোপা ৰুইছো ৷\n(iv) গৃহ কাৰ্য কৰাৰ সময়ত অনুশীলনৰ বাবে পুৰণা কাগজ আৰু বাতৰি কাকতৰ বব্যৱহাৰ কৰা ৷\n(v) পলিথিন মোনাৰ ব্যৱহাৰ এৰি মৰাপাটৰ মোনাৰ ব্যৱহাৰ কৰা ৷\n(b) আমাৰ প্ৰাকৃতিক সম্পদৰ ওপৰত হেঁচাৰ বৃদ্ধি কৰাকৈ যোৱা সপ্তাহত মই পাঁচটা কাৰ্য কৰিলোঃ\n(i)চিৰিৰ সলনি লিফ্টৰ ব্যৱহাৰ ৷\n(ii)বাথৰুমৰ লাইট যোৱা ৰাতি অফ্ কৰিব পাহৰা ৷\n(iii)প্লাষ্টিকৰ পুতলা কিনা ৷\n(iv)হাতৰ কাম কৰোঁতে কাগজৰ অপচয় কৰা ৷\n(v)চাঁদৰ ওপৰত কৰা পাৰ্টিত জুই লগোৱা ৷\n7. এই পাঠত উত্থাপন হোৱা সমস্যাৰ ভিত্তিত আমাৰ প্ৰাকৃতিক সম্পদসমূহৰ বহনক্ষম ব্যৱহাৰৰ কাৰণে তোমালোকৰ জীৱন শৈলীৰ কি পৰিৱৰ্তন কৰিবা ?\nTags # Class 10 # HSLC # NCERT soluton # দশম শ্ৰেণী # সাধাৰণ বিজ্ঞান\nTags: Class 10, HSLC, NCERT soluton, দশম শ্ৰেণী, সাধাৰণ বিজ্ঞান\nUnknown9November 2019 at 15:21\nUnknown 19 May 2020 at 10:56\nআপোনালোকৰ প্ৰচেষ্টা সঁচাকৈ খলাগিবলগীয়া।\nআপোনালোকৰ প্ৰচেষ্টা সফল হওঁক ।\nAdmin 20 May 2020 at 17:00\nধন্যবাদ আমাৰ পৰা সহায় পোৱাৰ বাবে\nগোলকীয় উত্তাপন নিয়ন্ত্ৰণত উদ্ভিদৰ ভূমিকা কি ? (Pro...\nবৰষুণৰ পানী কেনেকৈ সংৰক্ষণ কৰিব পাৰি ? ( Project /...\nকাৰ্বন আৰু তাৰ যৌগ (Carbon and its Compound) ( দশম...\nএছিড,ক্ষাৰক আৰু লৱণ ( দশম শ্ৰেণী ) - NCERT SOLUTION\nমানুহৰ চকু আৰু বাৰেবৰণীয়া পৃথিৱী ( দশম শ্ৰেণী )- N...\nজীৱন প্ৰক্ৰিয়া (জীৱ বিজ্ঞান) ( দশম শ্ৰেণী) - NCERT...\nমৌলৰ পৰ্যাবৃত্ত শ্ৰেণী বিভাজন( দশম শ্ৰেণী)- NCERT ...\nধাতু আৰু অধাতু ( দশম শ্ৰেণী ) - NCERT\nনিয়ন্ত্ৰণ আৰু সমন্বয় (জীৱ বিজ্ঞান) (দশম শ্ৰেণী ) -...


ইষ্টাৰ্ণ বেংগল ৰেলৱে - অসমীয়া ৱিকিপিডিয়া\nবঙ্গ আৰু অসম\nব্ৰিটিছ ভাৰতৰ ৰেলসেৱা\n"যদিও শিশু পৰ্যায়তেই আছিল, ঊনৈশ শতিকাৰ ভাৰতবৰ্ষৰ উন্নয়নত ৰেলৱেই এক মচিব নোৱাৰা সাঁচ বহুৱাইছিল। মহাদেশীয় দূৰত্বৰ দেশখনত ই তেতিয়াৰ দিনৰ অতুলনীয়া বেগত দূৰ-দূৰণিলৈ বৃহৎ পৰিমাণৰ যাত্ৰী আৰু সামগ্ৰী কঢ়িয়াই আধুনিক অৰ্থনৈতিক সম্প্ৰসাৰণৰ ভেটী নিৰ্মাণ কৰিছিল। কুৰি শতিকাৰ আগলিভাগত গতিশীলতাৰ চাহিদা বৃদ্ধিৰ সৈতে ক্ৰমবৰ্ধমান অৰ্থনীতিত ঊনৈশ শতিকাৰ পশ্চিমীয়া দেশবোৰৰ তুলনাত বেছি চিহ্নিত নহ'লেও ৰেলৱেৰ উন্নয়ন একেই গতিত বিস্তাৰিত হৈছিল। ব্ৰিটিছ ভাৰতৰ ৰেলৱে জালিকাৰ উন্নয়ন আৰু দ্ৰুত সম্প্ৰসাৰণ স্বাধীনতাৰ পৰৱৰ্তী কালৰ অৰ্থনৈতিক বিকাশ আৰু ঔদ্যোগিক উন্নয়নৰ ক্ষেত্ৰত ৰাজহাড় স্বৰূপ হৈছিল।”\nইষ্টাৰ্ণ বেংগল (ইংৰাজী: Eastern Bengal Railway, চমুকৈ EBR) ব্ৰিটিছ ভাৰতৰ আৰম্ভণি কালৰ এটা ৰেল কোম্পানী আছিল আৰু ই ১৮৫৭ৰ পৰা ১৯৪২লৈ বংগ আৰু অসমত ৰেলসেৱা আগবঢ়াইছিল।\n3 মুক্ত জলপ্ৰৱাহত বাধা\nপ্ৰশাসনিক, সামৰিক আৰু ব্ৰিটিছ বাণিজ্যৰ প্ৰসাৰৰ বাবে ব্ৰিটিছে ভাৰতত ৰেলসেৱা প্ৰচলন কৰিছিল। ১৮৫৭ চনত লণ্ডনত ইষ্টাৰ্ণ বেংগল ৰেলৱে কোম্পানী গঠন কৰা হয়। প্ৰায় একে সময়তে আন দুটা কোম্পানী- ইষ্ট ইণ্ডিয়া কোম্পানী আৰু গ্ৰেট ইণ্ডিয়ান পেনিনচুলাৰ কোম্পানীয়ে ইষ্ট ইণ্ডিয়াৰ সৈতে ক্ৰমে হাওৰাৰ পৰা ৰাণীগঞ্জলৈ আৰু মুম্বাইৰ পৰা কল্যাণলৈ পৰীক্ষামূলক ৰেলপথ বহুৱাবলৈ চুক্তিপত্ৰ কৰিছিল।\n১৮৫৮ৰ ৩০ জুলাইত ইষ্ট বেংগল ৰেলৱেই ইষ্ট ইণ্ডিয়া কোম্পানীৰ সৈতে কলকাতাৰ হগলী নদীৰ পূবপাৰৰ পৰা (বৰ্তমানৰ শিয়ালদহ ষ্টেচন) ৰাণাঘাট, দৰ্শনা, পোৰাদাহা হৈ গঙ্গাৰ উপনৈ গৰাই নদীৰ পাৰত অৱস্থিত কুষ্টিয়ালৈ (বৰ্তমান বাংলাদেশত) এটা ৰেলপথ বহুৱাবলৈ চুক্তিবদ্ধ হয়। প্ৰস্তাৱিত ৰেলপথটোৰ দৈৰ্ঘ আছিল ১১০ মাইল আৰু সাম্ভাব্য খৰচ প্ৰায় ১ মিলিয়ন পাউণ্ড ষ্টাৰ্লিং বুলি নিৰ্দ্ধাৰণ কৰা হৈছিল। কলকাতাৰ পৰা চম্পাহাটীলৈ প্ৰথম অংশ ৰেলপথ ১৮৬২ৰ জানুৱাৰীত সমাপ্ত হয়। ১৮৬২ৰ নবেম্বৰ মাহত ৰেলপথটো মুকলি কৰা হয়। ১৮৬৪ত আধা কিঃমিঃৰ এটা চুটি শাখা ৰেলপথ কুষ্টিয়াৰ পৰা গৰাই নদীৰ বন্দৰলৈ নিৰ্মাণ কৰা হয়। ১৮৬৫ত কুষ্টিয়াৰ পৰা গঙ্গা আৰু ব্ৰহ্মপুত্ৰৰ সংগমস্থলত অৱস্থিত গোৱালন্দলৈ ৰেলপথ সম্প্ৰসাৰণ কৰাৰ সিদ্ধান্ত লোৱা হয়। ১৮৭০ৰ ৩১ ডিচেম্বৰত ভাইচৰয় লৰ্ড মেয়োই ৰেলপথচোৱা উদ্বাধন কৰে। ১৯০২ত ইয়াক অসমৰ ধুবুৰীলৈ সম্প্ৰসাৰণ কৰা হয়।\n১৮৭৪ৰ পৰা ১৯৭৯ৰ ভিতৰত "নৰ্থ বেংগল ষ্টেট ৰেলৱে"ই পদ্মা নদীৰ উত্তৰপাৰে অৱস্থিত চাৰাঘাটৰ পৰা চান্তাহাৰ, পাৰ্বতীপুৰ হৈ চিলাহাটীলৈ এটা ২৫০ কিঃমিঃ দীঘল মিটাৰগ'জ ৰেলপথ নিৰ্মাণ কৰে আৰু ১৮৮১ত ইয়াক শিলিগুৰিলৈ সম্প্ৰসাৰণ কৰা হয়। পাৰ্বতীপুৰৰ পৰা দুটা শাখা পথো নিৰ্মাণ কৰা হয়- এটা পূবে কওনিয়ালৈ আৰু আনটো পশ্চিমে দিনাজপুৰলৈ। একেসময়তে কলকাতাৰ পৰা কুষ্টিয়ালৈ নিৰ্মাণ কৰা ব্ৰজগ'জ ৰেলপথটো পোৰাদাহ ষ্টেচনৰ পৰা পদ্মাৰ দক্ষিণপাৰৰ দামুকদিয়াঘাটলৈ সম্প্ৰসাৰণ কৰে। দামুকদিয়াঘাট আৰু চাৰাঘাটৰ মাজত যাত্ৰীসকলে পদ্মানদী ইপাৰ-সিপাৰ হবলৈ ৰেলবিভাগে নিজা ফেৰীৰ ব্যৱস্থা কৰিছিল।\n১৮৮৪ৰ ১ জুলাইত ব্ৰিটিছ চৰকাৰে ইষ্ট বেংগল ৰেলৱেক নিজৰ হাতলৈ নিয়ে আৰু ইষ্টাৰ্ণ বেংগল ষ্টেট ৰেলৱে নামাকৰণ কৰে। ১৮৮৫ত ঢাকা ষ্টেট ৰেলৱে নামেৰে মূলতঃ নাৰায়ণগঞ্জৰ নদীবন্দৰলৈ আৰু তাৰপৰা নদীপথেৰে কলকাতালৈ মৰাপাট কঢ়িয়াই নিয়াৰ উদ্দেশ্যে নাৰায়ণগঞ্জ-ঢাকা-মইমনসিঙৰ মাজত ১৪৪ কিঃমিঃ দীঘল এটা মিটাৰগজ (১০০০ মিলিমিটাৰ বহল) ৰেলপথ মুকলি কৰা হয়। ১৮৮৭ত উন্নত ব্যৱস্থাপনাৰ লক্ষ্যৰে নৰ্দাৰ্ন বেংগল ষ্টেট ৰেলৱে, ঢাকা ষ্টেট ৰেলৱে আৰু কউনিয়াৰ পৰা কুৰিগ্ৰামলৈ (ধাৰলা) থকা নেৰ'গেজ (৭৬২ মিলিমিটাৰ বহল) ৰেলপথচোৱা ইষ্টাৰ্ণ বেংগল ৰেলৱেত চামিল কৰা হয়।\n১৯৪২চনত আসাম বেংগল ৰেলৱেৰ সৈতে ইষ্টাৰ্ণ বেংগল ৰেলৱেক নতুনকৈ গঠন কৰা বেংগল এণ্ড আসাম ৰেলৱে ত চামিল কৰা হয়।\nইষ্টাৰ্ণ বেংগল ৰেলৱেৰ এটা switchback ষ্টেচন লুপ, চন ১৮৯৫. ফটোগ্ৰাফী ৱিলিয়াম হেনৰী জেকচন.\nইষ্টাৰ্ণ বেংগল ৰেলৱেই ১৮৬২ত কলকাতাৰ পৰা কুষ্টিয়ালৈ প্ৰথমটো ৰেলপথ নিৰ্মাণ কৰে। (বৰ্তমানৰ শিয়ালদহ-ৰাণাঘাট লাইন, লালগোলা-গেডে শাখা লাইন আৰু বাংলাদেশৰ অন্তৰ্গত চিলাহাটী-পাৰ্বতীপুৰ-সান্তাহাৰ-দৰ্শনা লাইনে সামৰি লৈছে। ) ১৮৬৫ত ইয়াত গোৱালন্দ ঘাটলৈ সম্প্ৰসাৰণ কৰা হয়। ১৯০২লৈ ইয়াক অসমৰ ধুবুৰীলৈ সম্প্ৰসাৰণ কৰা হয়।\n১৮৮৭ত হুগলী নদীৰ ওপৰত, বাণ্ডেল আৰু নৈহাটী ষ্টেচনৰ মাজত জুৱিলী দলং নিৰ্মাণ কৰা হ'ল আৰু এনেকৈয়ে হুগলী নদীৰ পূবপাৰে ৰেলসেৱা আগবঢ়োৱা ইষ্টাৰ্ণ বেংগল ৰেলৱে আৰু পশ্চিমপাৰে ৰেলসেৱা আগবঢ়োৱা ইষ্ট ইণ্ডিয়ান ৰেলৱে সংযোজিত হৈ পৰিল। কেলকাট্টা চ'ৰ্ড ৰেলৱেই (Calcutta Chord Railway) ১৯৩২ত ৱিলিংদন দলঙৰ ওপৰেৰে দমদম আৰু দানকুনি ষ্টেচনৰ মাজত ৰেলপথ নিৰ্মাণ কৰিলে। পিছলৈ ৱিলিংদন দলঙৰ নাম বিবেকানন্দ সেতু কৰা হৈছিল।\nমুক্ত জলপ্ৰৱাহত বাধা[সম্পাদনা কৰক]\nপূৰ্ববঙ্গৰ বৃহৎ জলাশয় আৰু দ অঞ্চলৰ মাজেৰে ওখ ঢাপ তুলি ৰেলপথ নিৰ্মাণ কৰাৰ ফলত পানীৰ মুক্ত প্ৰৱাহ বাধাগ্ৰস্থ হৈছিল। ইষ্টাৰ্ণ বেংগল ৰেলৱে বিষয়ক এক চমু অধ্যয়ণত বৰ্তমান বাংলাদেশৰ ৰাজশাহী বিভাগৰ (জিলা) জলাধাৰ ৰেলপথে কেনেকৈ অস্থিৰ কৰি তুলিছিল, চলন বিলৰ ক্ষেত্ৰতে উন্মীলিত হৈ পৰিছিল। কুৰি শতিকাৰ প্ৰাৰম্ভতে কলকাতা-শিলিগুৰি মুখ্য ৰেলপথে চলন বিলক পশ্চিমদিশত আৰু সান্তাহাৰ-কউনিয়া ৰেলপথে উত্তৰ দিশত আৱদ্ধ কৰিবলৈ আৰম্ভ কৰিছিল। বিভিন্ন নদী আৰু জানসমূহে বিলখনক পৰিপুষ্ট কৰা স্বাভাৱিক প্ৰক্ৰিয়াটো ই বাধাগ্ৰস্থ কৰিছিল। আনহাতে দক্ষিণ-পূবদিশত বিলখনৰ জল-নিষ্কাষণ প্ৰক্ৰিয়াটোত চিৰাজগঞ্জ শাখা ৰেলপথটোৱে কু-প্ৰভাৱ পেলাইছিল।\n↑ "The story of Bengal Nagpur Railway (BNR) now South Eastern Railway". Anglo-India-Central. http://www.anglo-india-central.co.uk/template4/2011/02/07/the-story-of-bengal-nagpur-railway-bnr-now-south-eastern-railway/। আহৰণ কৰা হৈছে: 2012-02-19.\n↑ 2.0 2.1 2.2 2.3 2.4 "Eastern Bengal Railway". Banglapedia. http://www.banglapedia.org/HT/E_0013.htm। আহৰণ কৰা হৈছে: 11 মে' 2014.\n↑ "History of EBR". IRFCA. http://www.irfca.org/~mrinal/sealdah.html। আহৰণ কৰা হৈছে: 13 মে' 2014.\n↑ "Complex history of the junctions at Siliguri". IRFCA. http://www.irfca.org/docs/rinbad-siliguri.html। আহৰণ কৰা হৈছে: 10 জুন 2014.\n↑ "Railway". Banglapedia. http://www.banglapedia.org/HT/R_0072.htm। আহৰণ কৰা হৈছে: 14 মে' 2014.\n↑ R.P. Saxena. "Indian Railway History timeline". IRFCA. http://irse.bravehost.com/IRHTML.htm। আহৰণ কৰা হৈছে: 2012-02-10.\n↑ Khondker Iftekhar Iqbal. "Railways and the water regime of the Eastern Bengal Delta, c. 1905-1943:areappraisal". http://www.sasnet.lu.se/EASASpapers/13IftekharIqbal.pdf। আহৰণ কৰা হৈছে: 2012-02-10.\n"https://as.wikipedia.org/w/index.php?title=ইষ্টাৰ্ণ_বেংগল_ৰেলৱে&oldid=227081"ৰ পৰা সংকলিত\nএই পৃষ্ঠাখন ১৩ মে’, ২০২০ তাৰিখে ০৯:৩৯ বজাত অন্তিম সংশোধন কৰা হৈছিল।


সাংবাদিক ক প্ৰহাৰ কৰি মুখত প্ৰসাৱ কৰি দিয়ে ৰে'লৱে আৰক্ষীয়ে৷\nHome ৰাষ্ট্ৰীয় সাংবাদিকক প্ৰহাৰ কৰি মুখত প্ৰসাৱ কৰি দিয়ে ৰে’লৱে আৰক্ষীয়ে৷\nসাংবাদিকক প্ৰহাৰ কৰি মুখত প্ৰসাৱ কৰি দিয়ে ৰে’লৱে আৰক্ষীয়ে৷\nBy Digital Desk Updated 12 জুন, 2019 11:53 পূর্বাহ্ণ GMT+0530\nউত্তৰ প্ৰদেশ: উত্তৰ প্ৰদেশৰ চামৰি জিলাত সংঘটিত হৈছে এক চাঞ্চল্য কাণ্ড৷ এগৰাকী সাংবাদিকক ১১ জুন মঙলবাৰে এছএইছঅ’ ৰাকেশ কুমাৰৰ নেতৃত্বাধীন জিআৰপি বিষয়াৰ দলে উপৰ্যুপৰি প্ৰহাৰ কৰাৰ লগতে সাংবাদিকজনৰ কেমেৰাতো ভাঙিবলৈ উদ্যত হয়৷ লগতে বন্ধ কোঠালৈ নি সাংবাদিকজনৰ মুখত প্ৰসাৱ কৰি দিয়ে৷\nআৰু পঢ়িব পাৰিব : উদ্ধাৰ কৰা হৈছে AN 32 বায়ুসেনা বিমানৰ ধ্বংসাৱশেষ৷\nঘটনাৰ বিৱৰণ অনুসৰি, উত্তৰ প্ৰদেশৰ চামেলিত দুৰ্ঘটনাত পতিত হোৱা এখন মালবাহী ট্ৰেইনৰ বাতৰি সংগ্ৰহৰ বাবে গৈছিল সাংবাদিকজন৷এই বাতৰি সংগ্ৰহ কৰিবলৈ যোৱাৰ সময়তে কিছু মতানৈক্যৰ সন্মুখীন হৈ জিআৰপিৰ এটা দলে সাংবাদিকজনক যথেষ্ট প্ৰহাৰ কৰে৷\nআৰু পঢ়িব পাৰিব : ১১০ ঘন্টা শ্বাসৰুদ্ধকৰ অভিযানৰ পাছত মৃতদেহ উদ্ধাৰ দুৱছৰীয়া শিশুৰ৷\nমঙলবাৰে নিশা সংঘটিত হোৱা এই ঘটনাত সাংবাদিকজন কেৱল প্ৰহাৰ কৰাতেই ক্ষান্ত নাথাকি এটা বন্ধ কোঠালৈ নি মুখত প্ৰসাৱ কৰি দিয়ে।চামেলি জিলাৰ ধিমানপুৰাৰ স্থানীয় সাংবাদিক আছিল৷তেখেতে ধিমানপুৰাত ৰে’লৱে ট্ৰেক সলনি কৰোতে এখন মালবাহী ৰে’লৰ কেবাটাও ডবা লাইনচ্যুত হোৱাৰ বাতৰি সংগ্ৰহ কৰিবলৈ গৈ এই ঘটনাৰ সন্মুখীন হব লগা হয় সাংবাদিক গৰাকী৷এই নিকৃষ্ট ঘটনাৰ অপৰাধত ষ্টেচন হাউচ অফিচাৰ ৰাকেশ কুমাৰ আৰু কনিষ্টবল সুনীল কুমাৰক নিলম্বিত কৰা হৈছে।\n৩১ মাৰ্চলৈকে দিল্লীত সকলো ধৰণৰ সভা-সমাবেশ বন্ধৰ নিৰ্দেশ,...\nভাৰতলৈ বিশ্ববেংকৰ ১০০ কোটি ডলাৰৰ সাহায্য ঘোষণা :...\nসংসদৰ বাজেট অধিবেশন আৰম্ভ : কাইলৈ বাৰ্ষিক বাজেট...\nকৰ’নাৰ সমানে বিয়পিছে আন এক ভাইৰাছ! আক্ৰান্ত ওড়িশাৰ...\nঅবিশ্বাস্য এক মাতৰ ফলত মণিপুৰৰ বেনজিয়ে হত্যা কৰে...\nকৰ’না আতংকৰ মাজতে আহিছে সুখবৰ : দেশত বৃদ্ধি...\nশ্ৰীমন্ত শংকৰদেৱ সংঘৰ দিল্লী জিলা শাখাৰ উদ্যোগত প্ৰথম...\nজম্মু কাশ্মীৰ : আৱদ্ধ নেতৃবৃন্দক পৰ্যায়ক্ৰমে মোকলাই দিব...\nপুৱতিনিশা ভূপালৰ খাটলাপুৰ ঘাটত শোকাৱহ নাও দুৰ্ঘটনা, নিহত...\nঅতি শীঘ্ৰে জম্মু কাশ্মীৰৰ প‌ৰি‌স্থি‌তি স্বাভাৱিৰক কৰাৰ আহ্বান...\nধোনীৰ অৱসৰ! ভাৰতীয় ক্ৰিকেটৰ মহাতাৰকাক লৈ টুইটাৰত আৱেগ, অস্থিৰতাৰ ঢল…\nষ্টেচনত পৰি ৰৈছে মাতৃৰ মৃতদেহ, জগাবলৈ আপ্ৰাণ চেষ্টা কণমানি সন্তানৰ !\nকৰ’নাৰ সমানে বিয়পিছে আন এক ভাইৰাছ! আক্ৰান্ত ওড়িশাৰ যুৱক\nস্বাস্থ্যমন্ত্ৰীৰ পৰা শিক্ষা, গড়কাপ্তানি আৰু বিত্ত বিভাগ কৰ্তন কৰিবলৈ মুখ্যমন্ত্ৰীক আহ্বান ৰিপুন বৰাৰ\nৰাজনৈতিক অস্থিৰতাৰ দিশে আন এখন মিত্ৰজোঁটশাসিত ৰাজ্য ! সলনি হ’ব চৰকাৰ?\nকৰ’না কালৰ ক্ৰিকেট : দৰ্শকশূন্য ষ্টেডিয়ামত অনুষ্ঠিত হ’ব টেষ্ট ছিৰিজ!


Educated students biodata dumped at job mela in Barpeta | নিয়োগ মেলাৰ নামত তামাচা! বৰপেটাত পেলনীয়া কাগজ হৈ পৰি থাকিল শিক্ষিত নিবনুৱাৰ বায়'ডাটা– News18 assam\nJob Mela: নিয়োগ মেলাৰ নামত তামাচা! বৰপেটাত পেলনীয়া কাগজ হৈ পৰি থাকিল শিক্ষিত নিবনুৱাৰ বায়'ডাটা\nBiodata disrespected in Barpeta: ''চাকৰি নিদিলেও অন্ততঃ বায়'ডাটাক সন্মান দিব পৰাকৈ সমৰ্থ থাকিব লাগিছিল এনে দায়িত্ববাহী কৰ্মচাৰীৰ।''\nLast Updated : December 23, 2021, 20:39 IST\nৰাজ্য চৰকাৰে অনুষ্ঠিত কৰিছিল নিয়োগ মেলা (Job Mela)। কিন্তু অভিযোগ উঠিছে এয়া আছিল ভেঁকোভাওনা ৷ বৰপেটাতো উঠিছে এই অভিযোগ। নিয়োগ মেলাৰ নামত নিবনুৱাৰ পৰা বায়োডাটা গ্ৰহণ কৰি মূল্যহীন কাগজ দৰে পেলাই দিয়া ঘটনাই এতিয়া বিভিন্ন প্ৰশ্নৰ অৱতাৰণা কৰিছে।\nবৰপেটাৰ নিয়োগ বিভাগে আয়োজন কৰা নিয়োগ মেলাত এই ঘটনা সংঘটিত হৈছে ।\nনিয়োগ বিভাগে নিবনুৱাৰ পৰা বায়োডাটা গ্ৰহণ কৰি পেলাই দিয়ে বায়োডাটাসহ সম্পূৰ্ণ কাগজ পত্ৰ ৷ এয়া নিয়োগ মেলাৰ নামত শিক্ষিত নিবনুৱাক চৰম অপমান কৰা বুলি প্ৰতিক্ৰিয়া প্ৰকাশ কৰিছে ভুক্তভোগীসকলে (biodata dumping like worthless paper)।\nশিক্ষাগত অৰ্হতাক জাবৰ-জোঁথৰৰ দৰে পেলাই দিয়া এনে কাৰ্যই শিক্ষিত নিবনুৱাৰ মৰ্মবেদনা উপলব্ধি কৰিব নোৱাৰা একাংশ চৰকাৰী-বেচৰকাৰী কৰ্মচাৰীৰ মানসিকতা প্ৰতিফলিত কৰিলে বুলি প্ৰকাশ কৰিছে সচেতন মহলে।\nবৰপেটাত (Barpeta) অনুষ্ঠিত নিয়োগ মেলা জিলা উপায়ুক্ত তেজ প্ৰসাদ ভূচালে শুভ উদ্বোধন কৰিছিল। জিলাখনৰ দূৰ-দূৰণিৰ পৰা নিবনুৱা যুৱক-যুৱতীয়ে আহি জমা দিছিল নিজৰ নথি-পত্ৰ । উভতি গৈছিল বুকুত সপোন লৈ। কিন্তু আবেদন জমা লোৱাৰ দায়িত্বত থকা কৰ্মচাৰীৰ হাতত এইদৰে নিমিষতে চাৰখাৰ হৈ গল নিবনুৱাৰ সপোন। শিক্ষিত নিবনুৱা যুৱক যুৱতীৰ মত- চাকৰি নিদিলেও অন্ততঃ বায়'ডাটাক সন্মান দিব পৰাকৈ সমৰ্থ থাকিব লাগিছিল এনে দায়িত্ববাহী কৰ্মচাৰীৰ।\nFirst published: December 23, 2021, 20:33 IST


মহাদেৱ গোবিন্দ ৰানডে - অসমীয়া ৱিকিপিডিয়া\n১৮ জানুৱাৰী, ১৮৪২\nনাশিক জিলা, বোম্বাই প্ৰেছিডেন্সী, ব্ৰিটিছশাসিত ভাৰত\n১৬ জানুৱাৰী, ১৯০১\nবোম্বাই প্ৰেচিডেন্সী, ভাৰত\nপণ্ডিত, সমাজ সংস্কাৰক, লিখক\nভাৰতীয় জাতীয় কংগ্ৰেছৰ সহ-প্ৰতিষ্ঠাপক\nৰাও বাহাদুৰ মহাদেৱ গোবিন্দ ৰানডে (ইংৰাজী: Mahadev Govind Ranade, ১৮ জানুৱাৰী ১৮৪২ – ১৬ জানুৱাৰী ১৯০১)ৰ জনপ্ৰিয় নাম আছিল বিচাৰপতি ৰানডে (Justice Ranade')। ৰানডে এজন ভাৰতীয় পণ্ডিত, সমাজ সংস্কাৰক, বিচাৰপতি আৰু লেখক। তেখেত ভাৰতীয় জাতীয় কংগ্ৰেছ দলৰ এগৰাকী প্ৰতিষ্ঠাপক সদস্য আছিল। তেখেতে বোম্বাই আইন পৰিষদত কেইবাটাও পদ অলংকৃত কৰিছিল। আনহাতে কেন্দ্ৰত তেখেত বিত্ত সমিতিৰ সদস্য আছিল।মহাৰাষ্ট্ৰৰ বোম্বাই উচ্চ ন্যায়ালয়ত তেখেত ন্যায়াধীশ হিচাপে কাৰ্যনিৰ্বাহ কৰিছিল।\nমহাদেৱ গোবিন্দ ৰানডে এগৰাকী বহুল জনপ্ৰিয় ব্যক্তি আছিল। তেখেতৰ ধৈৰ্যশীলতা আৰু শান্ত স্বভাৱে ব্ৰিটেইনত কিছুমান কৰ্ম সম্পাদন কৰাত আৰু ভাৰতবৰ্ষৰ সংস্কাৰ সাধন কৰাত সহায় কৰিছিল। তেখেতৰ জীৱনকালতে পুনা সাৰ্বজনিক সভা, ৱকট্ৰুটৱট্টেজাক সভা, মহাৰাষ্ট্ৰ গ্ৰন্থতেজাক সভা আৰু প্ৰাৰ্থনা সমাজৰ প্ৰতিষ্ঠা হৈছিল। তেখেতৰ সম্পাদনাত বোম্বাইৰ পৰা ইন্দুপ্ৰকাশ নামৰ এখন ইংৰাজী-মাৰাঠী দৈনিক কাকত প্ৰকাশিত হৈছিল, যাৰ ভেটি আছিল ৰানডেৰ সামাজিক আৰু ধৰ্মীয় সংস্কাৰমুখী বিচাৰধাৰা। তেখেতক ৰাও বাহাদুৰ উপাধি প্ৰদান কৰা হৈছিল।\n2.2 সামাজিক কৰ্ম\n2.2.1 প্ৰাৰ্থনা সমাজ\n2.2.2 নাৰী মুক্তি\n2.2.3 ছোৱালীৰ শিক্ষা\nবিচাৰপতি ৰানডেৰ এটি মূৰ্তি, মুম্বাইত\nনাশিক জিলাৰ নিফাদ নিবাসী এটা চিটপৱন পৰিয়ালত মহাদেৱ গোবিন্দ ৰানডেৰ জন্ম হৈছিল। কোলহাপুৰৰ এখনি মাৰাঠী বিদ্যালয়ত তেখেতে পঢ়া-শুনা কৰিছিল আৰু পৰৱৰ্তী সময়ত তেখেত ইংৰাজী মাধ্যমৰ বিদ্যালয়লৈ গৈছিল। ১৪ বছৰ বয়সত ৰানডেয়ে বোম্বাইৰ এলফিনষ্টন মহাবিদ্যালয়ত পঢ়িবলৈ যায়। বোম্বাই বিশ্ববিদ্যালয়ৰ প্ৰথমটো বছৰত অধ্যয়ন কৰা শিক্ষাৰ্থীসমূহৰ মাজত তেৱোঁ এজন আছিল। ১৮৬২ চনত তেওঁ কলা শাখাৰ স্নাতক ডিগ্ৰী অৰ্জন কৰে আৰু চাৰি বছৰৰ পাছত তেখেতে এলএলবি ডিগ্ৰী লাভ কৰে।\n১৮৬৬ চনত আইনত ডিগ্ৰী অৰ্জন কৰাৰ পাছত ৰানডেয়ে ১৮৭১ চনত এগৰাকী অধস্তন ন্যায়াধীশ হিচাপে কৰ্মনিৰ্বাহ কৰে। ৰাজনৈতিক কাৰ্যকলাপত জড়িত থকাৰ বাবে ব্ৰিটিছ কৰ্তৃপক্ষই তেখেতৰ পদোন্নতি ১৮৯৫ চন পৰ্যন্ত স্থগিত কৰাই ৰাখিছিল।\nৰানডেৰ সামাজিক কৰ্মৰাজি পাশ্চাত্য সংস্কৃতি আৰু ঔপনিৱেশতাবাদী স্থিতিৰ দ্বাৰা বাৰুকৈয়ে প্ৰভাৱিত হৈছিল। ধৰ্মীয় সংস্কাৰৰ পৰা আৰম্ভ কৰি পাৰিবাৰিক সংস্কাৰ সাধন কৰিব পৰাকৈ ৰাজহুৱা শিক্ষাব্যৱস্থালৈকে-সকলোতে ৰানডে জড়িত হৈছিল। তেখেতৰ নেতৃত্বত চলা ভাৰতীয় সমাজ ব্যৱস্থাৰ সংস্কাৰমুখী আন্দোলনটোৰ সাৰ অংশ আছিল “মানৱতাবাদকৰণ, সাম্যকৰণ আৰু আধ্যাত্মিকীকৰণ।” এইসমূহ বিশিষ্টতা ভাৰতীয় সমাজত অনুপস্থিত বুলি তেখেতে গণ্য কৰিছিল।\nপ্ৰাৰ্থনা সমাজ[সম্পাদনা কৰক]\nপ্ৰধান প্ৰবন্ধ: প্ৰাৰ্থনা সমাজ\nভাৰতীয় সমাজ ব্যৱস্থাটোক আধ্যাত্মিকীকৰণ কৰাৰ আঁৰত ৰানডেৰ এটা বিশেষ ধাৰণা আছিল। তেওঁ ভাবিছিল যে, হিন্দু ধৰ্মই ৰীতি-নীতি পালন কৰা আৰু পৰিয়ালকেন্দ্ৰিক, সমাজকেন্দ্ৰিক নিয়ম পালন কৰাত অত্যধিক গুৰুত্ব প্ৰদান কৰে। কিন্তু আধ্যাত্মিকতাবাদয়ে বিশেষ গুৰুত্ব নাপায়। ব্ৰিটিছৰ সংস্কাৰ হোৱা খ্ৰীষ্টান ধৰ্মৰ ওপৰত দৃষ্টি নিবদ্ধ কৰি ৰানডেয়ে সেই ধৰ্মক আধ্যাত্মিকতামুখী বুলি বিবেচনা কৰিছিল। হিন্দু ধৰ্মক সংস্কাৰপ্ৰাপ্ত প্ৰটেষ্টাণ্ট গীৰ্জাৰ অধিক ওচৰ চপাই নিবৰ বাবে তেখেতে প্ৰাৰ্থনা সমাজৰ সহ-প্ৰতিষ্ঠা কৰিছিল। প্ৰাৰ্থনা সমাজ আছিল এখন ধৰ্মীয় সমাজ যিখন সমাজে হিন্দুত্ববাদৰ ভক্তিবাদী স্বৰূপটো জীয়াই ৰাখি কিছুমান গুৰুত্বপূৰ্ণ হিন্দু গাঁথনি আৰু ৰীতি-নীতি নাকচ কৰিছিল। তাৰে ভিতৰত ব্ৰাহ্মণ ধৰ্মযাজকো আছিল।\nনাৰী মুক্তি[সম্পাদনা কৰক]\nৰানডেয়ে গ্ৰহণ কৰা “মানৱতাবাদকৰণ আৰু সাম্যকৰণ”ৰ পদক্ষেপটোৰ মূল লক্ষ্য আছিল নাৰীসমাজ। ৰানডেয়ে পৰ্দা প্ৰথাৰ বিৰোধিতা কৰিছিল। তেখেত আছিল সামাজিক সন্মিলনী আন্দোলনৰ প্ৰতিষ্ঠাপক, যাক তেওঁ আমৃত্যু পৰ্যন্ত সমৰ্থন কৰিছিল। ইয়াৰ জৰিয়তে ৰানডেয়ে বাল্য বিবাহ, ব্ৰাহ্মণ নাৰীৰ কেশচ্ছেদ, আড়ম্বৰপূৰ্ণ বিবাহকে ধৰি আন একাধিক ৰীতি-পৰম্পৰাৰ বিৰুদ্ধাচৰণ কৰিছিল। তেখেতে বিধৱা বিবাহ আৰু স্ত্ৰীশিক্ষাৰ হকে সজোৰে মাত মাতিছিল। ১৮৬১ চনত, কৈশোৰ অৱস্থাতে ৰানডেয়ে "বিধৱা বিবাহ সংঘ"ৰ সহ-প্ৰতিষ্ঠা কৰিছিল।\nছোৱালীৰ শিক্ষা[সম্পাদনা কৰক]\n১৮৮৫ চনত ৰানডে, ৱামন আবাজী মোডক আৰু ইতিহাসবিদ ডা. আৰ.জি. ভাণ্ডাৰকাৰে মহাৰাষ্ট্ৰ ছোৱালী শিক্ষা সমাজ প্ৰতিষ্ঠা কৰে। ইয়াৰ লগতে প্ৰতিষ্ঠিত হয় মহাৰাষ্ট্ৰৰ সৰ্বপুৰণি উচ্চ বিদ্যালয় হুজুৰপাগা।\n↑ 1.0 1.1 1.2 1.3 Chisholm, Hugh, ed (1911). "Ranade, Mahadeo Govind". Encyclopædia Britannica. 22 (11th সম্পাদনা). Cambridge University Press. p. 884.\n↑ "Mahadev Govinde Ranade". http://www.rrtd.nic.in/biogovind.html। আহৰণ কৰা হৈছে: 2015-08-22.\n↑ Wolpert, Stanley A. (April 1991). Tilak and Gokhale: Revolution and Reform in the Making of Modern India By. প্ৰকাশক Oxford: Oxford University Press. পৃষ্ঠা. 302. ISBN 978-0195623925.\n↑ K. S. Bharathi (1998). Encyclopaedia of Eminent Thinkers: The political thought of Mahadev Govind Ranade. Concept Publishing Company. পৃষ্ঠা. 18–. ISBN 978-81-8069-582-7. https://books.google.com/books?id=xkaM5HBfiN8C&pg=PA18.\n↑ Stanley A. Wolpert (1962). Tilak and Gokhale: Revolution and Reform in the Making of Modern India. University of California Press. পৃষ্ঠা. 12. GGKEY:49PR049CPBX. https://books.google.com/books?id=De_ftH3bm-MC&pg=PA1.\n↑ Hulas Singh (25 September 2015). Rise of Reason: Intellectual history of 19th-century Maharashtra. Routledge. পৃষ্ঠা. 303–. ISBN 978-1-317-39874-5. https://books.google.com/books?id=0jnbCgAAQBAJ&pg=PA303.\n↑ "THE GROWTH OF NEW INDIA, 1858-1905". Astrojyoti.com. 2012-05-17. http://www.astrojyoti.com/modern-history-84.htm। আহৰণ কৰা হৈছে: 2012-07-07.\n↑ Bhattacharya, edited by Sabyasachi (2002). Education and the disprivileged : nineteenth and twentieth century India. (1. publ. সম্পাদনা). প্ৰকাশক Hyderabad: Orient Longman. পৃষ্ঠা. 239. ISBN 978-8125021926. https://books.google.com/books?id=f-jBIp3iWdEC&q=tilak+swaraj&pg=PR7। আহৰণ কৰা হৈছে: 12 September 2016.\n↑ "Huzurpaga". Huzurpaga. http://www.huzurpaga.com/about-us.php.\n↑ Ghurye, G. S. (1954). Social Change in Maharashtra, II. Sociological Bulletin, page 51.\n"https://as.wikipedia.org/w/index.php?title=মহাদেৱ_গোবিন্দ_ৰানডে&oldid=301743"ৰ পৰা অনা হৈছে\nএই পৃষ্ঠাখন ২৮ ছেপ্টেম্বৰ, ২০২১ তাৰিখে ২০:০৯ বজাত অন্তিম সংশোধন কৰা হৈছিল।


দিছপুৰৰ কাৰ্যালয়ত নাই বিষয়া-কৰ্মচাৰী, অগ্নিশৰ্মা হ’ল মন্ত্ৰী পৰিমল শুক্লবৈদ্য! EXCLUSIVE VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদিছপুৰৰ কাৰ্যালয়ত নাই বিষয়া-কৰ্মচাৰী, অগ্নিশৰ্মা হ’ল মন্ত্ৰী পৰিমল শুক্লবৈদ্য! EXCLUSIVE VIDEO\nঅসমীয়া প্ৰতিদিন ৰ দ্বাৰা Feb 10, 2020 ত শেষ সম্পাদনা কৰা হৈছে\nডিজিটেল ডেস্কঃ কৰ্মসংস্কৃতি বৃদ্ধিৰ ক্ষেত্ৰত মুখ্যমন্ত্ৰীয়ে কৰ্মচাৰীসকলক অধিক মনোনিবেশ কৰিবলৈ অনুৰোধ কৰিলেও খোদ দিছপুৰতে নাই এতিয়া কৰ্মসংস্কৃতিৰ পৰিৱেশ।সপ্তাহৰ প্রথমটো দিন অৰ্থাৎ সোমবাৰে দিছপুৰ এইচ ব্ল’কত থকা বন আৰু পৰিৱেশ বিভাগৰ কাৰ্যালয়ত বিভাগটোৰ বিষয়া-কৰ্মচাৰীক বিচাৰি হাহাকাৰ কৰিব লগা হ’ল বন মন্ত্ৰী পৰিমল শুক্লবৈদ্য।\nমন্ত্ৰীগৰাকী আকস্মিকভাৱে গৈ কাৰ্যালয়ত উপস্থিত হোৱাৰ পাছত একাংশ বিষয়া-কৰ্মচাৰী কাৰ্যালয়ত উপস্থিত নথকাত আচৰিত হৈ পৰে। লক্ষণীয় যে, এই বিভাগটোৰ বিষয়া-কৰ্মচাৰী টেবুলত থাহ খাই পৰি আছে শ শ ফাইল।\nবনমন্ত্ৰীগৰাকীয়ে বিষয়া-কৰ্মচাৰীসকলৰ অনুপস্থিতিৰ এই বিষয়টো পৰিদৰ্শনস্থলীৰ পৰাই অৱগত কৰে মুখ্যমন্ত্ৰীৰ কাৰ্যালয়ক। ক্ষোভিত বনমন্ত্ৰীগৰাকীয়ে বিভাগটোৰ এই কৰ্মচাৰী-বিষয়াসকলৰ অনুপস্থিতি সন্দৰ্ভত যথেষ্ট অসন্তুষ্টি ব্যক্ত কৰি তেনে বিষয়া-কৰ্মচাৰীক কঠোৰ শাস্তি প্ৰদানৰ পোষকতা কৰে।\n১৫ ফেব্ৰুৱাৰীৰ ভিতৰত অসম চুক্তিৰ ৬ নং দফা কাৰ্যকৰী কমিতিয়ে কেন্দ্ৰক দাখিল কৰিব চূড়ান্ত প্ৰতিবেদন…\nব্ৰইলাৰৰ দেহতো কোৰোনা ভাইৰাছৰ উপস্থিতি! বিয়পিছে খবৰ ছ’চিয়েল মিডিয়াত…\nপ্ৰাক্তন ৰাষ্ট্ৰপতি প্ৰণৱ মুখাৰ্জীৰ মৃত্যুঃ কোনে উলিয়াইছে এই ভুৱা খবৰ…\nকুৰুৱাবাহীৰ ভয়াৱহ দুৰ্নীতিত ৰহস্যজনকভাৱে নিমাত বোকাখাতৰ মহকুমাধিপতি…


লক্ষ্মীনাথ বেজবৰুৱা | SEBA Exam Assamese Essay 2022\nসাহিত্যৰথী লক্ষ্মীনাথ বেজবৰুৱা একেধাৰে কবি, নাট্যকাৰ, ঔপন্যাসিক,জীৱনীলেখক, সমালােচক আৰু আধুনিক অসমীয়া গল্প সাহিত্যৰ জন্মদাতা। আপুনি বিছাৰিলে আৰু পঢ়িব পাৰে –\nজন্ম আৰু শিক্ষা: লক্ষ্মীনাথ বেজবৰুৱা\nলক্ষ্মীনাথ বেজবৰুৱা দেৱৰ জন্ম হয় ১৮৬৪ চনত অবিভক্ত নগাঁও জিলাৰ আঁহতগুৰিৰ ওচৰৰ লুইতৰ বুকুত। নাৱৰ ওপৰত জন্মগ্রহণ কৰা বাবেই লক্ষ্মীনাথ বেজবৰুৱাৰ মতে তেওঁ ভূমিস্থ নহৈ নৌকাস্থহে হ’ল। তেওঁৰ পিতৃ দীননাথ বেজবৰুৱা আৰু মাতৃ থানেশ্বৰী বেজবৰুৱা।\nশিৱসাগৰৰ চৰকাৰী হাইস্কুলৰ পৰা ১৮৮৬ চনত এণ্টেন্স পৰীক্ষাত উত্তীৰ্ণ হৈ কলিকতাৰ পৰা তেওঁ বি. এ পাছ কৰে। পিছত কলিকতাৰ ৰিপন কলেজত বি.এ আৰু প্রেচিডেন্সী কলেজত এম.এ পঢ়িছিল যদিও আধৰুৱাকৈ এৰি তেওঁ ব্যৱসায়ৰ লগত জড়িত হৈ পৰে। বঙ্গদেশৰ বিখ্যাত ঠাকুৰ পৰিয়ালৰ কন্যা প্রজ্ঞাসুন্দৰীৰ লগত তেওঁ ১৮৯১ চনত প্রণয়সূত্রে বিবাহ পাশত আবদ্ধ হয়।\nকলিকতাত থাকোঁতে তেওঁ চন্দ্ৰকুমাৰ আগৰৱালা, হেমচন্দ্র গােস্বামী আৰু কলিকতা নিবাসী অসমীয়া ছাত্ৰৰ পৃষ্ঠপােষকতাত ১৮৮৮ চনত প্রতিষ্ঠা লাভ কৰা অসমীয়া ভাষাৰ উন্নতি সাধনী সভাত যােগ দিয়ে আৰু পাছলৈ ইয়াৰ সম্পাদক হয়। এই সভাৰ মুখপত্র “জোনাকী” কাকতৰ গুৰি ধৰোঁতা আছিল অসমীয়া সাহিত্যৰ ত্রিমূৰ্ত্তি বেজবৰুৱা, চন্দ্ৰকুমাৰ আগৰৱালা আৰু হেমচন্দ্র গােস্বামী।\nঅসমীয়া সাহিত্য জগতলৈ ৰমন্যাসিক ভাবধাৰা কঢ়িয়াই অনা ‘জোনাকীৰ তৃতীয়-চতুর্থবছৰৰ সম্পাদক আছিল লক্ষ্মীনাথ বেজবৰুৱা। জোনাকী কাকত বন্ধ হােৱাত ১৯১০ চনত প্রকাশ পােৱা বাঁহী আলােচনীৰ সম্পাদনাৰ দায়িত্ব লৈ অসমীয়া সাহিত্যৰ বিকাশত তেওঁ যােগােৱা অৱদান অবিস্মৰণীয়।\nবেজবৰুৱাই সাহিত্যিক জীৱনৰ পাতনি মেলে ‘জোনাকী’ কাকতৰ মাজতেই। প্রথম সংখ্যা জোনাকীৰ পাততেই তেওঁৰ ধেমেলীয়া নাট লিতিকাই (১৮৯০ চন) খণ্ড খণ্ডকৈ প্ৰকাশ পায়। বেজবৰুৱাৰ অন্যান্য ধেমেলীয়া নাট হৈছে – নােমল (১৯১৩ চন) পাচনি (১৯১৩ চন) চিকৰপতি নিকৰপতি (১৯১৩ চন)। তদুপৰি, চক্ৰধ্বজ সিংহ’(১৯১৫), জয়মতী কুঁৱৰী (১৯১৫ চন), বেলিমাৰ (১৯১৫) এই তিনিখন তেওঁৰ বুৰঞ্জীমূলক নাটক। পদুম কুঁৱৰী (১৮৯৫) তেওঁৰ একমাত্র উপন্যাস। বুঢ়ী আইৰ সাধু’ (১৯১১) আৰু ককাদেউতা আৰু নাতি ল’ৰা’(১৯১২) লক্ষ্মীনাথ বেজবৰুৱাৰ সাধুকথাৰ পুথি। হাঁহি-ধেমালি’ আৰু জুনুকা’তেওঁৰ শিশুসাহিত্য। সুৰভি’,(১৯০৯), সাধুকথাৰ কুঁকি (১৯১০), জোনবিৰি (১৯১৩) আৰু কেহোঁকলি বেজবৰুৱাৰ চাৰিখন চুটিগল্পৰ পুথি।\nহাস্যৰস সৃষ্টিৰ ক্ষেত্ৰত লক্ষ্মীনাথ বেজবৰুৱাই অসমীয়া সাহিত্যত এক সুকীয়া আসন দখল কৰি আছে। কৃপাবৰ বৰুৱাৰ কাকতৰ টোপােলা’(১৯০৪), কৃপাবৰ বৰুৱাৰ ওভতনি (১৯০৯), কৃপাবৰ বৰুৱাৰ ভাবৰ বুৰবুৰণি আৰু কৃপাবৰ বৰুৱাৰ বুলনি তেওঁৰ হাস্যৰসাত্মক ৰচনা। হাস্যৰস সৃষ্টিৰ ক্ষেত্ৰত থকা সিদ্ধহস্ততাৰ বাবেই গল্পকাৰ নগেন্দ্ৰ নাৰায়ণ চৌধুৰীয়ে তেওঁক শিৱসাগৰত বহা অসম সাহিত্য সভাৰ ত্রয়ােদশ অধিৱেশনত ৰসৰাজ’ উপাধি দিছিল।\nডাঙৰীয়া দীননাথ বেজবৰুৱাৰ জীৱনী, বেজবৰুৱা বংশাৱলী, মহাপুৰুষ শ্ৰীমন্ত শংকৰদেৱ আৰু মাধৱদেৱ, মােৰ জীৱন সোঁৱৰণ, পত্রলেখা, চিত্রলেখা, ভাগৱত কথা, তত্ত্বকথা, শ্রীকৃষ্ণ কথা, বাখৰ, ভাৰতবৰ্ষৰ বুৰঞ্জী, কামত কৃতিত্ব লাভিবৰ সংকেত, The Religion of love and Devotion, Rasalila and Sri Krishna আৰু অসমীয়া ভাষা আৰু সাহিত্য ইত্যাদি লক্ষ্মীনাথ বেজবৰুৱাৰ আন আন ৰচিত গ্রন্থ।\nজোনাকী কাকতত কাব্য জীৱনৰ পাতনি মেলা কদমকলি (১৯১৩) তেওঁৰ কাব্য সংকলন। তেওঁৰ নিজৰ কথামতে, কবিতা হয় যদি হওঁক নহয় যদি নহওঁক’ বুলিয়ে কবিতা ৰচনা কৰিছিল। তেওঁৰ প্ৰায়ভাগ কবিতাতে নিজস্ব শৈলী প্রকাশ পােৱাত সেইবােৰ হৈ পৰিছে বৈশিষ্ট্যপূর্ণ।\n১৯২৪ চনত অসম সাহিত্য সভাৰ সপ্তম গুৱাহাটী অধিবেশনত সভাপতিৰ আসন অলংকৃত কৰা এইজনা মহান সাহিত্যিক ১৯৩৮ চনত ডিব্ৰুগড়ত ইহলীলা সম্বৰণ কৰে।\nণত্ব আৰু ষত্ব বিধিৰ নিয়ম আৰু প্ৰশ্ন উত্তৰ » Assamese Mediumsays:\n[…] লক্ষ্মীনাথ বেজবৰুৱা […]\nমহান লোকৰ বাণী | মহৎ লোকৰ বাণী | Mahat Lukor Bani » Assamese Mediumsays:\n[…] নকৰিবা, বিশ্বাস কৰিবা শক্তিক । – ৰসৰাজ লক্ষ্মীনাথ বেজবৰুৱা3. স্কুল মোৰ মন্দিৰ, পঢ়াই মোৰ লক্ষ্য, […]


৪৩ মাহৰ দৰমহা নাপাই দৰিদ্ৰতাৰ হেঁচাত আত্মহত্যা পঞ্চায়ত প্ৰতিনিধিৰ\nনিজৰ দৰমহা বঢ়াই ল’লে মন্ত্ৰী-বিধায়কে : ৪৩ মাহৰ দৰমহা নাপাই দৰিদ্ৰতাৰ হেঁচাত আত্মহত্যা পঞ্চায়ত প্ৰতিনিধিৰ\nৰঙালী বিহুৰ মাত্ৰ এদিন পূৰ্বে ঘৰখনৰ মূল মানুহজনেই আত্মহত্যা কৰিছে, তেওঁৰ চাৰিটি সন্তান আৰু পত্নীক অথাই সাগৰত পেলাই থৈ। এটা পৰিয়ালৰ বাবে ইয়াতকৈ কিবা দুৰ্ভাগ্য আৰু মৰ্মান্তিক কথা থাকিব পাৰে নে? চৰম দাৰিদ্ৰ্যই হতাশাৰ অতল গভীৰলৈ ঠেলি দিয়াত আত্মহত্যাৰ পথ বাছি লোৱা এই সৎ, সৰলমতীয়া এই ব্যক্তিজন হ’ল মৰিগাওঁ জিলাৰ লাহৰীঘাট উন্নয়ন খণ্ডৰ অন্তৰ্গত কাঠনি গাওঁ পঞ্চায়তৰ সভাপতি কিৰণ বসুমতাৰী। বসুমতাৰীয়ে ১২ এপ্ৰিলৰ নিশা গাধোৱা ঘৰত সোমাই বিষপাণ কৰি আত্মহত্যা কৰে। সংকটজনক অৱস্থাত বসুমতাৰীক প্ৰথমে মৰিগাওঁ অসামৰিক চিকিৎসালয়লৈ আৰু তাৰ পাছত গুৱাহাটী চিকিৎসা মহাবিদ্যালয় আৰু চিকিৎসালয়লৈ নিয়া হৈছিল যদিও নাবাচিল।\nজানিব পৰামতে বসুমতাৰীয়ে আনবোৰ পঞ্চায়ত প্ৰতিনিধিৰ দৰেই যোৱা ৪৩ মাহে দৰমহা পোৱা নাছিল। তেওঁ চাৰিটা সন্তানৰ সৈতে মথাউৰিত বাস কৰে। নিজৰ ঘৰ কাহানিবাৰ পৰাই নাছিল। গৰাখহনীয়াত ৪ বাৰকৈ তেওঁ ভেটি হেৰুৱাইছিল। ভেটি হেৰুওৱা বাবে তেওঁ চাৰিটা সন্তান, পত্নীৰ সৈতে বহু দিনৰ পৰাই মথাউৰিতে বাস কৰিছিল। নিজে পঞ্চায়তৰ সভাপতি যদিও অত্যন্ত সৎ কিৰণ বসুমতাৰীয়ে নিজৰ ভেটিৰ মাটি টুকুৰাও যোগাৰ কৰিব পৰা নাছিল। কাৰণ পঞ্চায়তৰ সভাপতি হিচাপে তেওঁ পায় মাত্ৰ ৫ হাজাৰমান টকাৰ পাৰিতোষিক।\nকিন্তু সেইকেইটা টকাও আজি বিগত ৪৩ মাহ ধৰি পোৱা নাছিল। ফলত তীব্ৰ আৰ্থিক সংকটত তেওঁ মানসিকভাৱে ভাগি পৰিছিল। অৱশেষত ৰঙালী বিহুৰ সময়ত নিজৰ সন্তান আৰু পত্নীৰ আগত মুখ উলিয়াবলৈ নিবিচাৰিলে কিৰণ বসুমতাৰীয়ে। এই ৰূঢ় বাস্তৱক তেওঁ চিৰবিদায় দিলে, লগতে বিদায় জনালে সকলো দায়-দায়িত্বক। নিঠৰুৱা হ’ল এটা শতদাৰিদ্ৰ্য পীড়িত পৰিয়াল।\nকিৰণ বসুমতাৰীৰ আত্মহত্যাই জোকাৰি গৈছে স্থানীয় অঞ্চলটোক। কিন্তু ৰাইজে প্ৰশ্ন কৰিছে- কিৰণ বসুমতাৰীৰ আত্মহত্যাই জোকাৰিব পাৰিব নে চৰকাৰৰ অন্তৰ? জোকাৰিব পাৰিব নে নিজৰ দৰমহা ৫০ শতাংশ বঢ়াই লোৱা মন্ত্ৰী-বিধায়কসকলৰ? নিজৰ দৰমহা বঢ়াই লওঁতে সামান্য পৰিমাণৰ পাৰিতোষিক পোৱা পঞ্চায়তৰ প্ৰতিনিধিসকলৰ কথা মনত নপৰিল কিয় এইসকল জনপ্ৰতিনিধিৰ?\nমন কৰিব লগীয়া কথাটো হ’ল কিৰণ বসুমতাৰী অত্যন্ত সৎ জন প্ৰতিনিধি হিচাপে অঞ্চলটোত জনাজাত আছিল। তেওঁ বিভিন্ন সামাজিক কামতো আগ ৰণুৱা আছিল। তেওঁ কাৰো পৰা এপইচাও লোৱাৰ কথা ভাবিব নোৱাৰিছিল। অত্যন্ত অভাৱত দিন পাৰ কৰিলেও চৰকাৰী ধনৰ সামান্য অংশ এটাও তেওঁ চান নাকাঢ়িছিল। যি সময়ত ৰাজ্যৰ বিয়াগোম বিয়াগোম নেতা-পালিনেতা, বিষয়াই চৰকাৰী ধনৰ সিংহভাগ কুক্ষিগত কৰি বিলাসী জীৱন কটাইছে, সেই সময়ত কিৰণ বসুমতাৰীৰ দৰে এজন সৎ জন প্ৰতিনিধিয়ে নিজৰ প্ৰাপ্যখিনিও নাপাই আত্মহত্যা কৰিব লগীয়া হোৱাটো দুৰ্ভাগ্যজনক।


ৰিলায়েন্সৰ অনুদানপ্ৰাপ্ত কোম্পানী এটাই কেনেদৰে ফেচবুকত বিজেপিৰ প্ৰচাৰ কৰিছিল? | Assam Times\nBy Kumar Sambhav Shrivastava | Tuesday, Mar 22, 2022 (08:03 am)\nবৰ্তমান সময়ত মানুহৰ সৈতে সম্পৰ্ক বজাই ৰখাৰ এটা উৎকৃষ্ট প্লেটফৰ্ম বুলি ক'লে ফেচবুকৰ কথাই মনলে আহে। ফেচবুকত ফটো বা ভিদিঅ আপলোড কৰাই নহয় আজিকালি ব্যৱসায়ো কৰিব পৰা হৈছে। ফেচবুকত ৰাজনীতিৰ পৰা অৰ্থনীতিলৈ সকলো আলোচনা চলে। পিছে শেহতীয়াকৈ বহু লোকৰ মাজত উত্থাপন হৈছে এক প্ৰশ্নৰ।\n২০১৯ ৰ সংসদীয় নিৰ্বাচনত, ভাৰতৰ শাসনাধিষ্ঠ ভাৰতীয় জনতা পাৰ্টীয়ে (বিজেপি) সন্ত্ৰাসবাদৰ অভিযোগত অভিযুক্ত এজন হিন্দু সন্ন্যাসীক প্ৰাৰ্থিত্ব প্ৰদান কৰিছিল। বিজেপিয়ে সদনত আসনৰ বাবে প্ৰজ্ঞা ঠাকুৰক প্ৰাৰ্থী হিচাপে বাছনি কৰাৰ লগে লগে ফেচবুকে এটা বাতৰি শৈলীত লিখা বিজ্ঞাপন দেখুৱাইছিল, কিন্তু শিৰোনামত এটা মিছা দাবী কৰা হৈছিল।\nবিজ্ঞাপনটোৱে ভুলকৈ ঘোষণা কৰিছিল যে, ঠাকুৰক মহাৰাষ্ট্ৰৰ মুছলমান সংখ্যাগৰিষ্ঠ চহৰ মালেগাঁৱত বিস্ফোৰক সামগ্ৰী ৰখাৰ বাবে তেওঁৰ মটৰচাইকেল উপলব্ধ কৰাৰ অভিযোগৰ পৰা "নিৰ্দোষী" ঘোষণা কৰিছিল। ই এদিনত 300,000 দৰ্শন লাভ কৰিছিল। এতিয়াও বিচাৰৰ সন্মুখীন হৈ থকা ঠাকুৰে চিকিৎসাৰ বাবে জামিনত থকা অৱস্থাত নিৰ্বাচনত জয়ী হৈছিল।\nScreengrab from Facebook’s Ad Library shows NEWJ ranafalse claim about Pragya Thakur as an ad\n১১ এপ্ৰিলত ভোটদান আৰম্ভ হোৱাৰ এমাহ পূৰ্বে ফেচবুকে বিৰোধী দল ইণ্ডিয়ান নেচনেল কংগ্ৰেছৰ তদানীন্তন সভাপতি ৰাহুল গান্ধীক বিদ্ৰূপ কৰা এটা বিজ্ঞাপন দেখুৱাইছিল। বিজেপিয়ে সন্ত্ৰাসবাদৰ প্ৰতি নৰম হোৱাৰ অভিযোগ উত্থাপন কৰি গান্ধীয়ে এক ভাষণত কয় যে, ১৯৯০ৰ দশকৰ শেষৰ ফালে শেষবাৰৰ বাবে বিজেপি শাসনত আহিছিল। ভাৰতে ঘোষণা কৰা পাকিস্তান ভিত্তিক সশস্ত্ৰ গোটৰ মুৰব্বী মাছুদ আজহাৰ এটা সন্ত্ৰাসবাদী সংগঠন। গান্ধীয়ে ব্যংগাত্মকভাৱে আজহাৰক আজহাৰজী বুলি উল্লেখ কৰিছিল, যি হিন্দীত এক সন্মানীয়।\nঅৱশ্যে চলি থকা বিজ্ঞাপনটোৱে গান্ধীৰ ভাষণক ইতিহাসৰ পৰা সেই ক্ষতিকাৰক প্ৰসংগটো আঁতৰাই পেলাইছিল। ইয়াৰ পৰিৱৰ্তে, সম্প্ৰচাৰিত হোৱা এক প্ৰতিবেদনত গান্ধীক মেমফাই আৰু ৰাহুলে মাছুদ আজহাৰক "জী" বুলি অভিহিত কৰা এটা ভিদিঅ' জনপ্ৰিয় হৈছিল প্ৰায় 650,000 লোকৰ মাজত।\nNEWJ ran an ad about Rahul Gandhi’s sarcastic reference to Masood Azhar | Source: Facebook Ad Library\nফেচবুকৰ বিজ্ঞাপন লাইব্ৰেৰী অনুসৰি, নিউজে (NEWJ) নামৰ এটা ফেচবুক পেজে উক্ত বিজ্ঞাপনৰ বাবে ধন পৰিশোধ কৰিছে। ফেচবুকৰ মূল কোম্পানী মেটা প্লেটফৰ্মত ৰখা বিজ্ঞাপনবোৰ ব্ৰাউজ কৰাৰ বাবে এক গ্ৰাফিকেল ইণ্টাৰফেচৰ ব্যৱস্থা আছে। New Emerging World of Journalism Limited বা চমুকৈ, নিউজে (NEWJ) হৈছে ভাৰতৰ সৰ্ববৃহৎ টেলিকম আৰু ইণ্টাৰনেট গোট জিঅ' প্লেটফৰ্মছ লিমিটেডৰ এটা সহায়ক কোম্পানী। যি কোটিপতি মুকেশ আম্বানীৰ ৰিলায়েন্স গ্ৰুপৰ মালিকানাধীন।\nভাৰতৰ নিৰ্বাচন আয়োগে কেনেদৰে আইনৰ প্ৰয়োগৰ শুৰুঙা আৰু ফেচবুকৰ নিয়ম আৰু প্ৰক্ৰিয়াৰ বিশেষ শুৰুঙাবোৰে ভাৰতৰ সৰ্ববৃহৎ গোটটোক বিজ্ঞাপনবোৰ প্ৰচাৰ কৰিবলৈ অনুমতি দিছিল। এজন ৰাজনৈতিক প্ৰাৰ্থীৰ সপক্ষে বিজ্ঞাপনৰ বাবে পোনপটীয়াকৈ পুঁজি যোগান ধৰা নহয়। কাৰণ ভাৰতৰ প্ৰধানমন্ত্ৰী নৰেন্দ্ৰ মোডী আৰু বিজেপি দুয়োৰে সুবিধাৰ বাবে বিজ্ঞাপনবোৰ দিয়া হয়। ২০১৯ৰ সংসদীয় নিৰ্বাচন আৰু ৰাজ্যিক নিৰ্বাচনত মোদীৰ ভূমিকা আছিল উল্লেখনীয়, দুয়োটা নিৰ্বাচনতে আগভাগ লোৱাও দেখিবলৈ পোৱা গৈছিল।\nযেতিয়া ফেচবুকে বিজ্ঞাপনৰ ওপৰত কঠোৰ পদক্ষেপ লৈছিল - স্পষ্টতা, স্বচ্ছতা আৰু দায়বদ্ধতা নিশ্চিত কৰাৰ বাবে - ই বিজেপিৰ মুখ্য প্ৰতিদ্বন্দী কংগ্ৰেছক প্ৰচাৰ কৰা বিজ্ঞাপনদাতাসকলক লক্ষ্য কৰি লৈছিল। কিন্তু নিউজেৰ দৰে পৃষ্ঠাবোৰ অব্যাহত ৰাখিবলৈ অনুমতি দিয়া হৈছিল।\nবিগত বছৰটোত ভাৰতৰ এক মিডিয়া সংগঠন ৰিপ'ৰ্টাৰ্ছ কালেক্টিভ আৰু সামাজিক মাধ্যমত ৰাজনৈতিক বিজ্ঞাপন অধ্যয়ন কৰা এটা গৱেষণা প্ৰকল্প এড.ৱাটচ, ফেব্ৰুৱাৰী 2019 ৰ পৰা নৱেম্বৰ 2020লৈ ফেচবুক আৰু ইনষ্টাগ্ৰামত দিয়া সকলো 536,070 ৰাজনৈতিক বিজ্ঞাপনৰ তথ্য বিশ্লেষণ কৰি ভাৰতত নিৰ্বাচনৰ ওপৰত ফেচবুকৰ ৰাজনৈতিক বিজ্ঞাপন নীতিৰ প্ৰভাৱ মূল্যায়ন কৰে। তেওলোকে ফেচবুকৰ এড লাইব্ৰেৰী এপ্লিকেচন প্ৰগ্ৰামিং ইণ্টাৰফেচ (এপিআই)ৰ জৰিয়তে তথ্য প্ৰাপ্ত কৰিছিল, আৰু তাত দেখা গৈছিল 22 মাহত, য'ত 2019 ৰাষ্ট্ৰীয় নিৰ্বাচন আৰু নখন ৰাজ্যৰ নিৰ্বাচন অন্তৰ্ভুক্ত আছিল। ফেচবুকৰ বিজ্ঞাপন মঞ্চই বিশ্বৰ সৰ্ববৃহৎ নিৰ্বাচনী গণতন্ত্ৰত ৰাজনৈতিক প্ৰতিযোগিতাক প্ৰণালীবদ্ধভাৱে হ্ৰাস কৰিছিল, যাৰ ফলত বিজেপিয়ে আন প্ৰতিযোগীসকলৰ তুলনাত অন্যায় ভাৱে সুবিধা লাভ কৰিছিল।\nআমাৰ এই প্ৰতিবেদনৰ প্ৰথম অংশত প্ৰকাশ কৰিছো যে কেনেকৈ ফেচবুকে ভাৰতৰ সৰ্ববৃহৎ গোটৰ দ্বাৰা পুঁজি যোগান ধৰা এটা প্ৰতিষ্ঠানক বিজেপিৰ পক্ষত চাৰোগেট বিজ্ঞাপন প্ৰচাৰ কৰিবলৈ আৰু ইয়াক অধিক দৰ্শকৰ ওচৰলৈ যোৱাত সহায় কৰিবলৈ আইনী শুৰুঙাৰে কাম কৰিবলৈ সুবিধা কৰি দিছিল দিয়ে! পৰৱৰ্তী অংশবোৰত দেখুওৱা হ'ব যে, বিজেপিৰ চাৰোগেট বিজ্ঞাপনৰ পৰিমাণ, প্ৰভাৱ আৰু কেনেদৰে ফেচবুকৰ এলগৰিথম আৰু নিয়মবোৰে নিৰ্বাচনৰ সময়ত বিজেপিক ইয়াৰ প্ৰতিযোগীসকলৰ ওপৰত এক আধিপত্য প্ৰদান কৰাত সহায় কৰে!\nখবৰৰ পোছাক পৰিধান কৰা বিজ্ঞাপন\nনিউজ-য়ে নিজকে এক ষ্টাৰ্ট-আপ হিচাপে পৰিচয় দিয়ে যি সামাজিক মাধ্যমৰ জৰিয়তে কেৱল গাওঁ আৰু সৰু চহৰৰ লোকসকলৰ বাবে বাতৰি প্ৰচাৰ কৰে।। বাস্তৱত, কোম্পানীটোৱে ফেচবুক আৰু ইনষ্টাগ্ৰামত বাতৰিৰ ছদ্মবেশত ৰাজনৈতিক বিজ্ঞাপন পোষ্ট কৰে। ভিডিঅ'বোৰৰ অন্তৰ্নিহিত বিষয় হৈছে বিজেপিক প্ৰচাৰ কৰা, যাৰ ভিতৰত আছে ভুল তথ্য, মুছলমান বিৰোধী ভাৱনা আৰু বিৰোধী দলবোৰক অৱমাননা কৰা।\nব্যৱহাৰকাৰী বা পৃষ্ঠাৰ দ্বাৰা সৃষ্টি কৰা পোষ্টবোৰ সাধাৰণতে বন্ধু আৰু অনুসৰণকাৰীৰ সময়ৰেখাত প্ৰদৰ্শিত হয়। ফেচবুকৰ দ্বাৰা অধিক ব্যৱহাৰকাৰীক বিজ্ঞাপন প্ৰদৰ্শন কৰা হয় - ব্যৱহাৰকাৰীৰ অৱস্থান, জনগাঁথনি আৰু আচৰণৰ দৰে কেইবাটাও ডাটা পইণ্টৰ ওপৰত আধাৰিত কৰি ব্যৱহাৰকাৰীসকলক লক্ষ্য কৰি যাক ফেচবুকে নিৰীক্ষণ কৰে আৰু ডাটা সংগ্ৰহ কৰে। নিৰ্বাচনৰ আগতে স্বচ্ছতা দাঙি ধৰি, ফেচবুকে ফেব্ৰুৱাৰী 2019 ত তেওঁলোকৰ আৰ্কাইভত ৰাজনৈতিক বিজ্ঞাপন উপলব্ধ কৰিছিল।\nবিজ্ঞাপন পুথিভঁৰালে দেখুৱাইছে যে NEWJ পৃষ্ঠাই সংসদীয় নিৰ্বাচনলৈকে ৩ মাহত ১৭০ টা ৰাজনৈতিক বিজ্ঞাপন প্ৰকাশ কৰিছিল। বেছিভাগ বিজ্ঞাপনে বিজেপি নেতাসকলক প্ৰচাৰ কৰিছিল, মোডীৰ প্ৰতি ভোটাৰৰ সমৰ্থনৰ আভাস দিছিল, জাতীয়তাবাদী আৰু ধৰ্মীয় অনুভূতি কঢ়িয়াই আনিছিল, বিৰোধী নেতা আৰু তেওঁলোকৰ সমদলক উপহাস কৰিছিল।\nএই বিজ্ঞাপনবোৰ ভাৰতৰ ইতিহাস আৰু সংস্কৃতি ৰ বিষয়ে অৰাজনৈতিক, তথ্যমূলক ভিডিঅ' বা ব্যৱহাৰকাৰীৰ দ্বাৰা উৎপন্ন ভাইৰেল ভিডিঅ' সমল যেনে এগৰাকী বিকলাঙ্গ মহিলাই ভৰিৰে বিশ্ববিদ্যালয়ৰ পৰীক্ষা লিখা বা এজন আৰক্ষী বিষয়াই এজন বিকলাঙ্গ শিশুক খুৱাই থকাৰ শৃংখলাৰ মাজত সতৰ্কতাৰে বিয়পি পৰিছিল।\nনিউজেৰ প্ৰতিষ্ঠাপক শলভ উপাধ্যায়ৰ ৰিলায়েন্স আৰু বিজেপি দুয়োৰে সৈতে ঘনিষ্ঠ পাৰিবাৰিক সম্পৰ্ক আছে। তেওঁৰ দেউতাক উমেশ উপাধ্যায় ৰিলায়েন্স ইণ্ডাষ্ট্ৰিজৰ সভাপতি আৰু পূৰ্বতে ৰিলায়েন্সৰ মালিকানাধীন নেটৱৰ্ক-18-ত বাতৰিৰ সভাপতি হিচাপে কাম কৰিছিল, যি ভাৰতত কেইবাটাও বাতৰি চেনেল চলায়। তেওঁৰ খুৰাক সতীশ উপাধ্যায় এজন বিজেপি নেতা আৰু বিজেপি দিল্লীৰ প্ৰাক্তন সভাপতি।\nঅৱশ্যে, নিউজে বিজেপিৰ সৈতে কোনো আনুষ্ঠানিক সম্পৰ্ক ঘোষণা কৰা নাই। ৰাজনৈতিক বিজ্ঞাপন সৃষ্টি বা প্ৰকাশ কৰাৰ বাবে দলটোৱে নিউজে পৰিশোধ কৰাৰ কোনো ৰাজহুৱা ৰেকৰ্ড নাই। জানুৱাৰী 2018-ত ইয়াৰ আৰম্ভণিৰ পৰা মাৰ্চ 2020 লৈকে, ই বাতৰি কাৰ্যকলাপৰ পৰা কোনো ৰাজহ উপাৰ্জন কৰা নাছিল আৰু বিজ্ঞাপন দিয়াৰ বাবে মাচুল উপাৰ্জন কৰা নাছিল। ইয়াৰ পৰিৱৰ্তে, ই ৰিলায়েন্স গ্ৰুপে বিজ্ঞাপনত দিয়া ধন ব্যয় কৰিছিল।\nৰাজনৈতিক প্ৰাৰ্থী এজনৰ পক্ষত থকা আৰু সেই প্ৰাৰ্থীৰ দ্বাৰা পোনপটীয়াকৈ পুঁজি যোগান ধৰা বা কৰ্তৃত্ব প্ৰাপ্ত নকৰা চাৰোগেট বা বিজ্ঞাপন প্ৰকাশ কৰাটো ভাৰতীয় আইনৰ অধীনত এক অপৰাধ। ৰাজনৈতিক দলবোৰক তেওঁলোকে প্ৰকাশ কৰা সকলো তথ্যৰ বাবে দায়বদ্ধ কৰা হয় আৰু নিৰ্বাচনী প্ৰচাৰৰ বাবে বিজ্ঞাপনৰ বাবে পৰিশোধ কৰিবলৈ অজ্ঞাত ধনৰ উৎস ব্যৱহাৰ কৰাটো নিষিদ্ধ কৰা হয়।\nএই বিজ্ঞাপনসমূহ ভাৰতৰ ইতিহাস আৰু সংস্কৃতিৰ বিষয়ে অৰাজনৈতিক, তথ্যমূলক ভিডিঅ'ৰ নিৰন্তৰ ধাৰা বা ব্যৱহাৰকাৰীসকলে দিয়া ভাইৰেল ভিডিঅ' সমলৰ মাজত সাৱধানে বিয়পি পৰিছিল। যেনে এগৰাকী বিশেষ ভাৱে সক্ষম মহিলাই ভৰিৰে বিশ্ববিদ্যালয়ৰ পৰীক্ষা লিখা বা এগৰাকী আৰক্ষী বিষয়াই শিশুক খাদ্য খুৱাই থকা আদি নিউ জেই সাধৰণ লোকৰ বাবে ছ'চিয়েল মিডিয়াত ভাইৰেল কৰিছিল। যাতে সকলো লোকৰ দৃষ্টিগোচৰ হয়।\nসংবাদ, কাহিনীৰ ৰূপত পোছাক পৰিধান কৰা বিজ্ঞাপন\nনিউ জেই কেৱল সামাজিক মাধ্যমৰ জৰিয়তে গাঁও আৰু সৰু চহৰৰ লোকসকলক "বাতৰি সমল" প্ৰদান কৰা ষ্টাৰ্ট-আপ হিচাপে নিজকে স্থাপন কৰে। বাস্তৱত, কোম্পানীটোৱে ফেচবুক আৰু ইনষ্টাগ্ৰামত বিজ্ঞাপনৰ স্থান ক্ৰয় কৰে, যিবোৰ প্ৰকৃততে ৰাজনৈতিক বিজ্ঞাপন। কিন্তু সংবাদ বা কাহিনীৰ ভিত্তিত সাজু কৰি ৰখা হয়। এটা অন্তৰ্নিহিত বিষয়বস্তুৰ সৈতে – বিজেপিক প্ৰচাৰ কৰা, যাৰ ভিতৰত আছে ভুল তথ্য তৈয়াৰ কৰা, মুছলমান বিৰোধী ভাৱনাক জগাই দিয়া আৰু বিৰোধী দলবোৰক অৱমাননা কৰা।\nঅৱশ্যে নিউজেই বিজেপিৰ সৈতে কোনো আনুষ্ঠানিক সম্পৰ্ক ঘোষণা নকৰে আৰু ৰাজনৈতিক বিজ্ঞাপন সৃষ্টি বা প্ৰকাশ কৰাৰ বাবে দলটোৱে নিউ জেক ধন পৰিশোধ কৰাৰ কোনো ৰাজহুৱা ৰেকৰ্ড আজিলৈকে ৰখা নাই। জানুৱাৰী 2018-ত ইয়াৰ আৰম্ভণিৰ পৰা মাৰ্চ 2020 লৈকে, যি সময়ৰ বাবে আমি নিউ জেৰ বিত্তীয় পৰ্যালোচনা কৰিছিলো। যিয়ে বাতৰি কাৰ্যকলাপৰ পৰা আনকি বিজ্ঞাপন দিয়াৰ বাবে মাচুল হিচাপেও কোনো ৰাজহ সংগ্ৰহ কৰা নাছিল। ইয়াৰ পৰিৱৰ্তে, ৰিলায়েন্স গ্ৰুপে বিজ্ঞাপনত বিনিয়োগ কৰা ধন ব্যয় কৰে আৰু কোম্পানীৰ বেলেন্স শ্বীট দেখুৱায়।\nভাৰতীয় আইনৰ অধীনত এজন ৰাজনৈতিক প্ৰাৰ্থীৰ পক্ষত চাৰোগেট বিজ্ঞাপন প্ৰকাশ কৰাটো এটা অপৰাধ, যাৰ বাবে সেই প্ৰাৰ্থীৰ দ্বাৰা পোনপটীয়াকৈ পুঁজি যোগান ধৰা নহয়। অৱশ্যে, ভাৰতৰ নিৰ্বাচন আয়োগে এই নিষেধাজ্ঞা ফেচবুকৰ দৰে ডিজিটেল প্লেটফৰ্মলৈ সম্প্ৰসাৰিত নকৰে। ইচিআই বহু বছৰ ধৰি সুৰুঙাটোৰ বিষয়ে অৱগত।\nএইক্ষেত্ৰত ফেচবুকৰ মালিক মেতাইও এই নিয়ম কাৰ্যকৰী কৰা নাছিল, যাৰ ফলত ৰিলায়েন্সৰ অনুদানপ্ৰাপ্ত নিউজে নিৰ্বাচনৰ সময়ত ফেচবুক আৰু ইনষ্টাগ্ৰামত বিজেপি আৰু ইয়াৰ প্ৰাৰ্থীসকলক নিঃশব্দে প্ৰচাৰ কৰিবলৈ অনুমতি দিয়া হৈছিল।\nইয়াৰ উপৰিও ফেচবুকৰ হুইচেল-ব্ল'ৱাৰ ফ্ৰান্সেছ হাউগেনৰ দ্বাৰা লিক কৰা নথি-পত্ৰসমূহে শেহতীয়াকৈ প্ৰকাশ কৰে যে, ফেচবুকে সংসদীয় নিৰ্বাচনৰ সময়ত ছ'চিয়েল মিডিয়া প্লেটফৰ্মত কঠোৰ নিয়মাৱলী আৰোপ নকৰিবলৈ ইচিআইৰ সৈতে লগ লাগি লবি কৰিবলৈ উদ্যোগ সংস্থা ইণ্টাৰনেট এণ্ড ম'বাইল এছ'চিয়েচন অফ ইণ্ডিয়া (IAMAI)ক হেঁচা প্ৰয়োগ কৰিছিল।\nযদিও ফেচবুকে সংসদীয় নিৰ্বাচনৰ পূৰ্বে চাৰোগেট বিজ্ঞাপনদাতাৰ বিৰুদ্ধে কাম কৰা বুলি দাবী কৰে, ইয়াৰ বেছিভাগৰে লক্ষ্য আছিল কংগ্ৰেছক প্ৰচাৰ কৰা বিজ্ঞাপন দাতাসকল। ই হৈছে "সমন্বিত অপ্ৰামাণিক আচৰণ" (Coordinated Inauthentic Behaviour) বুলি কোৱা এক বহু প্ৰচাৰিত অভিযান, য'ত কেইবাখনো দেশৰ মঞ্চত লোৱা হয় এক গুৰুত্বপূৰ্ণ পদক্ষেপ। 687টা পেজ আৰু একাউণ্ট আঁতৰাই দি কৈছিল যে এই পেজ আৰু একাউণ্ট বিলাকে কংগ্ৰেছ দলক প্ৰচাৰ কৰিছিল - কিন্তু ইয়াৰ সৈতে তেওঁলোকৰ সম্পৰ্ক লুকুৱাই ৰাখিছে। বিজেপিক প্ৰচাৰ কৰা মাত্ৰ এটা পেজ আৰু ১৪ টা একাউণ্ট আঁতৰ কৰা হৈছিল। এইবোৰ আছিল চিলভাৰ টাচ্চ নামৰ এটা আইটি ফাৰ্মৰ মালিকানাধীন আৰু পৰিচালিত আছিল যিয়ে আনুষ্ঠানিকভাৱে বিজেপিৰ সৈতে ইয়াৰ সম্পৰ্ক ঘোষণা কৰা নাছিল।\nএক সাক্ষাৎকাৰত ফেচবুকৰ চাইবাৰ নিৰাপত্তা নীতিৰ মুৰব্বী নাথানিয়েল গ্লিচাৰে কৈছিল এইদৰে কৈছিল যে, "আমি ইয়াত পৃষ্ঠা, গোট বিলাক বিচাৰি আছোঁ, যিবোৰে নিজকে স্বতন্ত্ৰ ভাবে দেখুৱাই, কিন্তু প্ৰকৃততে কোনো সংগঠন বা ৰাজনৈতিক দলৰ সৈতে সম্পৰ্কিত আৰু ইয়াৰ লিংকটো লুকুৱাবলৈ চেষ্টা কৰি আছে।" গ্লিচাৰে একাউণ্টৰ উদাহৰণ দি, যিবোৰ বাতৰি পৃষ্ঠা বুলি নিজকে ঘোষণা কৰিছিল কিন্তু সেইবিল‌ক প্ৰকৃততে ৰাজনৈতিক দলবোৰে চলাই আছিল।\n"কিন্তু এই ঘোষণাৰ কেইসপ্তাহমানৰ ভিতৰতে ফেচবুকে আভ্যন্তৰীন ভাৱে এখন দেশৰ ভিতৰৰ পৰা উদ্ভৱ হোৱা সমন্বিত অপ্ৰামাণিক আচৰণৰ বিৰুদ্ধে লোৱা পদক্ষেপৰ ওপৰত বিশ্বব্যাপী স্থিৰতা ঘোষণা কৰে। " ফেচবুকৰ প্ৰাক্তন কৰ্মচাৰী ছফি ঝাঙে, যি পিছত হুইচেল-ব্ল'ৱাৰ হৈ পৰিছিল, বুলি ৰিপ'ৰ্টাৰ্ছ কালেক্টিভক এইদৰে কয়।\nঅৰ্থাৎ প্ৰাৰম্ভিক টেকডাউনৰ পিছত যিয়ে বেছিভাগ কংগ্ৰেছ-সম্পৰ্কিত পেজক লক্ষ্য কৰি লৈছিল, 2019 ৰ নিৰ্বাচনৰ সময়ত বা পিছত কোনো দলৰ বিজ্ঞাপনদাতাৰ বিৰুদ্ধে একে ধৰণৰ পদক্ষেপ লোৱা হোৱা নাছিল।\nনিউজেৰ ৰাজনৈতিক বিজ্ঞাপনকে ধৰি ইমেইল যোগে এলানি প্ৰশ্নৰ উত্তৰত মেতাই কয়: "আমি কাৰো ৰাজনৈতিক স্থিতি বা দলীয় সম্পৰ্কৰ প্ৰতি গুৰুত্ব নিদিয়াকৈ আমাৰ নীতিবোৰ সমানভাৱে প্ৰয়োগ কৰোঁ। আৰু এই সিদ্ধান্তবোৰ কেৱল এজন ব্যক্তিয়ে একপক্ষীয়ভাৱে ল'ব নোৱাৰে আৰু নকৰে; ইয়াৰ পৰিৱৰ্তে, সেইবোৰ আম‌ৰ কোম্পানীৰ পৰা বিভিন্ন দৃষ্টিভংগীৰে অন্তৰ্ভুক্ত, এক প্ৰক্ৰিয়া যি আমি স্থানীয় আৰু গোলকীয় দুয়োটা প্ৰেক্ষাপটৰ বাবে বিবেচনা, বুজা আৰু হিচাপ কৰাটো নিশ্চিত কৰাৰ বাবে গুৰুত্বপূৰ্ণ।"\nইয়াত লগতে কোৱা হৈছে, "সমন্বিত অপ্ৰামাণিক আচৰণৰ (Coordinated Inauthentic Behaviour) বিৰুদ্ধে আমাৰ হেচা কেতিয়াও বন্ধ কৰা হোৱা নাছিল আৰু এপ্ৰিল 2019 ৰ নিৰ্বাচনৰ পিছতো অব্যাহত আছিল।" মেটাৰ সম্পূৰ্ণ সঁহাৰি ইয়াত পঢ়িব পাৰিব।\nআনহাতে নিউজে পেজবোৰৰ কোনো সমস্যাৰ সন্মুখীন নোহোৱাকৈ কেইবাখনো ৰাজ্যিক নিৰ্বাচনত পোষ্ট আৰু বিজ্ঞাপনৰ জৰিয়তে দল আৰু ইয়াৰ নেতাসকলক প্ৰচাৰ অব্যাহত ৰখাৰ ফলত বিজেপি লাভান্বিত হৈছিল।\nবিজ্ঞাপন আৰ্কাইভৰ তথ্য অনুসৰি ফেব্ৰুৱাৰী 2019 ৰ পৰা নৱেম্বৰ 2020ৰ সময়ছোৱালৈ, নিউ জেত 22 মাহত হোৱা 10 টা নিৰ্বাচনৰ সময়ত 718 টা ৰাজনৈতিক বিজ্ঞাপন দিয়া হৈছিল। যিবোৰ ফেচবুক ব্যৱহাৰকাৰীসকলে সামূহিকভাৱে 290 নিযুততকৈও অধিক বাৰ চাইছিল। কোম্পানীটোৱে এই বিজ্ঞাপনবোৰত 5.2 নিযুত টকা (67,899 ডলাৰ) ব্যয় কৰিছিল।\nইয়াৰে বহুতো বিজ্ঞাপনে মুছলমান আৰু পাকিস্তান বিৰোধী ভাৱনাত আঘাত সানিছিল। বিজেপিৰ বিৰোধী আৰু সমালোচক সকলক গুলিওৱা হৈছিল আৰু মোদী চৰকাৰক প্ৰশংসা কৰা হৈছিল, এইবোৰ একো-একোটা নিৰ্বাচনী নমুনা আছিল।\n২০১৯ চনৰ এপ্ৰিল মাহত ৰাষ্ট্ৰীয় নিৰ্বাচনৰ এমাহ পূৰ্বে মোদীয়ে পাকিস্তানক ভাৰতৰ পাৰমাণৱিক শক্তিৰ বিষয়ে সতৰ্ক কৰি দিছিল। এখন নিৰ্বাচনী জনসভাত "জাতীয়তাবাদী"ৰ অনুভূতি এনেদৰে জাগ্ৰত কৰিছিল মোদীয়ে । ভাৰতে পাকিস্তানৰ ভাবুকিৰ প্ৰতি ভয় খোৱাৰ নীতি বন্ধ কৰি দিছে। প্ৰতিটো দিনতে তেওঁলোকে কৈছিল ''আমাৰ ওচৰত পাৰমাণৱিক বুটাম আছে, আমাৰ ওচৰত পাৰমাণৱিক বুটাম আছে''। তেতিয়া আমাৰ কি আছে? আমি ইয়াক দেৱালীৰ বাবে ৰাখিছোঁ নেকি?" মোদীয়ে এইদৰে কৈছিল। এই সন্দৰ্ভত প্ৰতিক্ৰিয়া ব্যক্ত কৰি জম্মু-কাশ্মীৰৰ প্ৰাক্তন মুখ্যমন্ত্ৰী তথা ৰাজ্যখনৰ মোদীৰ বিৰোধী মেহবুবা মুফতীয়ে টুইট কৰি কয়, "যদি ভাৰতে দেৱালীৰ বাবে পাৰমাণৱিক বোমা ৰখা নাই, এয়া স্পষ্ট যে পাকিস্তানেও ঈদৰ বাবে সেইবিলাক ৰখা নাই। নাজানো প্ৰধানমন্ত্ৰী মোদীয়ে কিয় ইমান তললৈ নামিব লগীয়া হৈছে, যাৰ বাবে ৰাজনৈতিক আলোচনাও এইবিল‌কতে সীমিত ৰাখিব লগা হৈছে মোদীয়ে।"\nমোডীৰ ভাষণৰ সৈতে সম্পৰ্ক অবিহনে মুফতিৰ টুইট ব্যৱহাৰ কৰি, নিউজেৰ এটা বিজ্ঞাপনত তেওঁক পাকিস্তানৰ হৈ সমৰ্থন কৰা ব্যক্তি হিচাপে দেখুওৱা হৈছে। "পাকিস্তানৰ প্ৰতি মেহবুবাৰ প্ৰেম দ্বিতীয়বাৰৰ বাবে উন্মোচিত হৈছিল। মেহবুবা মুফতীয়ে আকৌ এবাৰ পাকিস্তানৰ পক্ষ লৈছিল," বিজ্ঞাপনটোত কোৱা হৈছিল।\nNEWJ’s ad portraying Mufti as someone who shills for Pakistan. Source: Facebook Ad Library\nনিউজেৰ বিজ্ঞাপনবোৰে হিন্দু ধৰ্মীয় আৱেগতো আঘাত সানিব বিচাৰিছিল, যি হৈছে বিজেপিৰ এক মূল ভেটি। 2019 বৰ্ষৰ মে' মাহত বিশ্বব্যাপী অনলাইন দুই ৰিটেইল গোষ্ঠি আৰু ভাৰতত ৰিলায়েন্সৰ প্ৰতিযোগী আমাজনে হিন্দু দেৱতাৰ ছবি থকা সামগ্ৰী বিক্ৰী কৰা দেখা পোৱাৰ পিছত টুইটাৰত "#BoycottAmazon" ট্ৰেণ্ড আৰম্ভ হৈ গৈছিল। নিউজেৰ তৎপৰতাৰে এটা বিজ্ঞাপন চলাবলে, য'ত কোৱা হৈছিল "ভাৰতে আমাজনক ইয়াৰ শক্তি দেখুৱাইছে। মানুহৰ খং উঠাটো স্বাভাৱিক, য'ত দেৱ-দেৱীৰ সামগ্ৰীক লৈ ব্যৱসায় কৰ‌টো ব্যয়বহুল হৈ পৰিছে।"\nNEWJ’s ad amidacontroversy involving images of Hindu gods on products sold by Amazon. Source: Facebook Ad Library\nমে' 2019ৰ ৰাষ্ট্ৰীয় নিৰ্বাচনৰ পিছত নিউজেই চৰকাৰী নীতি আৰু বিজেপি নেতাসকলক প্ৰশংসা কৰা, নতুন আহিবলগীয়া ভাবুকিৰ বিষয়ে ভয়াৱহ কাহিনীবোৰ অব্যাহত ৰাখিছিল।\n২০১৯ চনৰ ডিচেম্বৰত যেতিয়া বিজেপি নেতৃত্বাধীন কেন্দ্ৰিয় চৰকাৰে চুবুৰীয়া দেশৰ মুছলমানসকলক বাদ দি শৰণাৰ্থীসকলক ক্ষমা প্ৰদান কৰিবলৈ নাগৰিকত্ব আইন সংশোধন কৰাৰ সিদ্ধান্ত লৈছিল, তেতিয়া সমগ্ৰ দেশতে প্ৰতিবাদৰ ঢৌ উঠিছিল। কিন্তু ২০২০ চনৰ নৱেম্বৰ মাহত নিউজেৰ ফেচবুকত এটা বিজ্ঞাপন চলোৱা হৈছিল। য'ত বাংলাদেশৰ হিন্দু ঘৰত মুছলমানসকলে আক্ৰমণ কৰাৰ ভিডিঅ' দেখুওৱা হৈছিল। ইছলামক অপবাদ দিয়া এটা কথিত ফেচবুক পোষ্টৰ উৰা বাতৰিৰ বাবে ভাৰতত প্ৰতিবাদকাৰী সকলক দেখুওৱা হৈছিল। কিন্তু তেওঁলোকে কিয় নতুন নাগৰিকত্ব আইনক সমৰ্থন কৰিব লাগিব বুলি ক'বলৈ, "সংখ্যালঘু হিন্দুসকল সদায় ক্ৰোধৰ ভুক্তভোগী হৈ আহিছে (বাংলাদেশৰ সংখ্যাগৰিষ্ঠ মুছলমানৰ)।\nযেতিয়া গায়িকা ৰিহানা আৰু অন্যান্য ভাৰতীয় চেলিব্ৰিটিসকলে মোডী চৰকাৰৰ নতুন কৃষি আইনৰ বিৰুদ্ধে প্ৰতিবাদ কৰা কৃষকসকলৰ হৈ মাত মাতিছিল, নিউজে এটা বিজ্ঞাপন চলাই সুধিছিল যে এই "চেলিব্ৰেটীসকলে" কিয় প্ৰৰোচিত খেতিয়ৰ হৈ মাত মাতিছে কিন্তু যেতিয়া "ভাৰতক আক্ৰমণ কৰা হয়" তেতিয়া তেওলোক নিমাত আছিল।\nHindu Minorities In Bangladesh Face The Backlash Of Protests In France,” alleges this ad run by NEWJ amid the CAA protests. Source: Facebook Ad Library\nশলভ উপাধ্যায় আৰু তেওঁৰ ভগ্নী দীক্ষাই জানুৱাৰী 2018-ত 100,000 টকাৰ (1306 ডলাৰ) মূলধনৰ সৈতে নিউজে এটা ব্যক্তিগত সীমিত কোম্পানী হিচাপে স্থাপন কৰিছিল। নৱেম্বৰৰ মাজভাগত, ৰিলায়েন্স গ্ৰুপৰ কোম্পানী ৰিলায়েন্স ইণ্ডাষ্ট্ৰিয়েল ইনভেষ্টমেণ্ট এণ্ড হোল্ডিংছ লিমিটেডে (RIIHL) 75 শতাংশ ইকুইটি অংশৰ সৈতে নিউজেক অধিগ্ৰহণ কৰে। ইয়াৰ পিছতে কোম্পানীটোক 84 নিযুত টকা (1.1 মিলিয়ন ডলাৰ) ঋণ দিয়ে।\nনগদ ধনেৰে পৰিপূৰ্ণ হৈ নিউজেই ছ'চিয়েল মিডিয়াত ভিডিঅ' প্ৰস্তুত আৰু প্ৰকাশ কৰা কাম অধিক কৰা হৈছিল। কিন্তু প্ৰায়ে ফেচবুক আৰু ইউটিউব শ্ব'ত বিজেপি, বিত্তীয় ৰেকৰ্ড আৰু নিউজে প্ৰযোজনাত প্ৰচাৰ কৰা বিজ্ঞাপন হিচাপেহে। নিউজেৰ বিত্তীয় বৰ্ষ মাৰ্চ 2019-ত 3.37 নিযুত টকাৰ (44,003 ডলাৰ) ব্যৱসায় হৈছিল, যাৰ ওপৰত ই 22.06 নিযুত টকাৰ (288,046 ডলাৰ) মুঠ লোকচানত থাকিবলগীয়া হৈছিল।\nপৰৱৰ্তী বৰ্ষত ৰিলায়েন্সে নিউজেত ডিবেনচাৰৰ জৰিয়তে পুনৰ 125 নিযুত টকা (1.63 নিযুত ডলাৰ) লাভ কৰে। মাৰ্চ 2020-ত সমাপ্ত হোৱা বিত্তীয় বৰ্ষৰ বাবে, নিউজেৰ কোনো ৰাজহ নথিভুক্ত কৰা নাছিল। কিন্তু বিজ্ঞাপনৰ প্ৰচাৰ ব্যয় আছিল 27.3 নিযুত টকা (356,467 ডলাৰ), যি পূৰ্বৰ বছৰৰ 6.06 নিযুত টকা (79,128 ডলাৰ)ৰ তুলনাত অধিক আছিল। সেই সময়ত RIIHLৰ অংশীদাৰীত্ব আন এটা ৰিলায়েন্স গ্ৰুপ কোম্পানী, জিঅ' প্লেটফৰ্মছ লিমিটেডে অধিগ্ৰহণ কৰিছিল। যি হৈছে দেশৰ সৰ্ববৃহৎ টেলিকম অপাৰেটৰ, যি মাৰ্চ 2021-ত সমাপ্ত হোৱা বিত্তীয় বৰ্ষত 902.9 বিলিয়ন টকা (12.07 বিলিয়ন ডলাৰ) ৰাজহ উপাৰ্জন কৰিছিল।\nজিঅ'ই ইয়াত অংশগ্ৰহণ কৰাৰ ছয় দিন আগতে, নিউজে ইয়াৰ বিনিয়োগকাৰীসকলক "কনটেন্ত গাইডলাইন" অনুমোদন কৰাৰ অধিকাৰ দিবলৈ ইয়াৰ এছ'চিয়েশ্যনৰ অনুচ্ছেদ সংশোধন কৰিছিল। এই নিৰ্দেশনাবোৰে নিউজে কি কনটেন্ত প্ৰস্তুত আৰু প্ৰচাৰ কৰে সেয়া বিনিয়োগকাৰীসক লে নিৰ্ণয় কৰিব। ২০২১ চনৰ মাৰ্চত সমাপ্ত হোৱা বিত্তীয় বৰ্ষত জিঅ'ই নিউজেক ০.০০০১% বাৰ্ষিক সূতৰ হাৰত আৰু ৮৪.৯৬ নিযুত টকা (১.১২ নিযুত ডলাৰ) ঋণ দিছিল। জিঅ'ই ফেচবুকক বিনিয়োগকাৰী হিচাপে গণ্য কৰে।\nনিউজে কয় যে, ইয়াৰ চুটি-ফৰ্মৰ ভিডিঅ'বোৰ, যিবোৰ ই "একচেটিয়াভাৱে সামাজিক মাধ্যমত" প্ৰকাশ কৰে, য'ত মুঠ4বিলিয়ন মিনিটৰ বাবে চোৱা হৈছিল। ইয়াৰ মুঠ প্ৰসাৰ 22 বিলিয়নতকৈও অধিক যি বিশ্বৰ জনসংখ্যাৰ তিনিগুণতকৈ অধিক আছিল।\nইচিআই আৰু ফেচবুকে চকু বন্ধ\nধন শক্তিয়ে নিৰ্বাচনক বিকৃত কৰে, সেয়েহে ভাৰতীয় নিৰ্বাচনী আইনে প্ৰাৰ্থীৰ ব্যয় সীমিত কৰে। যদি কোনো তৃতীয় পক্ষই, প্ৰাৰ্থীৰ সৈতে কোনো সম্পৰ্ক নথকাকৈ, প্ৰিণ্ট আৰু ইলেক্ট্ৰনিক মাধ্যমত প্ৰাৰ্থীৰ বিজ্ঞাপনৰ বাবে পৰিশোধ কৰে, ইয়াক প্ৰাৰ্থীৰ ব্যয় বুলি গণ্য কৰা হয়। নিৰ্বাচন আয়োগে পৰম্পৰাগত মাধ্যমত পৰিশোধ কৰা বিজ্ঞাপনবোৰ বাতৰি হিচাপে উপস্থাপন কৰা ঘটনাবোৰৰ তদন্ত কৰে। যদি ই দেখিলে যে এজন প্ৰাৰ্থীৰ প্ৰচাৰৰ বাবে প্ৰকৃততে 'বাতৰি'ৰ এটা অংশ ব্যয় কৰা হৈছিল, ই প্ৰাৰ্থীৰ প্ৰচাৰৰ ব্যয়ত বিজ্ঞাপনৰ ব্যয় যোগ কৰে।\nঅৱশ্যে এই নিয়মবোৰ চোচিয়াল মেডিয়াত দিয়া বিজ্ঞাপনত প্ৰয়োগ কৰা নহয়।\n2013 চনত আয়োগে সকলো ৰাজনৈতিক দল, প্ৰাৰ্থী আৰু তেওঁলোকৰ কৰ্তৃত্বপ্ৰাপ্ত এজেণ্টৰ বাবে আয়োগৰ পৰা ছ'চিয়েল মিডিয়া বিজ্ঞাপন পূৰ্ব-প্ৰমাণিত কৰা আৰু তেওঁলোকৰ ওপৰত ব্যয়ৰ প্ৰতিবেদন দিয়াটো বাধ্যতামূলক কৰিছিল। কিন্তু ই তৃতীয় পক্ষৰ দ্বাৰা ৰখা বিজ্ঞাপনবোৰ, প্ৰাৰ্থীসকলৰ সৈতে আনুষ্ঠানিকভাৱে সম্পৰ্কিত নথকা প্ৰতিষ্ঠানবোৰক এই নিয়মৰ বাহিৰত ৰাখিছিল। যাৰ ফলত চাৰোগেট বিজ্ঞাপনৰ বাবে ৰাস্তা মুকলি হৈ গৈছিল।\n25 অক্টোবৰ, 2013 ৰ আদেশত আয়োগে কৈছিল যে, ছ'চিয়েল মিডিয়া ইলেক্ট্ৰনিক মাধ্যমৰ অংশ আছিল, যাৰ বাবে বিজ্ঞাপনবোৰ একে ধৰণে নিয়ন্ত্ৰণ কৰা হ'ব। কিন্তু ইয়াৰ লগতে কোৱা হৈছিল যে, প্ৰাৰ্থী আৰু তেওঁলোকৰ দলৰ বাহিৰে আন লোকৰ দ্বাৰা পোষ্ট কৰা সমল অৰ্থাৎ সদস্যৰ সৈতে কেনেদৰে মোকাবিলা কৰিব লাগে সেয়া এতিয়াও বিবেচনা কৰি আছে। "যিমান দূৰলৈকে তেওঁলোকে ৰাজনৈতিক দল আৰু প্ৰাৰ্থীৰ নিৰ্বাচনী প্ৰচাৰৰ সৈতে সম্পৰ্কিত বা যুক্তিসঙ্গতভাৱে সম্পৰ্কিত হ'ব পাৰে বুলি ভবা হয় তালৈকেহে ৰখা হ'ব।\nএই পৰামৰ্শসমূহৰ ফলাফল নিৰ্ণয় কৰিবলৈ এই বছৰৰ আৰম্ভণিতে ৰিপ'ৰ্টাৰ্ছ কালেক্টিভৰ আৰটিআই প্ৰশ্নৰ উত্তৰত, ইচিআইয়ে "স্বেচ্ছামূলক নৈতিকতা সংহিতা" (Voluntary Code of Ethics)ৰ উদ্ধৃতি দিছিল। যিটো উদ্যোগ সংস্থা ইণ্টাৰনেট এণ্ড ম'বাইল এছ'চিয়েশ্যন অফ ইণ্ডিয়াই (IMAI) মাৰ্চ 2019ত ছ'চিয়েল মিডিয়া প্লেটফৰ্মৰ বাবে "নিৰ্বাচনী প্ৰক্ৰিয়াৰ অখণ্ডতা বজাই ৰাখিবলৈ" খচৰা প্ৰস্তুত কৰিছিল। স্বেচ্ছামূলক নৈতিকতা সংহিতাৰ চাৰোগেট বিজ্ঞাপনৰ ওপৰত কোনো নিৰ্দিষ্ট পৰামৰ্শ নাই, যাক সংসদীয় আৰু নখন ৰাজ্যিক নিৰ্বাচনৰ বাবে সময়ত ভালদৰে ব্যৱহাৰ কৰা হৈছিল।\nইপিনে নিৰ্বাচন প্ৰভাৱিত কৰাৰ অভিযোগত আমেৰিকা যুক্তৰাষ্ট্ৰত প্ৰতিক্ৰিয়াৰ সন্মুখীন হোৱাৰ পিছত, ফেচবুকে ৰাজনৈতিক বিজ্ঞাপন দিয়া লোকসকলৰ পৰিচয় আৰু ঠিকনা পৰীক্ষা কৰাৰ বাবে 2018 চনত এক নীতি প্ৰস্তুত কৰিছিল। বৰ্তমান এই সকলো বিজ্ঞাপনদাতাক বিজ্ঞাপনৰ বাবে কোনে ধন পৰিশোধ কৰিছে ঘোষণা কৰিবলৈ আৰু বিজ্ঞাপন পুথিভঁৰালত পুঁজি সংস্থাৰ বিৱৰণ প্ৰদৰ্শন কৰিবলৈ উল্লেখ কৰা হৈছে। অৱশ্যে, ফেচবুকে বিজ্ঞাপনদাতাৰ দ্বাৰা পৰিচয় প্ৰকাশ সত্য নে নাই সেয়া প্ৰমাণিত নকৰে। ৰাজনৈতিক দল বা তেওঁলোকৰ প্ৰাৰ্থীৰ হৈ এই বিজ্ঞাপনবোৰক পুঁজি যোগান ধৰা হ'ব পাৰে নে নাই সেয়াও পৰীক্ষা হোৱা নাই বৰ্তমানলৈকে।\nফেচবুকে "যোগ্য" বাতৰি সংগঠনৰ দ্বাৰা দিয়া সকলো বিজ্ঞাপনক প্ৰমাণীকৰণ বা পুঁজি ৰখাৰ পৰা ৰেহাই দিছিল। ফেচবুকে এই ৰেহাইবোৰ নিউজেৰ বিজ্ঞাপনত প্ৰয়োগ কৰা নাছিল। অৰ্থাৎ, ফেচবুকে নিউজেক এক স্বতন্ত্ৰ বাতৰি সংগঠন হিচাপে গণ্য কৰা নাছিল।\nটিআৰচিৰ প্ৰশ্নৰ উত্তৰত, শলভ উপাধ্যায়ে নিউজেক আল জাজিৰাৰ দৰে সংবাদ সংস্থাৰ সৈতে তুলনা কৰে। উপাধ্যায়ে কয়, "আমি মেটা বিজ্ঞাপন পুথিভঁৰালৰ ব্যৱহাৰ কৰোঁ যাতে আমাৰ সমল বিভিন্ন ধৰণৰ প্ৰসাৰিত হয়।" উপধায়াৰ সম্পূৰ্ণ উত্তৰ ইয়াত পঢ়িব পাৰি।\nRIIHL, JPL, the ECI আৰু বিজেপিয়ে কেইবাবাৰু শুৱৰাই দিয়া স্বত্বেও TRCৰ প্ৰশ্নৰ উত্তৰ দিয়া নাই।\nৰিলায়েন্সৰ দ্বাৰা প্ৰচাৰিত নিউজে একমাত্ৰ সত্তা নেকি যিয়ে ফেচবুক বিজ্ঞাপনৰ জৰিয়তে গোপনে বিজেপিক ইয়াৰ সম্পৰ্ক প্ৰকাশ নকৰাকৈ প্ৰচাৰ কৰিছে? শৃংখলাটোৰ দ্বিতীয় অংশত ফেচবুকত চাৰোগেট বিজ্ঞাপনৰ অংশ হোৱা আনসকলক প্ৰকাশ কৰা ।\nKumar Sambhav isamembers of The Reporters’ Collective (www.reporters-collective.in) and Nayantara Ranganathan isaresearcher with ad.watch (https://ad.watch ). This story was originally published in English by Al Jazeera (www.aljazeera.com)\nCold wave hits BTAD areas\n12 Jan 2018 - 6:50pm | AT News\nKokrajhar: Kokrajhar along with other BTAD districts are reeling under severe cold as the mercury level has gone down, down and down. The day marked nearly9degree Celsius early in the morning...


প্ৰসংগঃ মূল্যবৃদ্ধি! BJP চৰকাৰে নিজকে ৰাইজৰ চৰকাৰ বুলি ভৱাৰ নৈতিক অধিকাৰ নাইঃ AJP - NEWS8 NorthEast\nHome/অসমীয়া/অসম/প্ৰসংগঃ মূল্যবৃদ্ধি! BJP চৰকাৰে নিজকে ৰাইজৰ চৰকাৰ বুলি ভৱাৰ নৈতিক অধিকাৰ নাইঃ AJP\nপ্ৰসংগঃ মূল্যবৃদ্ধি! BJP চৰকাৰে নিজকে ৰাইজৰ চৰকাৰ বুলি ভৱাৰ নৈতিক অধিকাৰ নাইঃ AJP\nপেট্ৰ’ল ডিজেলৰ লগতে ৰাজ্যত প্ৰতিদিনে হোৰাহোৰে বৃদ্ধি পাইছে নিত্য ব্যৱহাৰ্য সামগ্ৰীৰ মূল্য।\nমূল্যবৃদ্ধিক লৈ কোনো নিয়ন্ত্ৰণ নাই বিজেপি চৰকাৰৰ।\nযাৰ বাবে সমালোচনাৰ সন্মুখিন হৈছে শাসকীয় বিজেপি দল।\nমূল্যবৃদ্ধিক লৈ প্ৰতিক্ৰিয়া প্ৰকাশ কৰি বিজেপি চৰকাৰক এইবাৰ তীব্ৰ সমালোচনা কৰিছে অসম জাতীয় পৰিষদে।\nএক প্ৰেছ বিজ্ঞপ্তিত দলৰ সভাপতি লুৰীণজ্যোতি গগৈ আৰু সাধাৰণ সম্পাদক জগদীশ ভূঞাই কয়- ভাল দিন আৰু পৰিৱৰ্তনৰ সপোন দেখুৱাই ক্ষমতালৈ অহা কেন্দ্ৰৰ নৰেন্দ্ৰ মোদী চৰকাৰ আৰু ৰাজ্যৰ হিমন্ত বিশ্ব শৰ্মা চৰকাৰৰ চৰম জনবিৰোধী নীতিৰ ফলশ্ৰতিত আজি অসমত পেট্ৰলৰ মূল্যই এশটকাৰ ঘৰ অতিক্ৰম কৰাৰ লগে লগে দুয়োখন চৰকাৰে নিজকে ৰাইজৰ চৰকাৰ বুলি ভৱাৰ নৈতিক অধিকাৰ হেৰুৱাই পেলালে।\nমূল্যবৃদ্ধি নিয়ন্ত্ৰণ আৰু নিবনুৱা সমস্যা সমাধানকে ধৰি জনসাধাৰণৰ জীৱন-জীৱিকাৰ মৌলিক সমস্যাসমূহ সমাধানৰ সপোন দেখুৱাই কেন্দ্ৰ আৰু ৰাজ্য উভয়তে ক্ষমতালৈ অহা বিজেপি দলৰ চৰকাৰে গাদীত বহাৰ পিছতেই সকলো জনমুখী প্ৰতিশ্ৰুতি পাহৰি নিৰ্দিষ্ট কিছু পুঁজিপতি গোষ্ঠীৰ বহতীয়া হৈ পৰাৰ মূল্য আজি দেশবাসীয়ে ভৰিবলগা হৈছে বুলি মন্তব্য দলটোৰ।\nলগতে কয়- অন্য দলৰ চৰকাৰ থকা দিনত বিজেপিয়ে মূল্যবৃদ্ধিৰ প্ৰতিবাদত দেশ কঁপাইছিল৷ কিন্তু এতিয়া পেট্ৰল-ডিজেল-ৰন্ধন গেছ আৰু খাদ্য সামগ্ৰীৰ পৰা আৰম্ভ কৰি দৰৱ আৰু নিৰ্মাণ সামগ্ৰীলৈ সকলোতে অসহনীয় মূল্য বৃদ্ধি হোৱাৰ পিছতো কিন্তু বিজেপি নেতাসকলে মৌনব্ৰত ধাৰণ কৰি আছে৷ এয়া দেশবাসীৰ প্ৰতি কৰা চৰম প্ৰতাৰণ।\nইণ্ডাষ্ট্ৰিয়েল বেংকৰ কোটি কোটি টকীয়া কেলেংকাৰীৰ ৰহস্য ফাদিল, জেৰাত মুখ খুলিছে শুভ্ৰজ্যোতি ভৰালীয়ে…\nজামিন পালে চিকিৎসক নভনীল বৰুৱাই, কেনেদৰে আগবাঢ়িব তদন্ত...?\nইণ্ডো ম্যানমাৰ সীমান্ত সেনাৰে হোৱা সংঘৰ্ষত নিহত ৪ কুকি বিদ্ৰোহী কেডাৰ...\nসত্যৰঞ্জন বৰাৰ বিৰুদ্ধে গোচৰ ৰুজু AAMSUৰ…\nপুনৰ এনকাউণ্টাৰ! পলাবলৈ চেষ্টা কৰি আৰক্ষীৰ গুলীত আহত ড্ৰাগছ মাফিয়া…\nআজি কাতি বিহু, সাতামপুৰুষীয়া পৰম্পৰা ৰক্ষা কৰি ৰাজ্যজুৰি কাতি বিহু পালন…\nনৱেম্বৰ মাহৰ পৰাই মাইক্ৰফাইনেন্সৰ ঋণ উভতাই দিয়াৰ কাম আৰম্ভ হ’বঃ মুখ্যমন্ত্ৰী…\nঅখিল গগৈয়ে লুঙী পিন্ধি অবৈধ বেদখলকাৰীক সুৰক্ষা দিবলৈ চেষ্টা কৰিছেঃ বিমল বৰা…\nশোকাৱহ! ৪বছৰীয়া সন্তানক নিঠৰুৱা কৰি ব্ৰহ্মপুত্ৰৰ বুকুত জঁপিয়াই গ’লগৈ প্ৰিয়ংকা গগৈ…


বিশিষ্ট শিক্ষাবিদ শ্ৰীযুত বসন্ত ডেকাৰ সৈতে হোৱা এক আচুতীয়া সাক্ষাৎকাৰ - সাহিত্য ডট অৰ্গ\n১) সাঃ ডঃ অঃ চাৰ নমস্কাৰ৷ ই-আলোচনী সাহিত্য ডট অৰ্গৰ ফালৰ পৰা আপোনাৰ লগত আমি আপোনাৰ কৰ্মজীৱন সম্পৰ্কে কিছু কথা পাতিম৷ আপোনাক অভিনন্দন৷\nবঃ ডেঃ নমস্কাৰ।\n২) সাঃ ডঃ অঃ চাৰ আপোনাৰ শৈশৱৰ কথাৰে আৰম্ভ কৰোঁ।\nবঃ ডেঃ শৈশৱৰ কথাৰে আৰম্ভ কৰিব পাৰোঁ।\n৩) সাঃ ডঃ অঃ চাৰ আমি জনাত আপুনি অসমৰ অন্যতম সাংস্কৃতিক কেন্দ্ৰ তেজপুৰত ডাঙৰ-দীঘল হৈছিল। সেইসময়ৰ তেজপুৰৰ সামাজিক আৰু সাংস্কৃতিক পৰিবেশৰ বিষয়ে অলপ ক’ব নেকি? আপোনাৰ জীৱনত প্ৰভাৱ পেলোৱা বিশেষ ব্যক্তি?\nবঃ ডেঃ আমাৰ সৰুকালৰ তেজপুৰখন বিনন্দীয়া আছিল। শান্ত পৰিবেশ। পৰিষ্কাৰ বাট-পথ। অনুপম প্ৰাকৃতিক সৌন্দৰ্য। বিৰল ভাস্কৰ্য। বুৰঞ্জীয়ে গৰকা অগ্নিগড়, আদি সকলো আছিল আমাৰ সৰুকালিৰ লগৰীয়া।\nমোক গঢ় দিয়া বিশেষ ব্যক্তি দুগৰাকী হ’ল মোৰ দেউতা প্ৰয়াত লোকনাথ ডেকা আৰু মোৰ দাদা ড. অখিল কুমাৰ ডেকা। মোৰ জীৱনত সময়ৰ বালিত ৰৈ যোৱা শক্তিশালী চিন্তাবোৰেহে সদায়ে প্ৰভাৱ পেলাই আহিছে।\n৪)সাঃ ডঃ অঃ আপোনাৰ কৰ্মজীৱন আৰু অসম বিজ্ঞান সমিতিৰ লগত কেতিয়া আৰু কেনেদৰে জড়িত হৈ পৰিল, সেইবিষয়ে অলপ জনাব নেকি?\nবঃ ডেঃ অসম বিজ্ঞান সমিতিৰ লগত মোৰ সম্পৰ্ক ১৯৮৪ চনত আৰম্ভ হৈছিল। সেইসময়ৰ সাধাৰণ সম্পাদক ড. কুলেন্দু পাঠকে মোক কিতাপ প্ৰকাশৰ দায়িত্ব দিছিল। প্ৰায় দুটা দশকত মোৰ প্ৰচেষ্টাত অসম বিজ্ঞান সমিতিয়ে এশ বিছখনমান কিতাপ প্ৰকাশ কৰিছিল। সেইখিনি সুবিধা পোৱাৰ বাবে মই সমিতিৰ ওচৰত কৃতজ্ঞ। অসম বিজ্ঞান সমিতিয়ে প্ৰকাশ কৰা ক) ক্ষেত্ৰ তত্বৰ ডেৰশ বছৰ, খ) বিজ্ঞান অভিধান( ১ম, ২য় খণ্ড) , গ) অসমৰ গছ-গছনি( ১ম, ২য় খণ্ড), ঘ) কি, কিয় আৰু কেনেকৈ (১ম) , ঙ) ন’বেল বঁটা বিজয়ী — কিতাপকেইখনৰ সম্পাদনা/ সহসম্পাদনাৰ লগত জড়িত হৈছিলোঁ।\n৫) সাঃ ডঃ অঃ মাতৃভাষাৰ উন্নতিৰ হকে আপোনাৰ অৰিহণা সকলোৰে জ্ঞাত। ” মাতৃভাষাত জ্ঞান লাভ কৰিলেহে শিশুসকলে প্ৰকৃততে শিক্ষালাভ কৰিবলৈ সক্ষম হয়” এই ধাৰণা লৈয়ে আপোনালোকে “অসম জাতীয় বিদ্যালয়ৰ দৰে সফল শিক্ষানুষ্ঠান প্ৰতিস্থা কৰাত আগভাগ লয়। ব্যক্তিগতখণ্ডৰ অভিজাত ইংৰাজী মাধ্যমৰ বিদ্যালয়ৰ প্ৰতিপত্তিক প্ৰত্যাহ্বান হিচাপে লৈ অসমীয়া মাধ্যমৰ এনে এখন বিদ্যালয় স্থাপন কৰাৰ ধাৰণাটো কিদৰে মনলৈ আহিছিল? এইক্ষেত্ৰত প্ৰথম অৱস্থাত অভিভাৱকৰ ফালৰ পৰা কেনেধৰণৰ সঁহাৰি লাভ কৰিছিল?\nবঃ ডেঃ নিজৰ উঠি অহা ল’ৰা-ছোৱালী পঢ়ুৱাবলৈ এখন ভাল বিদ্যালয়ৰ তাগিদাতে আমি কেইজনমানে অসম জাতীয় বিদ্যালয় স্থাপন কৰিছিলোঁ। আন মাধ্যমৰ বিদ্যালয়ক প্ৰত্যাহ্বান জনাবলৈ জাতীয় বিদ্যালয় স্থাপন কৰা হোৱা নাছিল। অসমৰ সচেতন অভিভাৱকে জানে যে অসমীয়া মাধ্যমৰ বিদ্যালয়ত পঢ়িয়েই বহু ব্যক্তিয়ে অসমৰ জন-জীৱনলৈ উৎকৃষ্ট অৰিহণা যোগাই আহিছে। সেইবাবেই অসম জাতীয় বিদ্যালয়ৰ ধাৰণাটোৰ প্ৰতি অভিভাৱকৰ সঁহাৰি আশাজনক আছিল।\n৬)সাঃ ডঃ অঃ “হাতে কামে বিজ্ঞান” এই ধাৰণাটো সাৰোগত কৰিয়েই আপুনি সমগ্ৰ কৰ্মজীৱনত শিক্ষাদান কৰি আহিছে। অসম জাতীয় বিদ্যালয়ত প্ৰাথমিক পৰ্যায়ৰ পৰা ব্যৱহাৰিক বিজ্ঞান বিষয়টোৱে গুৰুত্ব লাভ কৰি অহা আমি দেখিবলৈ পাইছোঁ। অসমৰ অন্যান্য বিদ্যালয়সমূহত এই বিষয়টোৰ জনপ্ৰিয়তাৰ বাবে বিশেষ ব্যৱস্থা হাতত লৈছে নেকি?\nবঃ ডেঃ পৰীক্ষা-নিৰীক্ষাৰ জৰিয়তে তৃতীয় শ্ৰেণীৰ পৰাই বিজ্ঞান শিকাবলৈ জাতীয় বিদ্যালয়ত সিদ্ধান্ত লোৱা হৈছিল। বোধহয় দেশৰ ভিতৰতে প্ৰথমবাৰৰ বাবে আমি ষষ্ঠ শ্ৰেণীৰ পৰা ছাত্ৰ-ছাত্ৰীক বিজ্ঞান সঁজুলিৰ বাকচ যোগান ধৰিছিলোঁ। হাতে-কামে বিজ্ঞান শিকোৱাৰ প্ৰচেষ্টা অসম জাতীয় বিদ্যালয়ৰ লগত শৈক্ষিক সম্পৰ্ক ৰখা আন সকলো বিদ্যালয়ত চলি আহিছে।\n৭) সাঃ ডঃ অঃ আপুনি ৰচনা কৰা গ্ৰন্থসমূহৰ বিষয়ে জনাব নেকি? আপোনাৰ সুদীৰ্ঘ কৰ্মময় জীৱনত আপোনাৰ সহধৰ্মিনী কিৰণ বাইদেউৰ ভুমিকা কেনেকুৱা আছিল?\nবঃ ডেঃ এতিয়ালৈকে ৰচনা কৰা কিতাপসমূহ হ’ল —- ১) পৰমাণু আৰু পাৰমাণবিক কণিকাৰ আবিষ্কাৰ, ২) কোৱান্টাম ধাৰণাৰ উৎপত্তি আৰু বিকাশ, ৩) কণিকা, তৰংগ আৰু দ্বৈতবাদ, ৪) মহাকাশ আৰু সময় ৫)হাতে কামে বিজ্ঞান শিকোঁ (১ম , ২য় খণ্ড) ৬) পদাৰ্থবিজ্ঞানৰ ক্ৰমবিকাশ (অনুবাদ, মূল: এলবাৰ্ট আইনষ্টাইন আৰু লিঅ’প’ল্ড ইনফেল্ড) ৭) The Universe and God, ৮) The Design The Betrayal The Assam Movement.\nমোৰ সকলো কামৰ লগত মোৰ পৰিবাৰ কিৰণ ডেকা লগে ভাগে থাকে। কিৰণৰ ওচৰতো মই কৃতজ্ঞ।\n৮)সাঃ ডঃ অঃ মাতৃভাষাৰ চৰম দুৰ্যোগৰ সময়তে “অসম জাতীয় বিদ্যালয়ৰ” নিচিনা শিক্ষানুষ্ঠান অসমৰ ৰাইজক উপহাৰ দি “শিশুক মাতৃভাষাত বিজ্ঞানসন্মত” ভাবে শিক্ষাপ্ৰদানৰ আন্দোলনৰ অন্যতম পৃষ্ঠপোষক হিচাপে ২০১৬ চনৰ “ক্ৰান্তিকাল সাহিত্য সন্মান” আৰু “অসম সাহিত্য সভা”ৰ দ্বাৰা অসমীয়া মাধ্যমৰ বিদ্যালয়ৰ উন্নতিৰ হকে থকা আপোনাৰ অৱদানৰ বাবে স্বীকৃত হৈ আপোনাৰ কেনে অনুভৱ হৈছে?\nবঃ ডেঃ “ক্ৰান্তিকাল সাহিত্য সন্মান” আৰু “অসম সাহিত্য সভা”ৰ দ্বাৰা স্বীকৃত হৈ নিজকে কিছু মূল্যায়ন কৰাৰ সুবিধা পাইছোঁ। নিজৰ ঠাইখিনিৰ আৰু নিজৰ মানুহখিনিৰ বাবে কিবা অলপ কৰিব পাৰিছোঁ বুলি অনুভৱ হৈছে।\n৯)সাঃ ডঃ অঃ জীৱনৰ সুদীৰ্ঘ সময় মাতৃভাষাৰ উন্নতিৰ হকে আত্মনিয়োগ কৰাৰ পাছত, অসমীয়া ভাষাৰ ভবিষ্যত সম্পৰ্কে আপুনি কি ধাৰণা কৰে?\nবঃ ডেঃ অসমীয়া ভাষা কোৱা মানুহ সদায় থাকিব। কিন্তু ভাষাটোৰ স্থিতি বৰ্তমানৰ আৰু ভবিষ্যতৰ নতুন প্ৰজন্মৰ ওপৰত সকলোখিনি নিৰ্ভৰ কৰিব। বৰ্তমানলৈকে হতাশ হোৱাৰ অৱস্থা এটা আহি পৰা নাই।\n১০) সাঃ ডঃ অঃ অসম জাতীয় বিদ্যালয়ৰ মূলমন্ত্ৰ “কৰ্ম মোৰ সংস্কৃতি” কথাষাৰি আপুনি ব্যক্তিগত জীৱনতো আখৰে আখৰে পালন কৰি আহিছে। অৱসৰৰ পাছত কেনেকুৱা ধৰণৰ কামকাজত জড়িত হৈ আছে?\nবঃ ডেঃ ‘অৱসৰ’ শব্দটো বেয়া পোৱা শব্দ। বৰ্তমান অন্যান্য কামৰ লগতে আমাৰ পৰিয়ালে আৰম্ভ কৰা অৰ্কিড প্ৰকাশনৰ লগত বাৰুকৈয়ে জড়িত। ড. ভূপেন হাজৰিকাৰ বিষয়ে এখন বৃহৎ কিতাপ (Dr. Bhupen Hazarika A Legend) আমিয়েই প্ৰকাশ কৰিছোঁ। প্ৰিয় কাম পদাৰ্থ বিজ্ঞান পঢ়া। আৰু ক্ষমতা নিবিচৰা ৰাজনীতিত আগৰে পৰা জড়িত হৈ আছোঁ।\n১১)সাঃ ডঃ অঃ যদি আমি হাইস্কুল শিক্ষান্ত পৰীক্ষাত স্থান লাভ কৰা কথাটো বিবেচনা কৰোঁ, অসমীয়া মাধ্যমৰ বিদ্যালয়ৰ এসময়ত জয়জয় ময়ময় অৱস্থা আছিল। কিন্তু লাহে লাহে দেখা গ’ল যে ইংৰাজী মাধ্যমৰ ফলাফলসমূহ তুলনামূলকভাবে বেছি ভাল হ’বলৈ ধৰিলে। অভিভাৱকসকলে নিজৰ ল’ৰাছোৱালীক ইংৰাজী মাধ্যমত পঢ়ুৱাবলৈ একপ্ৰকাৰ হেঁতা-ওপৰা কৰিবলৈ ধৰাৰ নিচিনা দৃশ্য দেখিবলৈ পোৱা গ’ল। জাতীয় বিদ্যালয়ৰ স্থাপনৰ আঁৰত এই পৰিঘটনাটোৱে কিবা ভূমিকা লৈছিল নেকি?\nবঃ ডেঃ আমি বিদ্যালয়বোৰত শিশুক নিজেই শিকিবলৈ সুবিধা নিদিওঁ। এই এৰাল দিয়া ব্যৱস্থাটোৰ সলনি কৰিবলৈ নতুন চিন্তাৰ এখন বিদ্যালয়ৰ প্ৰয়োজন আছিল। মূলতঃ এই ধাৰণাটোৰেই অসম জাতীয় বিদ্যালয় আগবঢ়াই নিবলৈ চেষ্টা কৰিছিলোঁ। বহু দূৰেই যাব লগা আছে।\n১২)সাঃ ডঃ অঃ অসম জাতীয় বিদ্যালয় এতিয়া এক অতিকৈ সফল অনুষ্ঠান। অসমৰ ঠায়ে ঠায়ে এই অনুষ্ঠানৰ শাখা খোলাৰ মানে ধৰি লওক একধৰণৰ “franchisee concept” ৰ পৰিকল্পনা আপোনালোকে কৰিছে নেকি?\nবঃ ডেঃ ২০১৪ চনৰ ১জানুৱাৰীৰ পৰা অসম জাতীয় বিদ্যালয়ৰ পৰিচালনাৰ পৰা মই অব্যাহতি লৈছোঁ। আপুনি কোৱা ধাৰণটো(franchise concept) আগতে লোৱা হোৱা নাছিল। এতিয়াৰ কথা নাজানোঁ।\n১৩)সাঃ ডঃ অঃ জাতীয় বিদ্যালয় পাঠ্যক্ৰমৰ বাবে আপোনালোকে নিশ্চয় অইন পাঠ্যক্ৰমসমূহো চালি-জাৰি চাইছিল। সেই পাঠ্যক্ৰমবোৰ আপোনালোকে কেনেকৈ evaluate কৰিছিল? আৰু কোনবোৰ কথাত আপোনালোকে বেছিকৈ গুৰুত্ব দিছিল?\nবঃ ডেঃ এখন বিদ্যালয়ত সকলো কথাই একমাত্ৰ শিশুৰ সুবিধা-অসুবিধাৰ দিশৰ পৰা চিন্তা কৰিব লাগিব। এসোপা বোজা জাপি দিলে শিক্ষাগ্ৰহণ যান্ত্ৰিক হৈ পৰিবলৈ বাধ্য হয়। শিকাৰ ওপৰতহে গুৰুত্ব দিব লাগিব। বোজাৰ ওপৰত নহয়।\n১৪)সাঃ ডঃ অঃ অসমীয়া ভাষা সাহিত্যক ভবিষ্যতে জীয়াই ৰখাৰ ক্ষেত্ৰত সাহিত্য ডট অৰ্গ দৰে ই-আলোচনীসমূহৰ ভুমিকা সম্পৰ্কে আপুনি কি ভাবে?\nবঃ ডেঃ চিন্তা-ধাৰণাৰ বিনিময় সকলোৰে বাবে খুবেই দৰকাৰী কথা। সাহিত্য ডট্ অৰ্গৰ ভুমিকাৰ সলাগ ললোঁ। আনেও নিশ্চয় ল’ব।\n১৫)সাঃ ডঃ অঃ চাৰ, আপোনাৰ সুস্বাস্থ্য কামনা কৰি আমাক এইখিনি সময় দিয়াৰ বাবে ধন্যবাদ জ্ঞাপন কৰিলোঁ।\nবঃ ডেঃ মোৰ বিষয়ে অলপ কথা জানিবলৈ বিচৰা বাবে সাহিত্য ডট্ অৰ্গকো ধন্যবাদ যাচিলোঁ।\n← অসমত শক্তি সাধনাৰ (শাক্ত ধৰ্মৰ) ঐতিহ্য আৰু পৰম্পৰা (জুনমনি কাকতি)\nসম্পাদকীয় -(উৎপলা কৌৰ) →\nজীৱনটোৰ নিজাকৈ কোনো অৰ্থ নাই – সমিৰণ বৰুৱাৰ সৈতে অতনু ভট্টাচাৰ্যৰ বাৰ্তালাপ (ইউনিক’ডকৰণ- প্ৰাণজ্যোতি নাথ)


বজাৰত আপুনি এতিয়াই ক্ৰয় কৰিব পৰা ১০ টা আটাইতকৈ দামী স্কটছ্\nনিজকে ৰঙীণ কৰি তোলাৰ হেঁপাহ জাগিছে? ইয়াৰ কেইটোপালমান সেৱন কৰিয়েই আপুনি সপোন ৰাজ্যত ডুবি যাব পাৰে।\nএতিয়া বজাৰত উপলব্ধ হৈছে এনে কেইটামান দামী স্কটছ। আপুনি যদি অকনমান অনাবিল আনন্দৰ সুযোগ বিচাৰিছে, ই হ’ব পাৰে আপোনাৰ অত্যন্ত ভাল সংগী!\n১.The Macallan 15 Year Old 1947 (bottled 1962) Fine & Rare\nদ্য মেকালন ফাই এণ্ড ৰেয়াৰ ৰেঞ্জে আগবঢ়াইছে সুৰা কাৰখানাৰ আটাইতকৈ পুৰণি সাঁচতীয়া এই ১৫ বছৰ পুৰণি এক বিশেষ আকৰ্ষণীয় সম্ভাৰ।এই স্কটছ বিধ ১৯৪৭ চনৰ পৰাই প্ৰতিটো দশকতে সজীৱ ৰূপত বৰ্তি আছে।\nবজাৰত ইয়াৰ মূল্য হৈছে £20,895.95,অৰ্থাৎ ভাৰতীয় টকাৰ মূল্যত ১৮,০৬,৬২২.৪৯টকা।\n#macallan #macallan1947 #scotchwhisky\nA post shared by @ wines_lifestyle on Oct 22, 2016 at 12:37pm PDT\n২. Dalmore 50 Year Old (newest release)\nসুৰা কাৰখানাৰ বাবে কাম কৰা ডালম’ৰৰ মাষ্টাৰ ডিষ্টিলাৰ ৰিচাৰ্ড পেটাৰছনৰ ৫০ সংখ্যক বাৰ্ষিকী উদযাপনৰ সময়ত মুকলি কৰা এইটো তেওঁ নিজ হাতে কাম কৰা এবিধ অতুলনীয় সুৰা।\nডমাইন হেনৰী গিৰাউডৰ পৰা চেম্পেইনৰ পিপাত ৫০ দিনৰ বাবে মজিবলৈ দিয়াৰ আগতে ইয়াক বিভিন্ন প্ৰক্ৰিয়াৰে প্ৰস্তুত কৰাহয়।\nবজাৰত ইয়াৰ মূল্য হৈছে £50,000,অৰ্থাৎ ভাৰতীয় টকাৰ মূল্যত ৪৩,২২,৮০৭.১৯ টকা।\n৩. Johnnie Walker Blue Label 1805 Celebration\nপ্ৰায় ৪৫-৭০ বছৰ পুৰণি এই ব্লেণ্ডটো হুইস্কিৰ পৰা প্ৰস্তুত কৰি তোলা হৈছে।গতিকে, আপুনি বুজিছেই যে আপুনি এটা ভাল সোৱাদ লাভ কৰিব।\n‘জনী ৱাকাৰ’ ব্ৰেণ্ডৰ ২০০সংখ্যক বাৰ্ষিকী উদযাপনৰ বাবে ইয়াক মুকলি কৰা হৈছে আৰু তেওঁলোকৰ কিছুমান আটাইতকৈ উকৃষ্ট পানীৰ পৰা প্ৰস্তুত কৰা হৈছে।\nইয়াৰ মাত্ৰ ২০০ টা বটলহে মুকলি কৰি দিয়া হৈছে।\nবজাৰত ইয়াৰ মূল্য হৈছে £20,000,অৰ্থাৎ ভাৰতীয় টকাৰ মূল্যত ১৭,২৯,০৭২.৫১টকা।\n৪. The Macallan In Lalique 65 Year Old\nমেকালান ছিক্স পিলাৰ কালেকশ্যনত এইটো শেহতীয়া প্ৰস্ততি আৰু চূড়ান্ত পৰ্যায়ত ইয়াক এটা সুন্দৰ বটলত মুকলি কৰা হ’ব।\nবটলটো অতি ধুনীয়া আৰু ভিতৰত আছে এক বিশুদ্ধ গুণৰ পানীয়। এইবিধ সুৰা ৬৫ বছৰ পুৰণি আৰু মেকালানৰ এবিধ বিৰল সুৰা।\nবজাৰত ইয়াৰ মূল্য হৈছে £49,995.00,অৰ্থাৎ ভাৰতীয় টকাৰ মূল্যত ৪৩,২০,৬১৮.৭৪টকা।\n৫. Mortlach 1935 75 Year Old\nগৰ্ডন এণ্ড মেকফাইলে প্ৰস্তুত কৰা বটলটো এতিয়ালৈকে মুকলি হোৱা এবিধ আটাইতকৈ পুৰণি হুইস্কি বুলি ভৱা হৈছে।ইয়াৰ মাত্ৰ ১০০ টা সুৰাৰ বটলহে মুকলি কৰা হৈছে।\nই যেনেকৈ অতুলনীয় পুৰণি, সেইদৰে ই অতুলনীয়ভাৱে বিৰলো।ইয়াৰ মূল্যটোৱে হয়তো ইয়াৰ পৰিচয়ৰ আভাস দিব।\nবজাৰত ইয়াৰ মূল্য হৈছে £22,500,অৰ্থাৎ ভাৰতীয় টকাৰ মূল্যত ১৯,৪৪,৫৬৮.৮৭টকা।\n৬. Tamdhu 50 Year Old\nইয়ান মেকলয়ড ডিষ্টিলাৰ্ছ ৰ ১২০ সংখ্যক বাৰ্ষিকী উদযাপনত মুকলি কৰিবলৈ লোৱা টামধু ডিষ্টিলাৰীৰ এই বিধৰ মূল্য যিমান তাৰ গুণাগুণো সিমান।\nপুৰণিয়েই নহয়, অতুলনীয় সংমিশ্ৰনেৰে ই এক দুৰ্লভ পানীয়। ওক কাঠৰ নিৰ্মিত সুন্দৰ বটলত ৰূপালী প্লেট লগোৱা বিলাসী বসনত ইয়াৰ আকৰ্ষণেই হৈ পৰিছে সুকীয়া।\nবজাৰত ইয়াৰ মূল্য হৈছে £16,000,অৰ্থাৎ ভাৰতীয় টকাৰ মূল্যত ১৩,৮২,১১২.০০টকা।\nWell holy fucking Moses – here's @tamdhuwhisky 50yo! What an honour to attend the launch dinner at @hamiltoninches tonight 🙂 #scotch #whisky #singlemalt #maltwhisky #singlemaltwhisky #dram #instadram #dramfine #tamdhu #speyside #50yo #hamiltonandinches #hamiltoninches #distillery #warehouse #whiskyblog #whiskyblogger #blog #blogger #whiskywriter #drinkswriter #tamdhu50 #holyfuckingmoses\nA post shared by Edinburgh Whisky Blog (@edinburghwhisky) on Mar 23, 2017 at 3:13pm PDT\n৭. Balvenie 43 Year Old 1972\nবেলভেনি’ৰ ডি চি এছ সংগ্ৰহৰ ই এবিধ পুৰষ্কাৰ প্ৰাপ্ত সুৰা। ১৯৭২ চনৰ প্ৰথম ইয়াক প্ৰস্তুত কৰা হৈছিল আৰু ইয়াৰ পাছত ২০১৬ত ইয়াক বটলত মুকলি কৰা হয়।\nইয়াৰ এতিয়ালৈকে মাত্ৰ ৯৩ টা বটলহে মুকলি কৰা হৈছে। আপুনি যদি কিনিব খোজে বা চেষ্টা কৰে খৰধৰ কৰা ভাল হ’ব।\n৮. Glenmorangie Pride 1974\nহাইলেণ্ডৰ পৰা অহা এই সুৰা বিধ তালিকাৰ আটাইতকৈ দামী নহ’ব পাৰে, কিন্তু নিশ্চিতভাৱে ই এবিধ আকৰ্ষণীয় মদিৰা। ৪১ বছৰ ধৰি ইয়াক মজিবলৈ দি প্ৰস্তুত কৰা হৈছে পানীয়বিধ।\nতালিকাৰ আন আন দামী সুৰাসমূহৰ দৰে ইয়াকো এটা সুন্দৰ বটলত ভৰাই আকৰ্ষণীয় কৰি তোলা হৈছে।\nবজাৰত ইয়াৰ মূল্য হৈছে £7,200,অৰ্থাৎ ভাৰতীয় টকাৰ মূল্যত ৫,১২,৩৩৬.১৬টকা।\n৯. Tullibardine 1952\nটুলিবাৰডাইন ডিষ্টিলাৰী ১৯৪৯ চনত প্ৰতিষ্ঠা হৈছিল আৰু এই হুইস্কিবিধ প্ৰায় তিনি বছৰ পাছত প্ৰস্তুত কৰা হৈছিল আৰু চেৰী কেস্কত সম্পূৰ্ণ কৰা হৈছিল।\nকাৰখানাটোৰ উপলব্ধ এইটো হৈছে আটাইতকৈ পুৰণি সুৰা আৰু মাত্ৰ মাত্ৰ ৭০টা বটলহে প্ৰস্তুত কৰা হৈছিল।\nএটা সুন্দৰ আকৰ্ষণীয় বটলত ৰখা এই সুৰা বিধ বিৰল সোৱাদৰ বুলি প্ৰকাশ।\nবজাৰত ইয়াৰ মূল্য হৈছে £20,000,অৰ্থাৎ ভাৰতীয় টকাৰ মূল্যত ১৭,২৯,০৭২.৫১ টকা।\n@tullibardinewhisky has releaseda60 year old #whisky called #tullibardine1952. Very limited edition with £20,000 price targeted at collectors. The 70 bottles have quietly matured their way through 12 Prime Ministers and 12 US Presidents. Bottle by French crystal maker Baccarat with the design is inspired by the Tullibardine Drop logo. Brilliant #scottishbrands #scottishbrand #madeinscotland #scotlandlover #visitscotland #スコットランド #苏格兰 #Schottland #Ecosse\nA post shared by Scottish Brands (@scottishbrands) on Aug 20, 2015 at 2:28pm PDT\n১০. The Balvenie 46 Year Old\nবেলভেনিৰ এই সুৰা বিধ মাষ্টাৰ ডিষ্টিলাৰ ডেভিড চি ষ্টিৱাৰ্ট’ছ ৰ ডিষ্টিলাৰীৰ সৈতে ৫০ সংখ্যক বাৰ্ষিকী সম্পন্ন কৰা উপলক্ষে কৰা উদযাপনত মুকলি কৰা হৈছে।\nইয়াৰ মাত্ৰ ৬৮ টা বটলহে বৰ্তমান মুকলি হৈছে। তালিকাৰ আন আন সুৰা কেইবিধৰ সৈতে তুলনা নকৰি এইবিধক অৱশ্যেই জুতি ল’বলগীয়া মদিৰা হিচাপে আপুনি সংগ্ৰহ কৰিব পাৰে।\nবজাৰত ইয়াৰ মূল্য হৈছে £19,000,অৰ্থাৎ ভাৰতীয় টকাৰ মূল্যত ১৬,৪৪,০৮৮.৬৯ টকা।


কেপচিকামৰ গুণাৱলীৰ সৈতে পৰিচিত হওঁ আহক — Vikaspedia\nকেপচিকামৰ উপকাৰিতাৰ তালিকা -\n১)কিডনি ৰোগীৰ বাবে কিয় উপকাৰী?\nকিডনি ৰোগীৰ সচৰাচৰ সংগী হয় এনিমিয়া, ডায়েবেটিজ, হৃদৰোগ, উচ্চ ৰক্তচাপ, পেটৰ বিষ৷ এইকেউটাকে নিয়ন্ত্ৰণ কৰিবব পাৰে নিয়মীয়া কেপচিকামৰ সেৱনে৷ ভিটামিন-চি, ভিটামিন-এ, আইৰণ, ফলিক এচিডে এনিমিয়াৰ সংশোধন কৰে৷ ডায়েবেটিজৰ নিয়ন্ত্ৰণত কেপচিকামৰগুৰুত্বপূৰ্ণ ভূমিকা থাকে৷ কেপচিকামে ক’লেষ্টৰল আৰু ট্ৰাইগ্লিচাৰাইড কমাই হৃদৰোগৰ সম্ভাৱনা হ্ৰাস কৰে৷ প’টেচিয়ামে তেজৰ নলী বহলাই (Vasodilation কৰি) উচ্চ ৰক্তচাপ কমায়৷ কিডনি ৰোগীয়ে পাই থকা বিষৰ মাত্ৰা কেপচিকামে হ্ৰাস কৰে৷ তেজ পৰিষ্কাৰ কৰি দূষিত জমা পদাৰ্থ প্ৰসাবেদি ওলিওৱাত কেপচিকাম সহায়ক৷ ভিটামিন-বি৬ৰ উপস্থিতিৰ ফলত প্ৰসাবৰ পৰিমাণ বৃদ্ধি হোৱাৰ (Diuretic action) ফলত ভৰি ফুলা কমে৷ তেজৰ ক্ৰিয়েটিনিনৰ পৰিমাণ হ’ল কিডনিৰ আইনাৰ দৰে৷ কেপচিকামে নানান ধৰণেৰে উপকাৰ কৰি তেজৰ ক্ৰিয়েটিনিনৰ মাত্ৰা হ্ৰাস কৰাত সহায়ক হয়৷\n২)হৃদৰোগৰ পৰা সুৰক্ষা - ঘাইকৈ অপকাৰী ক’লেষ্টেৰল কমোৱাৰ ফলত৷ লগতে উচচ ৰক্তচাপ কমোৱাত লোৱা ভূমিকাৰ বাবে৷\n৩)কৰ্কট ৰোগৰ পৰা সুৰক্ষা- কেপচিকামৰ এণ্টিঅক্সিডেণ্টে জিন মিউটেশ্বন আৰু আৰ এন এৰ বিনষ্টকৰণ ৰোধ কৰে৷\n৪)ছালৰ ওপৰত উপকাৰী প্ৰভাৱ-ফাইটোকেমিকেলচআৰু এণ্টিঅক্সিডেণ্টে শৰীৰত বাৰ্ধক্যৰ ছাপ পৰিবলৈ নিদিয়ে৷\n৫)চুলিৰ স্বাস্থ্যক সুৰক্ষা দিয়ে- ভিটমিন-বি৬, লাইকোপেন আৰু ফাইবাৰে৷ প’টেচিয়ামে চুলিৰ গুৰিত তেজৰ সঞ্চালন সঠিককৈ ৰাখে৷\n৬)ইমিউনটি বৃদ্ধিকাৰক- লগতে নানাবিধ এণ্টিঅক্সিডেণ্টে শৰীৰৰ ষ্ট্ৰেচজনিত সকলোধৰণৰ অহিত সাধনৰোধ কৰে৷\n৭)নানাবিধ শ্বাস প্ৰণালীৰ ৰোগৰ উপশমত সহায়ক- হাঁপানি, লেৰিনজাইটিজ, এমফাইচিমা, চৰ্দি আদিত৷\n৮)ওজন কমোৱাত সহায়কাৰী ভূমিকা।\n৯)ৰজোনিবৃতি(মেনোপ’জত) উপকাৰী প্ৰভাৱ।\n১০)ডায়েবেটিজ আৰু স্নায়ুৰোগ - কেপচিকামৰ বিশেষকৈ সেউজীয়া কেপচিকামৰ তেজৰ চুগাৰ হ্ৰাস কৰাৰ ক্ষমতা (Hypoglycemic action) দেখা যায়৷ Diabetic Neuropathyৰ প্ৰভাৱ কম কৰে৷\n১১)হাঁড়ৰ উপকাৰিতা- Rheumatoid arthritis আৰু আন আন বাতজনিত বিষৰ উপশম ঘটায়৷\n১২)পাক প্ৰণালীৰ উপযোগী- ডায়েৰিয়া, পেপ্টিক আলচাৰ, পেট-বিষ নিয়ন্ত্ৰণ কৰে৷\n১৩)গৰ্ভকালত উপকাৰিতা- কেপচিকামৰ ফ’লেটে গৰ্ভস্থ সন্তানৰ জন্মগত বিসংগতি (যেনে Spina bifada)ৰোধ কৰে৷\n১৪)চকুৰ বিষ উপশম ঘটায় আৰু দৃষ্টিশক্তি বঢ়ায়৷\n১৫)মাইগ্ৰেইন আৰু আন মূৰৰ বিষ উপশম ঘটায়৷\n১৬)চাইনোচাইটিচ নিয়ন্ত্ৰণত অৱদান আগবঢ়ায়৷\n১৭)বিষহাৰক গুণৰ উপকাৰিতা (anti-inflammatory action)।\n১৮)অন্যান্য- ক্ৰনজ ডিজিজ চিকিৎসাত সহায়কাৰী৷\nকেপচিকাম সিজাই, কেঁচাকৈ চালাডৰ দৰে, আচাৰ বনাই, পিজ্জাত টপ হিচাবে দি ব্যৱহাৰ কৰা হয়৷ মাংস আৰু মাছৰ আঞ্জাত কেপচিকাম ব্যৱহাৰ কৰা হয়৷ কোনোৱে ইয়াৰ পাউদাৰ কীটনাশক হিচাবেও ব্যৱহাৰ কৰে৷\n*শ্বাস কষ্ট কমাবলৈ প্ৰয়োগ কৰা থিয়’ফাইলিনৰ ক্ৰিয়া কেপচিকামে বঢ়াই তুলিব পাৰে৷\n*এণ্টিক’এগুলেণ্ট আৰুএণ্টিপ্লেটলেট (যেনে এচপ্ৰিন, ক্লপিডগ্ৰিল)দৰবৰ সৈতে ক্ৰিয়া কৰে৷\n*ৰক্তচাপ নিয়ন্ত্ৰণ কৰা এচ-ইনহিবেটৰ(যেনে- এনালাপ্ৰিল, কেপ্টপ্ৰিল, লিচিন’প্ৰিল) আদিৰ সৈতেও ক্ৰিয়া কৰে৷\n*আটাইতকৈ বিপদজনক পাৰ্শ্বক্ৰিয়া কোকেইন সেৱনকাৰীৰ ক্ষেত্ৰ হব পাৰে৷ এনেলোকে কেপচিকাম গ্ৰহণ কৰিলে হাৰ্টএটেক হৈ মৃত্যুমুখতো পৰিব পাৰে৷\n*ডায়েলাইচিচৰ ৰোগীয়ে নিজৰ চিকিৎসকৰ পৰামৰ্শ অনুসৰিহে কেপচিকাম গ্ৰহণ কৰিব৷ কিয়নো কেপচিকামত চ’ডিয়াম তেনেই সামান্য থাকিলেও প’টেচিয়াম উচ্চ মাত্ৰাত থাকে৷\n*কেপচিকামৰ মলম বা ক্ৰিম কটা ঘাঁত লগাব নালাগে৷\n*মলম বা ক্ৰিম গৰ্ভৱতী মহিলা আৰু দুগ্ধপান কৰোৱা মাতৃয়ে ব্যৱহাৰ কৰিব পাৰে৷ খোৱাৰ ক্ষেত্ৰত সীমিত মাত্ৰাতহে খাব৷\nঔষধ হিচাবে কেনেদৰে কেপচিকাম ব্যৱহাৰ হয়?\nবিষহাৰক মলম বা ক্ৰিমত অতি বেচিকৈ প্ৰয়োগ হয়৷ লিগন’কেইনৰ সৈতে মিহলাই নাকত দিয়া জুলীয়া দৰব অতিমাত্ৰা গুৰুতৰ মূৰৰ বিষত প্ৰয়োগ কৰা হয়৷ কিছুমান প্লাষ্টাৰ কৰা সামগ্ৰীত বিষহাৰক হিচাবে কেপচিকাম ব্যৱহৃত হয়৷


ক’ৰ’ণা মহামাৰীৰ মাজতেই দেশৰ চাৰি ৰাজ্যত আতংকৰ সৃষ্টি কৰিছে বাৰ্ড ফ্লুৱে\nগুৱাহাটী , January 5, 2021 2:52 pm\nক’ৰ’ণা মহামাৰীৰ মাজতে দেশত পুনৰ দেখা দিছে বাৰ্ড ফ্লুৰ আতংকই। এইবাৰ বাৰ্ড ফ্লু প্ৰথমে আৰম্ভ হৈছে ৰাজস্থানত। ইতিমধ্য চৰকাৰে ৰাজ্যখনত সতৰ্কতা জাৰি কৰিছিল।\nপ্ৰথমাৱস্থাত ৰাজস্থানত বাৰ্ড ফ্লুৰ সংক্ৰমণৰ ফলত শ শ কাউৰী, ময়ূৰ আদি পক্ষীৰ মৃত্যু হোৱাৰ খবৰ আহিছিল।\nৰাজস্থানত আৰম্ভ হোৱা বাৰ্ড ফ্লুৱে সংক্ৰমণ ঘটি এতিয়া বিয়পি পৰিছে মধ্যপ্ৰদেশ, কেৰেলা আৰু হিমাচল প্ৰদেশ পৰ্যন্ত।\nবাৰ্ড ফ্লুৰ আতংকত ইয়াৰ পিছত দেশৰ এই তিনিখন ৰাজ্যইয়ো জাৰি কৰিছে সতৰ্কতা।\nৰাজস্থানৰ ঝালৱাৰ, বাৰাণ, যোধপুৰ আদিত পক্ষীৰ অস্বাভাৱিক মৃত্যুৰ হোৱাত ৰাজ্যখনত বাৰ্ড ফ্লু এলাৰ্ট জাৰি কৰিছিল ৰাজ্যৰ প্ৰশাসনে।\nইফালে কেৰেলাৰ কোট্টায়াম, আলাপ্পুঝা, কাৰুভাট্টা, নেদুমুণ্ডি আদি ঠাইতো বিয়পি পৰিছে এই মাৰাত্মক ভাইৰাছবিধ। ৰাজ্যখনৰ চৰকাৰে সমস্ত আক্ৰান্ত অঞ্চলসমূহৰ এক কিলোমিটাৰ ব্যাসাৰ্ধত কুকুৰা আৰু হাঁহ মিলাই ৪০ হাজাৰ প্ৰজননৰো নিৰ্দেশ দিছে।\nআনহাতে হিমাচল প্ৰদেশৰ জলাভূমিসমূহত আঢ়ৈ হাজাৰো অধিক প্ৰৰিভ্ৰমী পক্ষীৰ মৃত্যু হৈছে। প্ৰথমাৱস্থাত পক্ষীসমূহৰ মৃত্যু কাৰণ জানিব পৰা নাছিল যদিও পিছত মৃত্যু কাৰণ বাৰ্ড ফ্লু বুলি নিশ্চিত হৈছে সংশ্লিষ্ট বিভাগ।\nমধ্য প্ৰদেশৰ ইন্দোৰ. খাৰগোন, চেহোৰ আৰু অন্যান্য অঞ্চলসমূহত বাৰ্ড ফ্লুৱে আতংকৰ সৃষ্টি কৰিছে। ৰাজ্যখন কাউৰীৰো অস্বাভাৱিক হাৰত মৃত্যু হোৱা বুলি জানিব পৰা গৈছে। বিগত দহ দিনত ৰাজ্যখনৰ বিভিন্ন অঞ্চলত চাৰিশৰো অধিক কাউৰীৰ মৃত্যু হৈছে।\nমাটিৰ পট্টা দিয়াৰ অচিলালৈ ভোটৰ অংকৰে প্ৰধান মন্ত্ৰী আহিছিল : আৰ. পি. শৰ্মা


২ নবেম্বৰৰ ভিতৰত প্ৰস্তুত কৰিব লাগিব নাগৰিকত্ব সংশোধনী আইনৰ খচৰা, CAA হ’ব নেকি পশ্চিমবংগত বিজেপিৰ নিৰ্বাচনী ইছ্যু? CAA-sould-be-implement-before-2nd-nov-tvraju– News18 Assam\nUpdated:October 24, 2020, 7:56 PM IST\nপশ্চিমবংগত নিৰ্বাচনী বৈতৰণী পাৰ হ’বলৈ বিজেপিয়ে নাগৰিকত্ব সংশোধনী আনকৰ অস্ত্ৰ হিচাপে ব্যৱহাৰ কৰিব।\nLast Updated: October 24, 2020, 7:56 PM IST\nDeadline ২ নবেম্বৰ! এই Deadlineৰ ভিতৰত নাগৰিকত্ব সংশোধনী আইনৰ খচৰা প্ৰস্তুত কৰিব লাগিব কেন্দ্ৰই। জমা দিব লাগিব লোকসভাৰ ‘Subordinate legislation’ কমিটীক।কিন্তু subordinate committeeএ কেন্দ্ৰই প্ৰস্তুত কৰা বিধি গ্ৰহণ কৰিবনে নাই সেই দিশটো হ’ব লক্ষণীয়। ইফালে পশ্চিম বংগৰ বিধানসভা নিৰ্বাচনৰ পূৰ্বে নাগৰিকত্ব সংশোধনী আইন প্ৰযোজ্য হ’বনে নাই, সেয়া এতিয়ালৈকে স্পষ্ট হোৱা নাই। কাৰণ subordinate committeeত নাই বিজেপিৰ সংখ্যাগৰিষ্ঠতা। গতিকে বিধিৰ খচৰা গ্ৰহণ নকৰি committee এ ৰ’দ বদলৰ পৰামৰ্শ দিলে কেন্দ্ৰই কি নীতি ল’ব সেয়াও লক্ষণীয় বিষয় হ’ব।\nআনহাতে কাৰ বিধি প্ৰস্তুত হ’লেই দেশৰ সৰ্বোচ্চ ন্যায়ালয়ত থকা কা বিৰোধী গোচৰো আৰম্ভ হ’ব। গতিকে সকলোবোৰ নেওচি কেনেদৰে কেন্দ্ৰীয় চৰকাৰে বিধি প্ৰস্তুত কৰি কা প্ৰযোজ্য কৰিব তাৰ ওপৰত এতিয়া নিৰ্ভৰ কৰিছে বিজেপিৰ ৰাজনীতি।\nউল্লেখ্য যে, অসমবাসীৰ সকলো প্ৰতিবাদক নেওচি ২০১৯ৰ ডিচেম্বৰ মাহত কেন্দ্ৰীয় চৰকাৰে সংসদত গৃহীত কৰাইছিল CAA। সংসদত কা গৃহীত কৰালেও কিন্তু কা প্ৰযোজ্য কৰিবৰ বাবে কেন্দ্ৰীয় চৰকাৰে আজিলৈকে বিধি প্ৰস্তুত কৰা নাই। বিধি প্ৰস্তুত নকৰাৰ বাবে দেশত কা প্ৰযোজ্য হোৱা নাই আৰু ৬ টা ধৰ্মৰ লোকে নাগৰিকত্বও পোৱা নাই।\nকিন্তু এতিয়া সন্মুখত অসম আৰু পশ্চিমবংগৰ নিৰ্বাচন। বিশেষকৈ পশ্চিমবংগত নিৰ্বাচনী বৈতৰণী পাৰ হ’বলৈ বিজেপিয়ে নাগৰিকত্ব সংশোধনী আইনক অস্ত্ৰ হিচাপে ব্যৱহাৰ কৰিব।\nFirst published: October 24, 2020, 7:31 PM IST


ভিনচেণ্ট ভেন গঘ - অসমীয়া ৱিকিপিডিয়া\nইজেলৰ সন্মুখত আত্ম প্ৰতিকৃতি, জানুৱাৰী ১৯৮৮, Oil on canvas, ৬৫ × ৫০.৫ ছে.মি., ভেন গঘ সংগ্ৰহালয়, আমষ্টাৰদাম (F522)\nভিনচেণ্ট ৱীলেম ভেন গঘ\n৩০ মাৰ্চ, ১৮৫৩\n২৯ জুলাই, ১৮৯০ ৩৭ বছৰ\nদা পটেট' ইটাৰ্ছ, ছানফ্লাৱাৰ্ছ, দ্য ষ্টাৰী নাইট, আইৰিচেছ, পৰ্ট্ৰেইট অৱ ড: গেছেট, দা নাইট কেফে, হ্বিটফিল্ড ৱিড ক্ৰ'ৱছ\nএণ্টন মুভ, জিন-ফ্ৰানক'ছ মিলেট, এল্ডফ জোছেফ থমাছ মণ্টিছেলী, ইম্প্ৰেচনবাদ, উকিঅ'-ই\nভিনচেণ্ট ৱীলেম ভেন গঘ (৩০ মাৰ্চ, ১৮৫৩ – ২৯ জুলাই, ১৮৯০) আছিল হলেণ্ডৰ প'ষ্ট-ইম্প্ৰেচনিষ্ট চিত্ৰকাৰ। বিংশ শতাব্দীত ৰঙৰ বিচিত্ৰতা আৰু আৱেগপ্ৰৱণতাৰে ভৰা তেওঁৰ সৃষ্টিয়ে দূৰ-দূৰণিলৈকে প্ৰভাৱ পেলাইছিল। উদ্বিগ্নতা আৰু সঘনাই উক দিয়া মানসিক ৰোগত তেওঁ ভুগিছিল আৰু মাত্ৰ ৩৭ বছৰ বয়সত বিশেষ খ্যাতি পোৱাৰ আগেয়েই আত্মঘাতী বন্দুকৰ গুলিত তেওঁৰ দেহাৱসান ঘটে।\nকলাৰ প্ৰতি ভেন গঘৰ বহু কম বয়সৰ পৰাই ৰাপ আছিল। শৈশৱৰ পৰাই তেওঁ ছবি আকিছিল আৰু চিত্ৰকলাৰ চৰ্চা সচৰাচৰ কৰি গৈছিল। শেষত তেওঁ চিত্ৰকাৰ হোৱাৰ সিদ্ধান্ত লয়। কিন্তু বিশ বছৰ বয়সলৈকে তেওঁ মানবিশিষ্ট চিত্ৰ অঁকা নাছিল। জীৱনৰ শেষ দুটি বছৰতহে তেওঁ নিজৰ বহুখনি প্ৰসিদ্ধ ছবিক সম্পূৰ্ণ কৰি তোলে। মাত্ৰ এটা দশকতকৈ অলপ বেছি সময়ৰ ভিতৰত ভেন গঘে ২০০০তকৈও অধিক শিল্পকৃতি ৰচনা কৰিছিল, যাৰ ভিতৰত আছিল ৯০০খন আলেখ্য আৰু ১,১০০খন চিত্ৰ আৰু নক্সা। তেওঁৰ সৃষ্টিৰ ভিতৰত বহুকেইখন আত্ম-প্ৰতিকৃতি, প্ৰাকৃতিক দৃশ্যৰ চিত্ৰ, আলেখ্য আৰু হ্বিটফিল্ড ৱিড ক্ৰ'ৱছ, ছানফ্লাৱাৰ্ছ ইত্যাদি উল্লেখযোগ্য।\nভেন গঘে ডেকাকালৰ আৰম্ভণিতে শিল্প-বাণিজ্যৰ সৈতে জড়িত এটা প্ৰতিষ্ঠানত কাম কৰিছিল আৰু কৰ্মসংক্ৰান্তত হেগ, লণ্ডন আৰু পেৰিছ আদি ভ্ৰমণ কৰি তেওঁ কিছুদিন ইংলেণ্ডত শিক্ষকতা কৰে। কিন্তু তেওঁৰ মনোবাঞ্ছা আছিল ধৰ্ম্ম-প্ৰচাৰক হোৱাৰ। সেইবাবে ১৮৭৯ চনৰ পৰা বেলজিয়ামৰ এটা খনিৰ এলেকাত পাদুৰী হিচাবে কাম কৰে আৰু থলুৱা বাসিন্দাসকলৰ ছবি আঁকিবলৈ আৰম্ভ কৰে। ১৮৮৫ চনত ভেন গঘে তেওঁৰ জীৱনৰ প্ৰথমখন উল্লেখযোগ্য চিত্ৰ, "দা পটেট' ইটাৰ্ছ" অংকন কৰে। এই সময়ত তেওঁৰ ছবিত বিশেষকৈ অনুজ্জ্বল মাটিয়া ৰঙৰ প্ৰাধান্য আছিল আৰু অনাগত দিনৰ ছবিবোৰত ব্যৱহাৰ কৰা উজ্জ্বল ৰঙৰ চিন এই সময়ৰ ছবিসমূহত নাছিল। ১৮৮৬ চনৰ মাৰ্চ মাহত তেওঁ পেৰিছলৈ যায়, আৰু ফ্ৰেঞ্চ ইম্প্ৰেচনিষ্ট সকলক লগ পায়। পিছত তেওঁ দক্ষিণ ফ্ৰান্সলৈ যায় আৰু সেই এলেকাৰ ৰ'দৰ উজ্জ্বল ৰশ্মিয়ে তেওঁক বাৰুকৈয়ে প্ৰভাৱিত কৰে। তেওঁৰ সৃষ্টিয়ে এই সময়তে উজ্জ্বল ৰূপ লয় আৰু তেওঁ এক অনন্য তথা বিশিষ্ট শৈলী বিকশিত কৰে। ১৮৮৮ চনৰ আৰ্লেছত থকা সময়ত এই শৈলীয়ে পূৰ্ণাংগ ৰূপ পায়।\nভেন গঘৰ মানসিক ৰোগে তেওঁৰ চিত্ৰকলাত কিমান প্ৰভাৱ পেলাইছিল সেইটো আজিও চৰ্চাৰ বিষয়। তেওঁৰ স্বাস্থ্যৰ বিষয়ে বহু চাঞ্চল্যৰ সৃষ্টি কৰাৰ প্ৰৱণতা সত্ত্বেও আধুনিক সমালোচকসকলে এনে এজন চিত্ৰকৰৰ প্ৰতিচ্ছবি দেখা পায় যিজনে সঘনাই উক দিয়া অসুস্থতাৰ কাৰণে নিজ কাৰ্য্যৰ অকৰ্মন্যতা আৰু অস্পষ্টতাত গভীৰভাবে নিৰাশ হৈছিল। কলা সমালোচক ৰবাৰ্ট হিউজেজৰ মতে ভেন গঘৰ শেষ জীৱনৰ শিল্পকৃতিসমূহে সম্পূৰ্ণ ৰূপে নিয়ন্ত্ৰণত থকা আৰু "স্পষ্টতা আৰু উদাৰচিত্ততাৰ সন্ধান কৰা" এজন পৰিপক্ব চিত্ৰকাৰৰ পৰিচয় দিয়ে।\nভেন গঘৰ চিত্ৰকৰ ৰূপে পৰিচয় পোৱাৰ বিশদ অন্যতম সূত্ৰ তেওঁ আৰু তেওঁৰ কনিষ্ঠ ভাতৃৰ, থীয়'ৰ মাজত আদান-প্ৰদান হোৱা চিঠিৰ সংগ্ৰহ। এই চিঠি সমূহৰ আধাৰতে চিত্ৰকৰজনৰ চিন্তন আৰু বিশ্বাসৰ বিষয়ে ধাৰণা হয়। থীয়'ই ককায়েকক আৰ্থিক আৰু মানসিকভাৱে সমৰ্থন আগবঢ়াইছিল। তেওঁলোকৰ আজীৱন বন্ধুত্ব, আৰু ভেন গঘৰ চিত্ৰকলা সম্পৰ্কীয় বেছিভাগ চিন্তাধাৰা আৰু তত্ত্বৰ তথ্য পোৱা যায় তেওঁলোক দুয়োৰে মাজত আদান প্ৰদান হোৱা শতাধিক চিঠিৰ পৰা: ৬০০ ৰো অধিক ভিনছেণ্টে থীয়'ক লেখা, আৰু ৪০খন চিঠি থীয়'ই ভিনছেণ্টক লেখা।\nযদিও বেছিভাগ চিঠিত তাৰিখ নাই, শিল্প-বুৰঞ্জীবিদ সকলে চিঠি সমূহ কালানুক্ৰমিক ভাবে থৈছে। অসুবিধা হয় মূলতঃ আৰ্লেছৰ পৰা লেখা চিঠিবোৰৰ তাৰিখ নিৰ্ণয় কৰা, যদিও এইটো জনাজাত যে সেই মুহূৰ্ত্তত ভেন গঘে ডাট্চ, ফ্ৰেন্স আৰু ইংৰাজী ভাষাত প্ৰায় ২০০খন চিঠি তেওঁৰ বন্ধুবৰ্গক লেখিছিল। ভিনছেণ্ট পেৰিছত থকা সময় বুৰঞ্জীবিদসকলৰ বাবে বিশ্লেষণ কৰাতো অসুবিধাজনক কাৰণ দুয়োভাই ককাই একেলগে আছিল আৰু সেয়ে চিঠি বিনিময় কৰা নাছিল।\nথীয়'ৰ সৈতে চিঠিৰ বিনিময়ৰ উপৰিও বৰ্ত্তি থকা অন্য নথি-পত্ৰৰ মাজত আছে ভান ৰাপ্পাৰ্ড, এমিলি বাৰ্ণাৰ্দ, ভেন গঘৰ ভগ্নি ৱীল আৰু তেওঁৰ বান্ধবী লাইন ক্ৰুৱেচ্ছলৈ লেখা চিঠি। চিঠিসমূহ সৰ্বপ্ৰথমে বাৰ্তিক কৰে থীয়'ৰ বিধবা পত্নী জোহান্না ভেন গঘ-বঙ্গাৰে, আৰু তেওঁ কয় যে চিঠিবোৰ অলপ 'আশঙ্কা' ৰে তেওঁ প্ৰকাশ কৰিছিল, কাৰণ তেওঁ বিচৰা নাছিল যে চিত্ৰকৰজনৰ নাটকীয় জীৱনে তেওঁৰ সৃষ্টিক ম্লান কৰক। ভেন গঘে নিজেও আন আন শিল্পীৰ জীৱনী পঢ়িছিল আৰু আশা কৰিছিল যে তেওঁলোকৰ জীৱন আৰু কলাৰ মাজত সাদৃশ্য থাকক।\nভিনচেণ্ট ( ১৮৭১–১৮৭২), বয়স ১৮। এই ছবিখন সেই সময়ত তোলা যেতিয়া তেওঁ ডী হেগত গোপীল এণ্ড ছাই গেলেৰিৰ এটি শাখাত কাৰ্য্যনিৰ্বাহ কৰি আছিল।\nথীয়' ২১ বছৰ বয়সত, ১৮৭৮ চনত। থীয়' ককায়েকৰ আজীৱন সমৰ্থক আৰু বন্ধু আছিল। দুয়োকে একেলগে সমাধি দিয়া হয় ঔভাৰ্ছ-ছুৰ-অইচত।\n↑ Hughes (1990), 144\n↑ Pomerans (1996), ix\n↑ "Van Gogh: The Letters". Van Gogh Museum. Retrieved7October 2009.\n↑ Van Gogh's letters, Unabridged and Annotated. Retrieved 25 June 2009.\n↑ Hughes (1990), 143\n↑ Pickvance (1986), 129\n↑ Tralbaut (1981), 39\n"https://as.wikipedia.org/w/index.php?title=ভিনচেণ্ট_ভেন_গঘ&oldid=310004"ৰ পৰা অনা হৈছে\nএই পৃষ্ঠাখন ০১ জানুৱাৰী, ২০২২ তাৰিখে ২২:১০ বজাত অন্তিম সংশোধন কৰা হৈছিল।